
Capitolul 1 


— Soră, strigă Ann Mary, de ce avem cerul deasupra? 

Ea era cea mai mică dintre toate, iar Catty o numise astfel pentru 
că deja mai exista o Ann. Deci două — o Ann și o Anne, cu "e". 

— Iar ele sunt în prima, respectiv ultima ca vârstă, zicea doamna 
Chester, soţia directorului. Ann Mary are cinci și Anne, 
cincisprezece ani. 

Asta fără a le pune la socoteală celelalte saloane, cincisprezece 
la număr. 

Dintre acestea, Ann Mary venise cu ideea numelui de "soră". 
Până atunci, asistentele fuseseră denumite "tanti", iar directorul 
dorise a adăuga și un nume propriu, pentru a fi mai familiar. 

— Nu, protestase Catty, nu " tanti ". 

Domnul Chester fusese deosebit de încântat când avusese 
ocazia să dea un anunţ în ziar pentru un post vacant; căutau mai 
ales asistente maternale cu diplomă, dar când veni vorba cum să le 
numească, stătu în cumpănă — doamnă doctor? soră? 

— Cred că e mai bine "soră". 

— E de apreciat că-ți poţi impune punctul de vedere acum, după 
ce-ai acumulat experiență, în ciuda vârstei tale fragede, nu ? 

— Mulţumesc, răspunse Catty. 

Astfel, îl lăsa să creadă că avea dreptate. De fapt, adevărul era 
prea dureros — fusese mătușă, și nu voia să repete experienţa 
niciodată, după episodul cu Gaby și Georgie. 

Acestea erau cele două fete adoptate ale fratelui ei. Le iubise, la 
fel cum îl iubise și pe Roger, tatăl lor. Ar fi ţinut și la frumoasa lui 
soție, Lilla, dacă aceasta i-ar fi permis. Roger o tachinase de multe 
ori din cauza altruismului ei. 

Dar acum, sufletu-i devenise un teren arid... .cel puţin așa spera. 
Încă mai simţea oarecari emoţii sau pasiuni, dar dragostea i-ar fi 
sfâșiat întreaga ființă. 

Când Roger murise, atât de tânăr, prea tânăr chiar, Lilla îi 
spusese clar în față : 

— Aici se încheie relaţia ta cu fetele mele, Catriona. 

— Sunt și ale lui Roger. 

— Roger a murit. Măcar de-aţi fi fost cu adevărat rude... sugeră 
ea. 

— Niciodată n-am făcut un secret din faptul că am fost adoptată, 
sări Catty. 

— Dar nici n-ai fost prea încântată. Acum că Roger nu mai €, 
trebuie să-ţi mărturisesc cât de răsuflată mi s-a părut toată povestea. 

— Ce anume? Faptul că mă mândream, sau că mama și-a adus 
aminte de mine pe patul de moarte? 

O provoca. 

— "Mama", pufni cealaltă. 

Catty ştia că banii contaseră, banii pe care-i avea Roger, dar soţia 
lui... ÎL avertizase o dată că Lilla ar putea intra în posesia lor... încă 
n-o făcuse. La urma urmei, și Roger investise mult pentru ea, iar 
acum, Lilla va avea nevoie de ei pentru a le întreține pe Gaby și pe 
Georgie. 

— Nu-ţi merge cu mine, zâmbi Lilla. 

— Adică? 

— Adică, mă căsătoresc din nou. Şi de data asta, voi avea parte 
de ceea ce meritam de la început. 

— Lilla! 

— Aşa €. 

— Dar ţi-am oferit banii mei. 

— Iar eu ţi-am spus că n-am nevoie de ei. Carl...e bogat. 

— Carl? Nu cumva cel care era aici ieri? 

— Ba da. 

— După Roger? 

— Uite ce e. Eu și cu Roger cam începusem să ne plictisim unul 
de celălalt, cu mult timp în urmă. 

— Dar Gaby și Georgie...? 

— Ce e cu ele? 

— Carl... .le iubește? 

— Să nu vorbim din nou despre dragoste, rânji ea. 

— Le iubește? 

— Destul. 

— Fii mai explicită. 

— Îndeajuns pentru a le ţine la o şcoală în străinătate, ceea ce 
Roger n-ar fi făcut niciodată. 

— Nici nu-și dorea aşa ceva. 

— Da, şi uite încă o dovadă că noi două nu ne-am fi înţeles. 
Plecăm în America la sfârșitul lunii, și gata. 

— Pot să le văd? 

— Nu. 

— Înainte de plecare, Lilla. Să-mi iau rămas-bun. 

— Nu. Le spun eu din partea ta...mătușă Catty. 

Lilla așteptase acel moment, pentru a-și vărsa pe ea întreaga 

gelozie și invidie acumulate în atâţia ani. 

Catriona plecă, întorcându-se în apartamentul ei. 

— Nu, răspunse Catty doctorului Crane, o lună mai târziu. Nu 
"tanti". "Soră”. 

Se afla de data aceasta la mii de kilometri depărtare; nu mai era 
Anglia, ci Australia, dar nu mai voia să-și arate afecțiunea faţă de 
nimeni. 

Nimerise în Australia din întâmplare. Putea să fie orice alt colț 
de lume. Însă anunțul menţiona că se cere o absolventă de şcoală 
maternală, și că aveau nevoie urgentă de persoana respectivă, iar ea 
îndeplinea ambele condiţii. 

— Soră, strigă Ann Mary, de ce avem cerul deasupra? 

Cea mai mică dintre ele fusese încântată de acest nume. Îl 
credea mai drăguţ decât porecla ei reală. 

— Dar s-ar putea ca eu să nu fiu la fel de drăguță, o avertiză 
Catty. 

— Eşti mai drăguță decât tanti Beryl. 

— Tanti Enid întotdeauna spunea "Fata mea nu face așa”, pufni 
Dorothea. O urăsc pe fata ei. 

— Tanti Mavis, observă şi Anne, era rea. 

— Rea, consimţiră celelalte. 

— Fetelor! strigă Catty, iar ele își cerură scuze. 

Toate o iubeau pe Catty. Deși rezervată, Catty le permitea să-i 
spună altfel decât pe numele întreg. ..dar nu "tanti". 

— Îi spuneam "mătușica”, explică Ann Mary. 

— La fel cum lui îi spunem "unchiul". Și e un unchi simpatic, 
deşi nu e doctor de-adevăratelea. 

— Despre cine vorbeşti, Janet? 

— Despre doctorul Jasper. Care se uită de afară. Se uită la 
dumneavoastră, și-i arătă cu degetul spre ferestruica încăperii care 

dădea undeva afară. 

Într-adevăr, cineva se afla acolo. Catty se ridică, neliniștită. Se 
angajase doar de câteva zile și încă nu se familiarizase cu locul. 

— E chiar doctor ? întrebă ea. 

— E doctorul Jasper. 

— L-a chemat cineva. Îi este rău cuiva ? 

— Ar fi venit oricum, o informă una dintre Anne. Face parte din 
conducere. 

— Adică. ..doar se plimbă pe-aici, fără să ... fără să anunțe, voia 
să spună. 

— Da. 

— Da, ce? 

— Da, soră. 

Rostise ultimul cuvânt chiar când bărbatul intra înăuntru. 

— Soră? 

— Să vă explic, înaintă Catty. 

Avea ceva special acest bărbat înalt care stătea în faţa ei. 

— Fetelor, lăsaţi-mă zece minute cu...sora, apoi continuăm de 
unde am rămas data trecută. 

— Capitolul trei, anunţă o voce nerăbdătoare. Când Bettina e în 
nava spaţială. 

— Așa e. Zece minute. Să vă uitaţi la ceasul din hol. 

Catty însăși urmări emoţionată pe fiecare din cele cincisprezece 
fete care părăsiră încăperea. După care se întoarse către el. 

— Vă rog să luaţi loc, domnule... .adică domnule doctor. 

Nu-i putea spune "unchiule”. 

— Să ne așezăm amândoi. Numele meu e Jasper. 

— Aşa mi-au zis şi fetele. 

— Ada, sunt niște păsărele înnăscute; iar curiozitatea 
nețărmurită e alimentată și de felul lor calculat de a gândi, cu toate 

că sunt la o vârstă fragedă. 

Disprețul lui faţă de sexul opus o frapă pe Catty, dar reuși să-i 
răspundă: 

— Aș zice mai degrabă că felul controlat de a gândi e în avantajul 
lor. ..spre deosebire de un comportament nesăbuit. 

Deja îl displăcea. 

—  Posibil...dar  ciripitul lor continuu, invidia, 
perfidia. ..Gălăgia. ..Nici nu mă mir că deja au aflat că sunt David 
Jasper, şi am... 

— Lăsaţi-mă să aflu restul de la ele, îl intrerupse Catty. Se pare 
că sunteţi foarte popular, în ciuda misoginismului dumneavoastră. 

— Nu neg, dar nu mă refeream la fetitele astea. Ci la femeile 
adevărate; nu chiar de la o vârstă atât de fragedă. 

— Cu asemenea opinii, e de mirare că le-aţi acceptat aici. 

Soții Chester o informaseră că aceste cincisprezece fete erau 
prima generaţie la Centrul Univers. 

— Nu am fost eu, ci ceilalți nouă. Suntem zece în comitetul de 
conducere, adăugă după un moment. 

— Iar dumneavoastră aţi fost împotrivă? 

— Da. 

— Aţi rămas dezamăgit. 

— O catastrofă pentru Centrul nostru. 

Se lăsă tăcere. El se uită la ceas. 

— Deja au trecut cinci minute. Ar trebui să nu mai pierd timpul. 

— Nu l-am pierdut, doctore; mi-aţi adus la cunoștință poziția 
dumneavoastră. 

— Dar a dumitale soră — nu tanti — care este ? 

— Adică? Știţi foarte bine că am fost angajată ca asistent 
maternal. 

— Nici măcar ca mătușă, râse el. Doar ca simplă soră? 

— Da, fetele mi-au zis aşa. Știu că e absurd, dar... 

— E complet absurd. De ce, mă rog ? 

— Prefer să nu dau explicaţii. 

— E în regulă, soră, motivele sunt mai mult decât evidente. Eşti 
mândră de statutul dumitale. Foarte bine. Înseamnă că vrei să te tii 
departe de orice aluzie la cercul familiei, din moment ce nu ești 
mătușă. 

Ea tăcu. 

— Deci ? 

— Dacă vă referiti la faptul că nu doresc să mă implic... 

— Exact. 

— Aşa €. 

— Bun. Acum știm care e poziția dumneavoastră. Amândoi 
deservim această unitate, și niciunul dintre noi nu dorește să se 
implice. 

— În cazul dumneavoastră, e vorba de cercurile feminine... 

— Corect. N-am nimic împotriva anumitor păreri contrarii din 
acest punct de vedere. Ba chiar... miji el ochii, cred că nici 
dumneata n-ai avea. 

— De ce spuneţi asta? 

— Tânără, frumoasă, şi devreme-acasă. 

— Sunteţi impertinent, doctore! 

— Iar dumneata ești arogantă să-i spui așa ceva unui membru al 
conducerii. Cu toate acestea, căscă el, să nu te agiti prea tare; n-ai 
să fii concediată. 

— Din cauza celorlalte nouă voturi, doctore? 

— Plus un deficit de forță de muncă în Sydney. După accent, îmi 
dau seama că Chester a ajuns să-și caute angajaţii pe alte meleaguri. 

— Sunt englezoaică. 

Din nou linişte. 

— N-ai să mă vezi prea des, reluă el. Sunt responsabil cu 
sănătatea la Centru, dar cazurile sunt niște nimicuri. 

— Iar azi aţi venit să consultaţi câteva astfel de nimicuri? 

— Nu. Am venit să le citesc o poveste, așa cum fac de câte ori am 
Ocazia. 

— Le citiţi ? 

— Aș zice că și eu sunt curios să văd ce se întâmplă. 

— Cu Bettina și nava spaţială? 

— Mărturisesc că aș fi preferat un Bob, zâmbi el, uitându-se 
undeva în gol. Și recunoasc că trec cu vederea ce fel de public am, 
atâta timp cât sunt copii. Deci... 

— Anne cea mare are aproape cincisprezece ani; încă puţin și 
trece de adolescenţă. Dorothea o ajunge din urmă. Să înțeleg că în 
curând au să vă provoace repulsie? 

El se ridicase din scaun pentru a o lăsa înăuntru pe fata de 
cincisprezece ani. 

— Încă o trăsătură feminină- aciditatea. 

ÎL ura la fel de mult cum ura și el sexul opus. Își strânse pumnii 
la spate cât timp fetele intrară la locurile lor. 

— Unchiule David! Deci îi știau numele. 

— Unchiule David, când aveati şase ani, în loc să aveţi treizeci și 
şase, aţi... 

Ochii lui îi întâlniră pe-ai ei în cealaltă parte a camerei. 

Ea se întoarse pe călcâie pentru a părăsi clădirea. Ieși în grădină, 
așteptând sfârșitul vizitei. Încercă să închidă ochii... Dar povestea 
cu Bettina, care ar fi trebuit să fie Bob, cu fetele care ar fi trebuit să 
fie băieți, tot o mai necăjea. Și faptul că ea se prezenta drept soră. 
Mai bine nu venea. Un vot contra nouă, și el pierduse. 

La finalul capitolului, el ieși zâmbind. Catty îl observă urcând 
într-o mașină mică, în uralele copilelor. Centrul era destul de întins 

ca dimensiune, dar nu îndeajuns pentru a necesita o mașină la 
deplasările din zona fetelor în cea a băieţilor, și nici chiar până la 
clinica principală. 

— Nu vine doar la noi, soră. E doctor și la Emu Heights, care se 
află sus în munţi, o informă Anne cea mare. 

Încă din prima zi, Catty studiase locaţia Centrului, și rămăsese 
surprinsă de vastitatea și de frumuseţea locului. La patruzeci de 
mile de Sydney, un indicator arăta direcţia Centrului, pe o șosea 
Jăturalnică. De fapt, nu era un centru de copii în adevăratul sens al 
cuvântului, ci mai degrabă o tabără, mult mai impozantă. 
Complexul avea mai multe clădiri, împrăștiate de-a lungul unei 
zone muntoase, cu patru văi între ele. Pe una dintre acestea stătuse 
și Catty, și rămăsese fără cuvinte. În apropiere, se distingea 
suburbia capitalei — Parramatta. Orașul se pierdea, învăluit în 
smogul cenușiu. Apoi, urmau zonele deluroase, însămânţate cu 
legume de toate culorile, și care se întindeau până la malurile 
râului Hawkesbury. Urmau dealul Kurrajong, plin cu arbori de 
citrice, iar de la est la vest se întindea marele lant muntos 
australian, din care făcea parte și masivul unde se afla Centrul. 

Se pare că un filantrop cu idei ciudate cumpărase tot muntele și 
construise acest complex de clădiri. Cu idealurile înalte pe care le 
avea, nu mai pierduse timpul pentru a se conforma standardelor 
locale. Complexul primise denumirea de Centrul Univers, iar 
clădirea principală, Blocul Orizont. Mai trăise pentru a vedea 
ridicate alte câteva clădiri. Își dorise foarte mult și una specială 
pentru partea feminină pentru că "cine e mai presus de femeie?" îl 
citase domnul Chester pe fondator. 

La momentul respectiv, Catty se lăsase impresionată de o astfel 
de opinie, dar acum, după o anumită vizită... Își încordă mușchii 
faciali. 

Banii pe care-i lăsase fondatorul nu fuseseră suficienți pentru a 
permite cazarea fetelor, până în acel an. După care conducerea 
venise cu propunerea, aprobată pe loc în ședință, cu nouă voturi la 
unu. 

— N-a fost un succes total, recunoscuse Chester. 

— Întotdeauna apar probleme. 

— Poate, dar nici asistentele noastre nu sunt perfecte. Centrul 
nu este tocmai locul unde poți să-ți faci cumpărăturile; e un loc cu 
anumite reguli, care impune și o anumită conduită. Iar 
dumneavoastră, domnişoară Quentin... 

— Sunt imigrantă, și aș şti unde să mă duc dacă ies de aici, 
sugeră Catty surâzând. 

— Presupun că în calitate de nou-venită, ar trebui să te 
familiarizezi înainte de a începe; văd că ești tânără, sper că și 
sufletul ti-e la fel. Așa spunea soţia mea, care, deși nu e o asistentă 
extraordinară, încă pune suflet. Copiii au nevoie de afecțiune. 

— Am să fac tot ce-mi stă în putință, răspunse Catty, 
prefăcându-se a privi peisajul. 

Avea nevoie de acest loc de muncă, îi era vital, în lipsă de bani. 
Altfel, i-ar fi mărturisit că se înșela în sugestiile pe care le făcea. 
Acolo unde dragostea abunda, totul avea să sfârșească rău. Așa se 
întâmplase și în cazul ei. 

Domnul Chester îi povestise despre băieţi. Nu erau foarte mulți, 
dar erau mai numeroși decât fetele — cam douăzeci şi ceva — și 
stăteau în clădirile alăturate. 

— Mai există și alte trei spaţii, libere, presupuse Catty. 

— Da, în afară de weekenduri, zâmbi el. Vezi tu, acolo unde nu 
sunt fonduri, intervine Guvernul, care, în schimbul unor ajutoare 
financiare, a cerut să cedăm acel sector pentru publicul tânăr. În 
vacante, trimit elevi aici. 

— Ce fel de elevi? 

— Din aceia care au nevoie de o schimbare. . .copii ai membrilor 
de club, sau copii de la şcoli elitiste, copii de bani gata. Uneori, 
doctorii ne sună de urgenţă. Dar îi luăm pe toţi, pentru banii de la 
Guvern. Ne ajută. 

— Se pare că există fonduri. Și complexul se întreţine de la sine 

— Așa e. E o zonă prosperă. Ne alimentăm din producţia proprie 
cu legume, fructe, lactate. Avem oameni speciali care se ocupă de 
grădini, iar unii băieţi se ocupă și de astfel de lucruri în timpul 
liber, în schimbul unei remuneraţii. 

— Băieţii trebuie să plece la o anumită vârstă? 

— Da, şi asta doar din cauză că educaţia locală se încheie la 
șaisprezece ani, și e mai greu să-i trimitem la alte centre de educare, 
zilnic. 

— Deci copiii, mă refer la cei care stau aici permanent, ar trebui 
să se întoarcă la centrul de la care au venit? 

— Mulţi dintre ei nu sunt orfani. Uneori mi-aş fi dorit... și oftă. 
Cu un orfan e mai ușor. Cei cu un părinte, sau chiar cu ambii 
părinți, dar care sunt în conflict, sunt mai greu de controlat. 

— Mie mi se pare că vă descurcaţi extraordinar, domnule 
Chester. 

Directorul părea mândru de lauda primită. 

— Îţi poți da seama de unde vin chiar din prima clipă. Ochișorii 
care o urmăreasc pe soția mea sunt ai unor fiinţe cărora le lipseşte 
dragostea de mamă...Fie că aceasta a murit, fie că s-a şters din 
mintea lor. ..Iar privirile ce se ţin după mine, sunt ale unora care 
au nevoie de un tată. 

Aici, și făcu un gest cuprinzător spre Blocul Orizont, aici începe 
noua generaţie a Universului. Cei care "au promovat", cei 
permanenți, ca să le zic așa, deja știu cum merge treaba. Iar în 

weekenduri sau în vacanțe, nou-sosiţii sunt instruiți să-și ia fiecare 
de pe acea bancă mare câte o pernă, o pătură și două prosoape. Ce 
fac după aceea, îi priveşte. 

— Vă referti la curăţenie? 

— Nu neapărat. Fiecare bloc se administrează singur. Avem și 
liste, iar ordinea interioară e pe primul loc. În fiecare dormitor 
există un clasament al curăţeniei. 

— Şi mesele ? 

— Avem o bucătăreasă, și o cantină. Copiii își iau mâncarea de 
acolo, și duc farfuriile înapoi. Asta la băieţi. În ce priveşte fetele, 
vorbeşti cu doamna Chester. 

Și o conduse pe Catty la locuinţa lor, unde doamna o servi cu 
ceai şi-i expuse restul amănuntelor. 

— Postul tău implică să supraveghezi blocul fetelor, draga mea. 
Şi să le arăţi afecţiune. 

— Cred că deja au primit-o și din partea dumneavoastră. 

— Când am timp, ceea ce se întâmplă foarte rar. Când te duci în 
clădire, ai să vezi că ai un dormitor alăturat, cu o fereastră ce dă în 
camera fetelor. Nu sunăm când e ora mesei; de obicei, mâncarea e 
la discreţie, deci e responsabilitatea noastră să-i ducem pe copii în 
sufragerie. Oricum, stomăcelele lor te vor atenţiona întotdeauna. 

— Au mult de mers până la școală? 

— E în vale. Trec peste pajișe. Dacă le însoțești, eviti posibilele 
plângeri. 

— Şi pe cea mai mică trebuie s-o duc? Am înţeles că este și o 
fetiţă de cinci ani. 

Domnul Chester menţionase că dorește ajutor în special pentru 
acel copil. 

— Pe Ann Mary ar fi bine s-o păzești, altfel pune mâna pe toate 
dulciurile. 

Râseră cu toţii. 

— Şi cu sănătatea? 

— Când e nevoie, îl chemăm pe doctorul Jasper, și cred că-n 
ultimul timp l-am solicitat cam mult. 

Dar cum era vorba de copile, își zise Catty, el nu se deranjase în 
exces. 

Apoi, femeia o conduse la blocul respectiv. Fetele tocmai se 
întorseseră de la școală, și-i fuseseră prezentate. După o tanti rea, 
și una care le povestea despre fata ei, fetele se uitară la Catty — mică 
de statură, blondă, ceva mai în vârstă ca ele— și o agreară încă din 
prima clipă. 

După plecarea doctorului Jasper, copilele o înconjurară din 
nou. O rugară se meargă la o plimbare, iar ea acceptă, luându-le pe 
cele două Anne de mânuţe. 

— Te iubesc, zise Ann Mary radiind. Eşti exact ca bunica. 

Nu foarte încântată de idee, Catty se resemnă auzind replica 
următoare a micuţei: 

— Cu excepţia faptului că nu ești moartă. 

Dezumflată, Catty o întrebă pe fată despre mama ei. Cu o seară 
înainte, citise pe scurt despre fiecare dintre ele. Şi-și amintea că 
fetița încă mai avea o mamă. 

— Ea n-a murit. 

Anne cea mare sugeră să viziteze piscina. Catty nu ajunsese încă 
în acea zonă, dar îl auzise pe director mândrindu-se cu ea. 

— Băieţii nu sunt aici, zise Dorothea, dezamăgită. 

Un prim indiciu al adolescenţei. O privi pe fată cu milă. 
Dorothea era la fel de înaltă ca Anne, aproape la fel de matură, dar 
nu o întrecea pe cealaltă, care visa chiar și cu ochii deschişi. Și 
mama ei încă mai trăia. 

— Poate că nu e în orarul lor, sugeră Catty. Noi când suntem 

programaţi ? 

— Nu suntem. 

— Adică nu înotăm? 

— Încă nu, soră. 

— Am să mă ocup eu de asta. 

Era primăvară, iar briza era încă destul de rece. Niciun detaliu 
semnificativ. ..în afara faptului că Dorothea se maturiza, și se 
interesă dacă poate purta costum de baie din două piese. 

— Vedem și asta, o asigură Catty. 

— Dacă n-am unul, n-o să învăţ să înot. 

— Cum adică? se miră Catty. Nu știi încă să înoţi? 

— Nu. 

— Nici eu, soră. 

— Nici eu... 

Se dovedi că doar două din cele cincisprezece știau, cu toate că 
se aflau în Australia, o ţară atât de însorită. 

— O să mă ocup eu, repetă Catty. 

— Și de costum? 

Trecură prin faţa casei directorului, iar doamna ieși afară. Catty 
le trimise pe fete să se joace. 

— Cum merge, soră ? 

— Încet — încet. Nu le pot cunoaște pe fiecare din prima zi. Dar 
tocmai am aflat un amănunt frapant. Doar două dintre ele au voie 
în piscină. 

— Adică, restul nu știu să înoate. Da, poate. Pentru că 
majoritatea făceau naveta. 

— Da, dar există piscină în Sydney. Și plaje. 

— Multe dintre fete au avut și responsabilitatea unor fraţi mai 
mici, și poate n-au avut ocazia să înveţe. 

— ar aici au. Trebuie să fac o sesizare către conducere. Când are 

loc următoarea ședință ? 

— Se face una în fiecare lună. Iar ultima a fost chiar înainte să vii 
tu. Dar orice problemă ai, poţi discuta cu David Jasper. 

— Cu doctorul Jasper ? 

— Da. 

— De ce? E un membru special? 

— Nu chiar, dar e singurul rezident, cel mai apropiat de noi, și 
s-a oferit să se ocupe de orice posibilă problemă. 

— Înseamnă că fetele n-au să înveţe să înoate, oftă Catty. 

— Ei, haide, că nu e chiar așa de rău. 

— În ce priveşte femeile, este. 

— Eu nu m-am consultat cu el decât în ce-i privea pe băieți, 
recunoscu doamna Chester, aluziv. Din ce cauză crezi că e 
așa — vreo deceptie ? 

Catty admise și această posibilitate. 

— Dar tot vreau să-l pun la încercare. Înotul e foarte important. 
A fost azi pe-aici, așa că, dacă nu trimit după el, n-are să mai vină 
toată săptămâna. Are foarte mult de lucru. Dar ai putea să te duci 
la Emu Heights, la chirurgie. De la nouă la zece. 

— La Emu Heights ? 

— Da. Este și o cărare printre tufe, o plimbare plăcută, spuse ea 
și o privi amuzată pe Catty. Dar n-aș vrea să cred că această 
problemă te va indispune. Fetele sunt aici cam din aceeași perioadă 
ca şi tine, și, deci, tot ce privește sectorul lor are încă dezavantaje 
și perioade de probă. Celelalte asistente nici n-au apucat bine să 
despacheteze, când și-au refăcut bagajele. Când au văzut locul atât 
de departe de lumea civilizată, le-a pierit tot interesul, deși aș 
spune că astfel de persoane n-au nici măcar cel mai mic interes. 
Deci, nu te lăsa influențată negativ de elementele lipsă; ia-le ca pe 
o provocare ce urmează a fi trecută. 

— Mulţumesc, așa am să fac. 

Ceva mai târziu, în sala de mese, Catty găsi și mai multe astfel 
de provocări. 

— Mâncăm acum sau după băieţi? o întrebase Anne. 

— De ce nu împreună? 

— Niciodată nu facem așa. 

— De ce? 

— Pentru Că așa este. 

— S-ar putea altfel, soră ? deveni Dorothea curioasă. 

Personal, Catty nu înţelegea de ce nu mâncaseră împreună încă 
de la început. La urma urmei, fondatorul nu se gândise tocmai la o 
asemenea separare a celor două sexe, cel puţin nu în acel spaţiu 
mirific al universului. 

— Mai vedem noi, o asigură Catty. 

Însă se făcuse prea târziu pentru a încerca în aceeași zi. Le ajută 
pe fete să-și ia farfuriile, după care luă și portia ei, mâncă repede, 
timp în care observă că era mult de lucru la maniere. 

Cooky, ajutorul de bucătar, era o femeie plinuţă și veselă 
întotdeauna. 

— Trebuie să lăsaţi tava în coș, domnişoară; Don le ia la spălat. 

— Se pare că aveţi de toate pe-aici. 

— Da, suntem sprijiniți de Guvern și de donațiile primite. N-am 
de ce să mă plâng, în afara faptului că e un post la care trebuie să 
fii prezent în permanență. 

Asta era portiţa de salvare căutată de Catty. 

— Atunci, de ce să stai de două ori, Cooky ? 

— Pentru băieți și fete. 

— Şi de ce să nu fie impreună? 

— Niciodată nu m-am gândit la asta, făcu ea ochii mari. Sunt 
obișnuită să gătesc dublu. Dar, bineînţeles...pot rămâne și cu 

porții lipsă. 

— La fripturi, ficat și orez aromat? Mi-e greu să cred așa ceva, 
zâmbi Catty. 

Bucătăreasa îi răspunse tot cu un surâs, atât de plăcut, încât lui 
Catty îi mai dispăru din repulsia pe care o avea faţă de mâncare de 
cantină. 

— Adică nu e totul uns cu miere, zise ea. Înţeleg ce vrei să spui. 
Dar poate că există o logică în această aşezare, acum că mă gândesc. 
Deși de obicei am bucătăria deschisă mai tot timpul, mi-ar plăcea să 
fac mâncarea într-un singur castron. 

— Şi micul dejun. La prânz, nu sunt aici, nu ? 

— În zilele de şcoală, nu. 

— Păi, ar fi bine să medităm asupra problemei, nu ? Între timp, 
o să-mi iau fetele cu mine, să le pregătesc pentru vânătoarea de 
băieţi. 

Le duse înapoi acasă. 

Se întuneca, iar luminile văii răspândeau câte un licăr, ici — colo. 
Casele răsfirate de-a lungul pădurilor de citrice păreau niște forme 
geometrice bine conturate, care formau împreună un fel de 
mozaic. În depărtare, Parramatta se vedea ca o pată mare de 
lumină. Doar câte un râuleț care traversa peisajul traversa 
priveliștea. 

Era prea plăcut pentru a intra în casă, dar cele cincisprezece se 
culcaseră deja, căci venise ora potrivită. Doar Anne şi Dorothea mai 
rămăseseră. Prima dintre ele, în care Catty întrevedea o viitoare 
asistentă, verifică dacă toate fetele erau bine acoperite, în vreme ce 
cealaltă se duse la fereastră, pentru a admira cerul. La ce se gândea 
oare? se întreba Catty. 

— E timpul, draga mea. 

Fata reveni cu picioarele pe pământ. 

— O să întrebaţi de costum de baie, da? 

— Mai întâi, ar fi bine să înveţi să înoți. 

— Şi dacă cineva mă vede într-o piesă întreagă... 

— Marii campioni poartă doar astfel de costume. 

— Dar vă jur că eu aș muri de rușine! 

— Uite ce e, dacă înveţi să înoţi, îţi promit un costum. Cu toate 
că, dacă tu ai unul, Anne... 

— Cu Anne e altceva. Ei nu i-ar păsa, mie da. Vă rog. 

— Ti-am promis. Dacă înveţi, mergem împreună și ţi-l alegi. 

Simţea că deprinderea cu apa ar echivala cu un costum în două 
piese. 

— Bine, soră, și fata o sărută pe obraz și dispăru la baie. 

— Să cureţi după tine când termini, îi strigă. 

Același lucru i-l spuse și Annei cea mare, pe care Catty o 
binecuvântă la plecare. 

— Niciodată nu mi s-a mai spus așa ceva. 

— Poate că mama ta te consideră prea mare pentru asta. 

— Nu; nu mi s-a mai spus niciodată. 

— Noapte bună, draga mea, și Catty stinse lumina. 

O aprinse pe cea de pe biroul ei, simțind un nod în gât. Voia să 
parcurgă încă o dată fişele fetelor. Dar, înainte de a începe, se postă 
din nou în ușă pentru a admira luminile din vale. În spatele lor, 
medită ea, e Sydney — lumea adevărată. 

Nu mai exista Australia, nici Anglia de unde venise, ci America. 
America, acolo unde zburaseră Gaby și Georgie și întreaga ei fiinţă 
odată cu ele. Și rămășițele afecțiunii ei. 


Capitolul 2 


De ce oare le iubise atât de mult? încerca ea să-și explice, 
continuând să privească pe fereastră. De ce înflorește trandafirul? 
Totul era, de fapt, atât de simplu și de clar încât nu mai necesita 
nicio lămurire. 

Avea opt ani, pe când mama ei o luase cu ea. Era o copilă 
simpatică, își aminti Catty, cu păr drept, ochi pătrunzători și dinți 
proeminenţi. Încă o mai dureau, iar mama rezolvase cu un consult 
la dentist. Apoi, aproape când să-i ajungă dinţii drepți, intervenise 
Robert, spunând că unor bărbaţi le place o astfel de dantură. Și 
orice spunea "fratele" ei constituia literă de lege. 

Directoarea căminului o chemase la ea în dimineața respectivă. 
Catty deja se gândea cu groază la o altă întâlnire, căci încă nu 
reușiseră să o "plaseze". 

— Nu e din cauza ta, draga mea, o liniștise directoarea, ci din 
cauza vârstei tale. Oamenilor le plac copiii mici. 

— Şi eu am fost mică. 

— Dar, dar... 

Însă Catty ştia deja că unii oameni, chiar foarte amabili și foarte 
săritori, nu-și doreau prea mari bătăi de cap. Precum dinţişorii ei 

proeminenţi. Sau ca un copil cu probleme de vedere; sau cu 
handicap fizic; sau... În general, lumea se purta frumos cu ea; îi 
dădeau dulciuri, o mângâiau...și alegeau pe altcineva. 

Dar în ziua respectivă, se întâmplase altceva. 

— Catriona, rostise femeia înaltă și drăguță. Ce frumos. Vrei să 
vii să locuiești cu noi? 

Băiatul cel mare, de șaisprezece ani, după cum avea să afle mai 
târziu, încercase s-o tachineze. În astfel de situaţii, fetita îşi arăta de 
obicei gheruțele, nu și acum. Încă din prima clipă, își iubise 
"mama" și "fratele". Faptul că nu reușise să devină Catriona Forbes, 
și nu Quentin, se transformase într-o tragedie. Poate că dacă Roger 
ar fi așteptat să crească, ar fi luat-o în căsătorie. 

Dar Roger nu avusese răbdare și o luase pe Lilla. Din moment 
ce orice-ar fi făcut era bine, i se păruse un lucru bun. Însă Lilla se 
dovedise a fi o greșeală. 

Iar mama știuse asta încă de la început. 

— Îţi las ceva doar tie, Catty, spusese femeia pe patul de moarte. 
Știu că Roger va avea grijă de tine, dar... 

Furia Lillei crescuse inexplicabil, și nu făcuse un secret din asta, 
încât Roger probabil că se simţea teribil de umilit. Cu toate acestea, 
se purtase ireproșabil, și investise banii Catrionei. Deja începuseră 
să-i apară riduri pe chipul lui de copil, și să-i albească tâmplele. 

Ba mai mult, ușa casei lui îi era întotdeauna deschisă, iar copiii 
beneficiau din plin de dragostea "mătușii Catty". Şi-i iubise enorm 
de mult. Probabil că lipsa afecțiunii din propria copilărie o făcuse 
a-și da frâu liber simţirilor. O iubise pe mama ei, dar aceasta o 
părăsise. ÎL iubise pe fratele ei, dar Roger o alesese pe Lilla. Astfel 
Că întreaga afecțiune se revărsă asupra copiilor. Niciodată nu știuse 
poziţia Lillei faţă de sentimentul dragostei, până în momentul în 
care soțul ei murise, iar femeia pusese capăt "aventurii". 

Se pare că acum, Catty se reîntorcea la cămin. Dar acum, ea era 
directoarea. ..sau un fel de directoare; o soră. Dacă se cerea ca o 
persoană să dea un sfat sau să plaseze vreun copil, ea era aceea. 
Cum putea oare un fost copil lipsit de cămin să ofere cămin, la 
rândul lui? În cele din urmă, ajunsese la punctul de 
plecare — Catriona, cea fără cămin. 

Atâta timp cât Gaby și Georgie se simțeau bine la acea "școală 
bună" despre care vorbise Lilla, înseamnă că putea sta liniștită. 
Atâta timp cât fetele dobândiseră ceea ce însuși Roger și-ar fi dorit 
pentru ele... Toată dragostea ei se îndrepta acum în acea direcţie. 

Se apucă să citească dosarele. Și ar fi rămas până spre dimineață 
dacă n-ar fi venit la ușa ei Anne cea mare. Bătu timid, după care 
intră : 

— Îmi pare rău, soră, am uitat să mă duc mai devreme la baie, 
așa că mă duc acum. 

— Nu-i nimic, draga mea, dar să nu mai uiţi. 

— Nu mă certati? Mătuşa Mavis așa făcea. Era r... 

— Nu mai spune acel cuvânt, altfel chiar te cert. Grăbește-te și 
du-te înapoi în pat. 

Catty se culcă și ea. 

Când lucrezi cu copii, n-ai nevoie de un ceas deșteptător. Se 
trezesc odată cu cocoșii. Catty o auzea pe Anne cea mare încercând 
să le facă pe celelalte să tacă, pentru a nu o trezi pe soră. Deși 
probabil fiecare-și dorea ca sora să fi fost sus deja. 

Înfrântă, Catty se ridică din pat și intră în baia proprie. După ce 
ieși, le luă pe fiecare la control. Erau îmbrăcate în uniforma școlii 
la care mergeau, o rochiță dintr-un material verde, simplu, cu 
gulere albe. Arătau ca niște floricele abia deschise; pe toate le-ar fi 
strâns în braţe. 

— Băieţii au terminat masa, anunţă Dorothea. 

— De unde știi? Întotdeauna mănâncă la ora asta ? 

— Îi urmăresc, roși fata. Aţi zis că o să mâncăm împreună, soră. 

— Da, dar...cred că nu la micul dejun. 

— De ce? 

— Pentru că trebuie să vă grăbiţi întotdeauna. Într-o zi, când o să 
vă măritaţi, o să vedeţi la ce mă refer...Când soţul fuge dintr-o 
parte în alta, iar copiii cer de mâncare. Va trebui să faceţi mai multe 
lucruri odată. 

— Eu nu vreau să mă căsătoresc, zise Ann. Vreau să... — visa. 

— Nici eu, o susţinu Dorothea. Nu funcţionează. 

— Ba da, draga mea. De obicei, da. 

— E rău. 

— Sorei nu-i place cuvântul. Putem merge la masă, acum? 

Catty le adună pe toate pentru a trece în sufragerie. Era prima 
oară când le supraveghea masa de dimineață. Când se angajase, nu 
se ţineau ore la școală, iar copiii nu necesitau un program strict. Iar 
prânzurile se luau într-un alt loc, unde se adunau cu toţii într-un 
grup. Astăzi, însă, reîncepeau cursurile, iar clopoțelul avea să sune 
la ora nouă, află Catty. 

Farfuriile așteptau la gemuleţ, gata să fie împărțite. În cameră 
fusese aranjată o masă mare, pâine și unt. Mai trebuia făcute și 
sandvișuri, pe care aveau să le învelească în hârtie albă. Apoi, 
fiecăreia îi revenea câte o felie de cozonac pentru pauza de joacă, 
și o portocală. 

Micul dejun se lua pe fugă, iar fetele se repezeau la geamuri; 
cele care mâncau mai încet rămâneau aproape cu nimic. Lui Catty 
i se părea nedrept, așa că restricționă portia de gem la două felii de 
persoană. Unele voci o aprobară, iar Catty rămase să-și bea cafeaua, 
admirând împreună cu Cooky grupul copilelor aplecate asupra 
pachetelor lor. 

Prea târziu, însă, își aminti de avertismentul doamnei Chester cu 
privire la cea mai mică dintre fete. Până să ajungă lângă ea, fetița 
pusese tot gemul pe o felie de pâine. 

— Nu, Ann Mary, iar fata se bosumflă. Ai voie doar o felie, şi nu 
cu toată dulceața. Ce să punem pe cealalt? Pastă de roșii. Un ou? 

— Gem. 

— Ai doar pe una. 

Copila începu să plângă cu sughituri, ca un copil de cinci ani ce 
era. 

— Apoi o să înceapă să suspine, spune Anne cea mare. 

Catty spera ca acest lucru să nu se întâmple. Avea experiența 
saloanelor medicale, în care astfel de cazuri puteau suspina ore în 
şir. Pentru cei din apropiere era deranjant, iar pentru cel în cauză, 
chiar periculos. 

Încercă să-i distragă atenţia, s-o amăgească, dar își dădu seama 
că fetița se stârnise, și că va trebui s-o lase să se oprească singură. 
Nici nu se mai punea problema ca ea să meargă la școală într-o 
asemenea stare emoţională. Le făcu semn celorlalte să plece și 
rămase cu fetița, până când aceasta se liniști. 

— Mergem la o plimbare. Vrei ? 

— Da, soră. 

— Poate luăm și o felie de pâine cu gem. Dar doar de data asta. 

— Nu-mi place, răspunse ea, tipic copilărește. Nu mai mănânc. 
Vreau cu pastă de roșii. 

Catty se abţinu de la comentarii și apucă pe cărarea dintre tufe, 
de care-i vorbise doamna Chester, și care ducea la Emu Heights, la 
secţia de chirurgie a doctorului Jasper. Uitându-se la ceas, Catty 
calculă că are să ajungă exact în timpul orelor de consultare. 

Ann Mary nu-și mai încăpea în piele de fericire când află unde 
are să meargă. Era clar că fetele îl adorau, în vreme ce el... 

O plimbare încântătoare. Traversară o pădure de citrice și un 
pârâu, pe deasupra unui mic pod arcuit. Se opriră câteva minute pe 
pod pentru a lansa bărcuţe de lemn. În aer zumzăiau musculiţe, iar 
în iarbă se auzea cântecul greierilor. Era prea frumos pentru a 
părăsi pesajul pentru o vizită la doctor. Dar Catty ar fi avut după 
aceea mustrări de conștiință din cauza fetelor caee nu ştiau să 
înoate. Așa că, după încă o lansare la apă, porniră din nou. 

Doctorul avea un pacient în așteptare. Acesta din urmă o tinu pe 
Catty de vorbă în timp ce Ann Mary se uita pe niște reviste. 

Când doctorul ieși cu un pacient pentru a-l chema pe celălalt, 
fetiţa îl salută cu voce tare, iar el îi răspunse vesel, după care înclină 
din cap spre Catty. Nu după mult timp, veni și rândul lor. 

— Intraţi, le invită Jasper, cu profesionalism. 

Catty încerca să-i explice că scopul vizitei nu este unul medical, 
dar el o luă pe fetiţă de mână și pășiră în cabinet. Ann Mary se 
bosumflă din nou, probabil la vederea aparaturii medicale, despre 
care nu avea amintiri prea plăcute. Înainte de a izbucni, primi o 
pâine cu dulceaţă, iar doctorul începu s-o mângâie. 

— Cred că te simţi bine. 

Fata râse. 

— Ea e pacienta? 

— Nu. Uitaţi ce €... 

— Vrei să te joci cu câinele meu, Bimbo ? Deschise ușa din spate, 
unde apăru un labrador mare, care dădu din coadă auzind râsetele 
lui Ann Mary. 

Doctorul îi dădu câţiva biscuiţi și-i lăsă pe cei doi singuri afară. 

— Deci, soră Quentin? 

Intimidată, Catty nu-și mai găsea cuvintele. Stătea pe scaun, 
aprinsă în obraji, agitată. 

— Care e problema ? 

Se lăsă o tăcere adâncă. Poate că după expresia feţei ei, Jasper 
citi dezgustul lui Catty. 

— În afară de faptul că va aflati în faţa mea. 

— Nu e vorba de mine. . .Adică... 

— Am înţeles. Vreau să știu de ce aţi venit, în loc să trimiteţi după 
mine. Nu percep plată. Sunt medicul oficial al complexului. 

— Precum și un membru al comisiei de conducere, care ia 
deciziile interimare. 

— Aşa mai merge. Deci n-aţi venit pentru o problemă de 
sănătate, ci pentru una de administrare. 

— Da. 

Se ridică, luă un filtru de cafea, și-l puse în aparat. Mașinăria era 
ceva neobișnuit pentru Catty. 

— Mi se pare că pacienţii obosesc venind până aici atâta cale, 
explică el, citindu-i reacția. Așa că îi ajut să se relaxeze. 

— E un cabinet mic, nu aveţi mulţi pacienţi. Mi s-a spus că e ceva 
mai impozant, dar nu mi se pare. Chiar reușiţi să câștigați ceva? 

— Da, o asigură el, și sorbi din cana lui. Cea mai mare parte a 
timpului mi-o petrec în afara complexului. Aici vin doar cei din 
zonele apropiate, deci într-adevăr nu sunt mulţi. Azi, doar trei, citi 
el pe fişe. Mai târziu, plec pe teren. Dar în caz că te preocupă cum 
mă descurc, să știi că destul de bine, mulțumesc. 

— Nu mă preocupă. 

— Bun. Atunci, să trecem la motivul pentru care ai venit. Ziceai 
că nu e legat de sănătate. 

— Nu. Voiam să vă rog ceva. 

— Da? 

— Legat de piscină. 

— Da? 

— A fost destinată doar băieţilor? 

— La momentul construcţiei, da, pentru că nu erau și fete. 


— A, da, fondatorul, zâmbi el, lăsând un moment de tăcere. 

— Nu sunteţi de acord cu ideile lui? 

— Din contră, mă uimesc. Cei care vor să și-l amintească, nu 
trebuie decât să se uite în jur... 

— Fără a le vedea și pe fete. 

— Eşti cam perspicace, soră Quentin. 

— Să fi fost oarbă şi tot mi-aş fi dat seama. 

— De ce-ai venit? Am înţeles că pentru piscină, dar mai exact ? 

— Fetele au voie să inoate sau nu? îl întrebă direct. 

— Nu ştiu. Nu mi-am pus niciodată problema. 

— Doar două știu. lar pentru o persoană care vine dintr-o ţară 
friguroasă, cu doar câteva săptămâni de vreme bună pe an, mă mir. 

— Continuă. Îmi place să aud amintiri nostalgice. 

— Fetele nu știu să înoate. Nici măcar Anne cea mare. 

— Şi ce vreţi? Aripioare? 

— Vreau permisiunea ca ele să înceapă niște cursuri. 

— O ai. 

Replica o lăsă perplexă. 

— Nu te așteptai, nu? rânji el. Poţi să le înveţi. Dar...Cine se va 
ocupa ? Nu cunosc pe nimeni aici, și mă îndoiesc că direcțiunea se 
va da peste cap pentru a aduce un profesor. Iar eu n-am timp să-mi 
bat capul. 

— Am să le învăţ eu, îl înfruntă ea cu satisfacţie. 

— Eşti calificată ? 

— Cu o floare nu se face primăvară. 

— Ai dreptate, și-și reumplu cana. Continuă. 

— Mi se pare că e foarte important. Poate...că și 
dumneata. . simţi la fel. 

— Da, zise el serios, după o pauză, mulțumesc că mi-ai amintit. 
E esenţial ca fetele să înveţe să înoate. Dar înainte de a-mi scoate 
ochii cu lipsa cursurilor, aș vrea să-ţi amintesc că și ele se află aici 
de puţină vreme, la fel ca tine. 

— Ştiu, şi deja au apărut probleme, mi-a spus domnul Chester. 

— Bun, înseamnă că nu e nevoie să mai dezvolt chestiunea. În 
numele conducerii, îţi dau voie să începi cursuri cu ele, și se așeză 
pe scaunul lui. Vorbește cu Tony Williams. El îi supraveghează pe 
băieţi. Deși. ...Cred că deja v-aţi înțeles, râse el. 

— Nu l-am întâlnit încă. 

— Mă uimești. 

— Poate. Dar am fost mult prea ocupată. 

— Dar sper că situaţia nu rămâne astfel. 

— Dacă spuneţi. De ce e necesar să discut cu domnul Williams ? 

— Pentru ore, normal, se grăbi doctorul. Nu-i poţi pune pe toți 
în același timp. 

— De ce? se înroși ea. 

La urma urmei, numele complexului era "Univers", iar în 
univers bărbaţii și femeile coexistau. Separarea preconcepută 
începea s-o calce pe nervi. 

— Pentru că băieţii deja știu să înoate, și, ca orice copii, au să-ţi 
facă zile fripte. Măcar până când fetele nu vor mai avea probleme. 
Eşti mulţumită, soră? 

— Da, răspunse ea, resemnată. 

— Bun, și se ridică pentru a o chema înapoi pe fetiţă. 

— Mai am o mică problemă. 

Sprâncenele lui se arcuiră. 

— Costumele de baie. 

— Costumele de baie? 

— Da. Se pare că fetele nu au. Poate că părinţii lor... 

— Poate că un părinte...doi.. trei, cu puţin noroc. Și restul? 

Se lăsă din nou tăcere. 

— Presupun că vrei să-mi dau acordul și pentru achiziţionarea de 
costume. 

— Da. 

— Cred că se rezolvă. 

De data asta chiar surâse, iar ea îi răspunse, asigurându-se că nu 
o atrage într-o cursă. 

— De ce nu e asta mică la şcoală ? 

Ea îi povesti incidentul. 

— Şi i-ai răsplătit mofturile cu o zi liberă? izbucni el la sfârșit. 

— Nu e chiar așa. 

Din nou se certau, gândi ea. 

— Copila era terminată. Oricum... .i-a prins bine. Acum, a întors 
spatele pâinii cu dulceaţă. 

— Interesant. Și ce-a ales în loc? 

— Pastă de roșii... 

Catty plecă ochii, așteptând reacţia lui care nu întârzie să apară. 
Încăperea răsună pe dată de hohotul lui de râs. Ea îl privi atent 
și-ncepu și ea să râdă. 

— Pastă de roșii... 

Ann Mary deschise ușa și-și aruncă ochișorii înăuntru. Nu vedea 
nimic amuzant, sau cel puţin nu pentru ea. Dezamăgită, o închise 
la loc, reîntorcându-se la Bimbo. 

Încurajată de dispoziţia doctorului, Catty îi spuse că citise fişele 
fetelor şi se interesă de foile medicale. 

— Nu ţi le pot da. 

— Nu ştiu de ce, se indignă ea. La urma urmei, ca asistentă a lor, 
am dreptul să le știu problemele. 

— Nu ţi le pot da, repetă el, pentru că nici eu nu le am. Copilele 

sunt aici doar de câteva săptămâni, și din cauza unor neînţelegeri, 
au ajuns fără dosarele medicale. Nu știu dacă au avut vreodată 
oreion, pojar sau altceva. Nici măcar nu știu dacă au vaccinările 
făcute. 

Văzând că îl priveşte şocată, se simţi dator să adauge : 

— Acum se completează dosarele lor. Am grăbit procesul. Toate 
fetele sunt copii pe care nu-i acceptă oricine. Departamentul a făcut 
o treabă excelentă că le-a strâns şi le-a trimis aici, și încearcă să 
remedieze situaţia. Dar sunt și foarte aglomeraţi, iar recent au 
trecut printr-un incendiu care i-a dat peste cap. A trebuit s-o ia de 
la capăt. O întâmplare nefericită. 

Catty înţelegea problema, dar era conștientă că un copil suferea 
de pe urma oricărui incident întâmplat în casă sau oriunde 
altundeva. Ar fi vrut să-i spună cât de gravă i se părea situaţia, dar 
observă după expresia feţei lui, că și doctorul e de aceeași părere. 

— Așa că... .ar cam trebui să plec, și se ridică. Să vă duc acasă? 

— Nu, mulțumesc. Mergem pe jos, e foarte plăcut. 

Când o strigară pe fată, aceasta nu voia să se întoarcă acasă. Se 
hotărâse că vrea să meargă la școală, amintindu-și că e ziua de 
nume a unui băiat. Şi-i plăceau astfel de evenimente. 

— Dar n-ai pachet, draga mea. 

— Este acolo un magazin, încercă fetiţa. 

— Dar n-am bani. 

Ann Mary îl privi întrebătoare pe Jasper. 

— Măi să fie, se căută el în buzunar, ce mai răsplată că ai golit 
borcanul cu gem. 

— N-am să mai fac. 

— Începi cu sticla de bulion, acum ? 

— Nu-mi place aia, cercetă ea moneda primită. Biscuiţi pentru 
câini. 

Se vede treaba că-i examinase pe ai lui Bimbo. 

— O nu, draga mea! strigă Catty. 

— Mai bine ăia decât o caramelă lipicioasă, comentă doctorul. 
Haide, păpușă. 

— Vine și sora? 

— Nu cu noi. 

— Unde e școala? întrebă Catty. 

— În drumul meu. O duc. Te duc și pe tine, dacă nu te-ai 
răzgândit. 

— Nu, refuză Catty, aplecându-se s-o sărute pe fetiță. Să fii 
cumnite. 

— Așa, ca fapt divers... faci la fel cu toate fetele? Sau...doar cu 
cea mare şi cu cea mică? 

— Încă nu mi-am dat seama. Dar de ce întrebati? 

— Pentru simplul motiv că sunt mai mare decât Anne cea mare, 
zâmbi el. 

— Da, dar ţineţi minte — separarea sexelor, doctore. O regulă 
esenţială. 

Și o luă pe cărare fără a mai aștepta răspunsul lui. 

Cât de frumoase erau dealurile cu citrice! Frunzele lor aveau o 
culoare foarte închisă, iar mirosul era unul îmbătător. Urmă 
aceelași drum ca la venire. În zare, Munţii Albaștri se conturau 
într-o pânză violet. Catty se opri în dreptul unei margini de pădure 
pentru a admira abundența fructelor portocalii, aglomerate acolo 
ca într-o comoară. Nemaiputând rezista tentaţiei, smulse o 
frunzuliță, o strivi între palme, adulmecând aroma puternică. 
Imediat ce făcu mișcarea, auzi un mârâit, și cineva îi puse un obiect 
tare în spate. 

— Îmi cer scuze, nu trebuia să mă apropii. Voiam doar o frunză. 

— Kip ar fi trebuit să-și dea seama. Noi ne cerem scuze, îi 


PĂDUREA DE PORTOCALI 35 


răspunse un bărbat tânăr, de statură medie. 

— Dar am greșit. 

— Pentru o frunză? și-i întinse cea mai mare portocală pe care o 
văzuse în viaţa ei. Nu e comestibilă. E pentru gem. Aţi putea face 
cam douăsprezece borcane dintr-una ca asta. 

— Eu nu pot. 

— Toată lumea face gem. Noi...grupul iubitorilor de 
citrice. ..postăm anunţuri, și se căută în buzunare, dar nu găsi 
nimic. Dacă nu vă place să așteptați, sau dacă vreți să intraţi în 
casă... 

— Nu, mulţumesc. 

— E în regulă, o asigură el copilărește. Adică, e o menajeră la 
mine. 

Deci, nu era căsătorit. 

— Nu mă refeream la asta, explică ea, ci la faptul că n-am cum să 
fac gem, pentru că n-am unde. 

— Sunteţi din conducere? 

— Nu, sunt asistentă la Complexul Univers. 

— Așa deci, zâmbi el. Suntem vecini. Chiar de serviciu. 

— Nu înţeleg. 

— Complexul are propriile păduri. Eu le supraveghez, câteodată 
le mai dau sfaturi băieţilor... 

— A, da, mi-a povestit domnul Chester despre activitatea 
dumneavoastră. 

— Îmi place ce fac. Sunt băieți de treabă. 

— Încă nu i-am cunoscut. Eu stau cu fetele. 

Se aștepta la aceeași reacţie adversă pe care o avusese și 
doctorul Jasper. În schimb, chipul lui se lumină și mai mult. 

— Complexul are la bază o idee excelentă, dar întotdeauna îi 
lipsea ceva. Acu, nu mai e așa, și se înclină. 

Ce plăcut era acest om. Dacă și doctorul s-ar fi comportat la fel, 
treaba ar fi mers mult mai bine. 

— Dacă nu vreţi să intraţi pentru reţeta de gem, măcar pentru un 
pahar de suc. De la frigider. 

Soarele ardea destul de puternic, iar sugestia unui răcoritor 
nu-i displăcea. Acceptă și trecu pe sub firul pe care el îl ridică 
pentru ea. 

O luară pe o cărare, afundându-se în pădurea deasă. Nici nu era 
de mirare că nu-i zărise casa. Pe drum, el îi povesti despre toate 
tipurile de citrice, iar varietatea lor o uimi pe Catty. Într-o anumită 
secţiune, îi arătă cum încercau să combine speciile pentru a obţine 
noi roade. 

— Și băieţii învaţă așa ceva? 

— Nu încă. E nevoie de maximă atenţie. Dar au învăţat să 
planteze puieti și să taie crengile în plus. Am ajuns. 

O casă plăcută, la fel ca proprietarul. Vopsită în verde și alb, cu 
o terasă mare. 

— Mă tem că nu mai avem suc, la urma urmei, zâmbi el arătând 
spre o tavă de pe terasă. 

Apăru o femeie. 

— V-am auzit că veniţi. Tocmai s-a terminat. Urcaţi. 

— E doamna Mallard, și se uită întrebător la Catty. 

— Quentin, răspunse ea. 

— Domnişoară? 

— Da. Catriona, adăugă după o scurtă pauză. 

— Frumos. Eu sunt Bevan Bruce, și o servi cu ceaiul pe care 
femeia tocmai îl adusese. Lapte sau lămâie? 

— Sunt sigură că într-o pădure de citice găsești și lămâi. 

La baza terasei se aflau mai multe lădiţe care așteptau să fie 
încărcate cu portocale, iar Catty observă abțibildul, identic pe toate 

fructele. Le povesti despre acest amănunt. 

— Normal că aș fi gelos dacă în Centru s-ar mânca altceva decât 
fructele mele de la Sunny Wonder. 

— Dar la un moment dat trebuie să vi se termine portocalele. 
Adică, într-adevăr cultivați portocale, dar acum, de exemplu, abia 
dacă înverziseră pomii. 

— Fructe se găsesc în permanență. Nu există anotimp al 
Cenuşăresei. 

— Şi cum reuşiţi? 

— În diferite moduri. De exemplu, culturile din Washington dau 
rod în alt sezon decât cele din Valencia. Grepfruturile sau 
mandarinele, asemenea. Fiecare are luna ei favorită. 

Catty ar fi stat să asculte astfel de povești toată ziua, dar simţi că 
venise timpul să se întoarcă. Deși fetele nu aveau să apară până la 
ora patru, treabă se găsea destulă. O șosetă de-a Annei trebuia 
cusută,; și, cu siguranţă și alte lucruri necesitau peticire. Cu toate că 
asta nu ţinea neapărat de atribuţiile ei; domnul Chester menţionase 
despre niște cusătoare angajate special de complex, dar Catty 
simțea că e de datoria ei s-o facă...iar ca orfan chiar îi plăcuse 
această sarcină. 

— Trebuie să plec, se ridică ea. 

— Să vă conduc. Voiam să ajung până la complex, oricum. Vreau 
să văd cum s-au descurcat băieţii cu altoirea. 

Catty acceptă compania. Mulţumi pentru ceai, și-l urmă pe 
bărbat până la o mașinuţă. Urcă, iar el așeză şi o lădiţă de fructe în 
spate. 

— Sunt căzute deja, zâmbi, iar ea murmură o apreciere în 
numele conducerii căminului. 

Mașina o luă pe cărările șerpuitoare ale dealului. De jos, reuși 
să distingă satul unde se afla cabinetul doctorului Jasper. Cu 

uimire, constată că următoarea oprire se făcu la o livadă învecinată. 

— Cred că unuia dintre ucenici i s-a făcut rău, că-i văd mașina. 
Aștepţi o secundă, Catriona? 

Presupunând că traiurile celor ce locuiau acolo erau foarte 
unite, n-ar fi putut obiecta nimic, mai ales când el o ruga. Deja se 
tutuiau, ca şi cum s-ar fi cunoscut de ani de zile. 

— Nicio problemă. 

Ceva mai târziu, regretă aceste vorbe. Bevan dispăru după o vilă, 
în care locuiau ucenicii. ..iar doctorul apăru din partea opusă. Se 
opri în dreptul ei. 

— Vă face plăcere plimbarea? 

— Am...am dat peste livada lui Bevan. 

Sprâncenele lui se arcuiră. 

— Şi am stat la un ceai... bâigui ea. 

De ce se simţea datoare să-i dea explicaţii? Spre uşurarea ei, 
grădinarul se întoarse repede. 

— Cred că ai ceva lipici, precum portocalele, remarcă David 
Jasper către bărbat. Am întrebat-o pe soră dacă pot s-o conduc și 
m-a refuzat. 

— Dar, din păcate, mie nu-mi plac dulciurile, observă ea. 

— Dar portocalele pot fi acrișoare, continuă el calm, 
adresându-se tot lui, și nu ei, căci privirea lui era rece. Mă rog, 
distracţie plăcută. 

— Domnul Bruce. ..supraveghează culturile de pe pământurile 
complexului. Am de gând să mă documentez. 

— Sper că nu din mers, și-i surâse ironic. 

Bevan părea că nu e atent la sugestii. 

— E un băiat de treabă, aprecie Bruce după ce continuară 
drumul. Nu știu ce se va întâmpla dacă pleacă. 

— Pleacă? 

— Aici e doar o chestiune de rutină, și nu poţi ţine un om ca 
Jasper pe spini. 

Înainte de a intra în clădirea lor, Catty îl conduse pe Bevan la 
păduricea deținută de complex. Avea o selecţie din fiecare tip de 
pom, și încă ar mai fi fost loc, dar nu pentru foarte multe culturi. 
Citricelor nu le plăcea "aglomeraţia". 

Tony Williams, cel ce-i supraveghea pe băicţi, îi însoți pe cei doi. 
Era prima oară când Catty îl vedea, ceea ce n-ar fi fost de mirare, 
având în vedere suprafața vastă. Cu toate acestea, Jasper păruse 
foarte mirat. ..sau poate că motivul era cu totul altul? 

Tony părea prietenos, cooperant. După plecarea lui Bevan, se 
opri pentru a discuta cu Catty. Prezenţa fetelor îi făcea mare plăcere 
şi-l nemulțumea faptul că începuseră cu stângul. Dar întotdeauna 
trebuia să te aștepți la probleme de început. 

Catty îi expuse chestiunea orelor de înot, precum și părerea ei 
cu privire la desfășurarea lor. Exact așa cum făcuse și Jasper, el 
adăugă faptul că ar fi bine să se facă ore diferite, măcar până când 
fetele vor dobândi experienţă. 

— Vă garantez, încheie el, că am o gașcă foarte nebună. Sunt 
nebuni la modul amuzant, mai ales când se întrec în apă. Iar 
păpuşile dumneavoastră de porțelan ar fi trase la fund în două 
secunde. 

— Nu cred, zâmbi Catty. Dar vă înţeleg...Sunteţi de aceeași 
părere cu domnul Jasper, poate că e o coincidență. 

— A, sunt sigur că și David s-a gândit la asta. 

David se gândea la toate, își spuse Catty. 

— Mă întrebam cum să facem și cu mesele... 

— Adică, aţi vrea ca ei să mănânce împreună? se grăbi el. Şi mie 
mi-ar plăcea. Unii dintre băieţi chiar au nevoie de un model de 
comportament uman. 


40 JILL BAKER 


— Da, şi fetele mele. 

— Dar nu la micul dejun, adăugă el. 

— Sunt de acord. 

— Nu e un timp favorabil legăturilor sociale, deci mă aştept ca și 
pentru micuţi să fie la fel. 

— Da, e un du-te-vino continuu. Băieţii dumneavoastră iau 
prânzul împreună? 

— Da. Fără intruși. Cum v-aţi descurcat prima oară? 

— Destul de bine. Am avut doar un borcan de gem vărsat pe o 
felie de pâine. 

— E destul, râse el. Eu stau cu teama lui Timmy Foster, care 
pune pe pâine tot ce vede. 

— Presupun că nu-i strică. 

— Şi el zice la fel; toate ajung în stomac, nu? Dar nu e 
recomandat nimănui; dacă toată lumea ar face la fel, cred că factura 
la alimente ar creşte considerabil. Mă bucur că v-am cunoscut, soră. 

Între timp, ajunseseră la blocul băieţilor. 

— Intraţi să luaţi prânzul? 

Exista un frigider și în sectorul ei, iar Catty se hotărâse să 
mănânce în partea cealaltă, pentru ca după aceea să se ocupe de 
aranjarea hainelor fetelor. Astfel că se scuză, și-și luară la revedere 
călduros. 

— Să fiți recunoscătoare, soră pentru acel sandviș cu gem, îi 
strigă el. Dacă vă alegeţi doar cu atât... 

Și Catty se gândise la asta. Termină repede cu masa, și trecu la 
sertare, dar, spre uimirea ei, auzi glasurile fetelor. Tony avusese 
dreptate — sandvișurile cu gem ar fi fost răul cel mai mic. De data 
asta, se confrunta cu viermi. 

— Viermi, soră, raportă Susan furioasă, și luă tot ce găsi în 
dulapul Belindei, după care o zbughi afară. 

Catty fugi după ea, jos în vale, spre un mic pârâu. Dar, până să 
ajungă acolo, trei cărţi, o fundă, papucii de baie și un rebus deja 
pluteau la vale, pe apă. 


Capitolul 3 


— Susan, cum ai putut face așa ceva? 

Imediat ce rosti aceste cuvinte, Catty se descălță și intră în apă. 
Nici nu sesiză când alunecă pe talpă, și valurile o traseră în jos, 
odată cu obiectele Belindei. Din fericire, cursul nu avansa rapid, 
căci nu plouase de câteva zile, așa că reuși să le adune pe toate și 
să le tragă la mal sub privirile fetelor. 

Cărţile nu fuseseră afectate prea tare, dar, spre nemulțumirea 
lui Catty, acestea aparţineau bibliotecii complexului. Restul 
obiectelor erau recuperabile. 

Cum să-i vorbească fetei? Nu știa nimic legat de psihologia 
copilului, nefiind profesoară; tot ce învățase era din saloanele 
pentru copii. Deci, pregătirea ei era slabă; știa că un copil bolnav 
va reacționa apatic, lipsit de vlagă. Odată "demonul" sănătăţii 
recuperat — "demon" cu adevărat, în cazul Susanei — spitalul trecea 
responsabilitatea altcuiva, cuiva cu noţiuni de bază în acest sens. 

— Putem recupera totul, Belinda, o asigură ea pe copilă. 

— Recuperaţi-o pe ea, mormăi fetița. 

— Cărţile au pete pe ele, observă Ann cea mică; o să trebuiască 
să plăteşti doamnei Shipp o taxă. 

— Susan o să plătească, zise Catty. 

— Ba nu, după faza cu râmele. Mi le-a pus pe sandvișuri, se 
întoarse ea către Catty. 

— Erau moarte? se interesă Ann Mary. 

— Gata, fetelor, strângeţi totul. Terminăm discuţia acasă. 

Când dădu să iasă, simţi o durere în picior. 

— Soră, sângeraţi, strigă Ann Mary. 

Oare cum își imaginase cu câteva ore în urmă că acest post ar fi 
unul agreabil? Într-adevăr, sângera la picior, dar își zise că e doar o 
zgârietură și că se va ocupa de ea în cameră. Însă drumul de 
întoarcere se desfășură mai lent decât ar fi crezut. 

În sfârșit, la vilă, le ordonă fetelor să rămână în sufragerie, timp 
în care ea avea să-și panseze rana. Lăsă apă rece să curgă pe picior. 
O înţepa, iar sângele nu se oprea deloc. Când reuși să remedieze 
situaţia, se întoarse în camera comună, deznădăjduită, încât 
copilele se dezmeticiră imediat. 

— Așezaţi-vă, toate. 

O ascultară. 

— Deși are legătură doar cu Susan și cu Belinda. ..Cel puţin, așa 
sper... 

Ele dădură din cap. 

— Deşi le priveşte doar pe ele, vreau să luaţi toate aminte cât de 
păcătoasă e răutatea. Răutatea care te împinge la distrugerea 
bunurilor personale în râu. 

— Dar viermii din sandvișuri? insistă Susan. 

Funda se uscase și se putea folsi în continuare, papucii înveliţi 
de Ann în hârtie își recăpătaseră forma iniţială, iar cărțile, își zicea 
Catty puteau fi călcate cu fierul pe paginile deteriorate. Auzind că 
și pozele pot fi refăcute, Belinda se lumină toată, și era dispusă s-o 
ierte pe colega ei. 

Dar lui Catty i se păru o decizie pripită, așa că mai trase de timp. 

— Viermii aceia... 

— Mi-am deschis pachetul și mi s-a părut că sandvișurile mele 
arată diferit, așa că le-am desfăcut și aveau viermi. 

— Erau morţi? zise Ann Mary. 

— Gata, Ann Mary. Belinda, tu ai făcut așa ceva? 

— Susan mi-a furat toţi viermii din trusă se plânse fetița. Erau 
pentru grădinar, pentru biologie. Voia ca trusa ei să ia locul întâi. 

— Deci te-ai răzbunat. 

— Nu, dar i-am pus la ea în trusă... ca să fie sigură că o să 
câștige. 

— Şi? aştepta Catty. 

— Am zis că dacă vrea viermi, O să aibă viermi. 

— De unde i-ai luat? 

— De aici. 

— Din grădina de la cămin ? 

— Nu, din a domnului Fitz. 

Domnul Fitz era grădinarul oficial al Centrului. Catty își dăduse 
seama de unde-i luase Belinda, căci grădinarul tocmai făcuse noi 
culturi de astfel de vietăţi, pe care le ţinea pe o bancă. Nici nu 
îndrăznea să se gândească dacă fata îi luase de acolo sau de 
altundeva. 

— Şi apoi? 

— I-am dat. 

— Într-un sandviș? 

— Păi... 

— Cu unt? întrebă Ann Mary. 

— Fetelor, afară. Toată lumea afară, în afară de ele două. Ai fi 
lăsat-o pe Susan să-l mănânce? 

— Ştiam că n-o va face, pentru că întotde una își desface pâinea 

înainte. 

— Dar ai fi lăsat-o? 

Belinda nu știa ce să răspundă. 

Pe Catty o luaseră durerile de picior, și-și schimba poziţia destul 
de des, neavând stare. Dorea să le mustre pe ambele fete într-un 
mod cât mai blând, dar și cât mai grăitor, dar nu reușea să se 
concentreze. 

— Bine, mergeţi afară. Continuăm mai târziu. 

După care se baricadă la ea în cameră și se trânti în pat. Își puse 
o pernă sub picior, ceea ce o ajută foarte mult. Credea că cinci 
minute îi vor fi de-ajuns pentru a se liniști. Dar nu avu parte de ele, 
căci o chemă Dorothea. 

— A venit domnul Fitz cu o falcă-n cer și cu alta-n pământ, se 
amuza ea. 

— Nu vorbi așa, Dorothea. Poftește-l înăuntru și roagă-l să se 
aşeze. Vin și eu imediat. Şi să ieşiţi la joacă toate. Nu vreau să vă văd 
că trageti cu urechea pe la uși. 

— Aha, se posomori copila. 

Ridicându-se brusc, pe Catty o înjughie piciorul. Așteptă să-i 
treacă durerea, se încălță și ieși. 

Domnul Fitz stătea pe un scaun, vizibil cu o falcă-n cer și cu 
alta-n....În orice caz, foarte nervos. 

— Floarea anului, o întâmpină el pe Catty, iar pumnul de 
seminţe m-a costat... 

— Şi care ar fi aceea, domnule Fitz? 

— Petunia, bineînţeles. Credeam că toată lumea ştie. Anul trecut, 
premiul a fost câștigat de filimică. Iar acum... 

— Spuneţi-mi despre straturile dumneavoastră de flori. 

O luau din nou junghiurile. Trebuia să grăbească discuţia. 

— Deci, am însămânţat. ..Și vă atrag atenţia că v-am arătat cum 

se face. 

— Da, pământul arăta extraordinar. Deci, aţi îinsămânțat... 

— Așa, şi ce se întâmplă când mă întorc a doua zi dimineaţă? 
Straturile erau răvășite! 

Pentru o clipă, lui Catty îi veni ideea năstrușnică de a da vina pe 
un animal. . .sau chiar pe vreun băiat. Ar fi fost nedrept, dar o durea 
piciorul, și nu-și dorea decât să scape de bătrân. 

— Răvășit de o fată, adăugă el. Și-a lăsat amprenta acolo. Se 
putea ghici din prima. 

— Așa deci ? 

— Da, soră. 

— Oare nu...Adică se cunoaște după picioare... 

— După tălpi. Diferă, soră. Ale băieţilor au gumilastic. Ale fetelor 
sunt din mai multe materiale. 

— Vă cred. O s-o pedepsesc pe respectiva, și-o să am grijă să fiţi 
despăgubit. Acum, vă rog să plecaţi. 

El se retrase, mulţumit că-și descărcase sufletul, deși oarecum 
indignat. Catty nu reuși să se liniștească; fetele se întorseseră. 

— Masa e gata, anunţă Dorothea nerăbdătoare. Sunt și băieții. Aţi 
spus că poate o să mâncăm împreună. 

— După o întâmplare nefericită, nenorocită și înjositoare ca asta? 

Catty simţea că astfel de cuvinte îi alină neplăcerea. Fata se 
întristă, iar lui Catty îi păru rău, dar mai rău se compătimea pe sine. 

— Mergeţi, le zise în final. 

— Dar băieţii încă n-au terminat, observă Anne. 

"Dar o să termine, gândi Catty, până ce ajung eu cu voi." 

— Aţi călcat pe ceva ascuţit, soră ? se preocupau fetele, văzând-o 
cât de încet merge. 

Evita să le vorbească. Ajunse la cantină, supraveghe masa lor, 
după care le conduse înapoi acasă, le ajută la teme, se îngriji de 

baia lor, după care le trimise la culcare. Apoi, căzu și ea pe pat, 
extenuată. 

După ce-și mai trase sufletul, reuși să-și așeze o pernă sub 
picior. Durerea o mai lăsă. Nu mai voia să se ridice, așa că nu-și mai 
îmbrăcă pijamaua, sperând că până dimineaţă situaţia se va 
remedia. Credea că poate adormi, să se trezească... 

Nu se trezi, căci nu avea de ce. La prima mișcare, înțepăturile 
reveneau și mai acut. Trebui să se ridice în capul oaselor pentru a 
nu urla. Își scoase bandajul, încercând să se uite la rană, dar nu 
prea reușea, pentru că era în talpă. Avea făcut vaccinul antitetanos, 
dar rapiditatea cu care se instalase durerea o alarma. Dacă serul nu 
fusese eficient? Încercă să-și imagineze ce s-ar putea întâmpla. 
Șansele de recuperare erau mici, mai ales când infecția se propaga 
atât de repede. De ce trebuia să i se întâmple toate astea? 

Abia spre dimineaţă închise ochii. Anne o trezi, cu glas scăzut, 
informând-o că băieţii terminaseră micul dejun și că trebuiau să se 
grăbească , altfel întârziau la ore și n-aveau timp de pachete. Catty 
își aminti de episodul cu viermii. Anne se uita întrebător la hainele 
ei șifonate. 

— Draga mea, nu mă simt prea bine. Du-le tu pe fete și anunţ-o 
pe doamna Chester. 

— Mai bine îl chemăm pe domnul doctor, soră. 

— Nu, nu pe el. 

— Dar nu e altul. 

— Doamna Chester știe altul. 

— Ba nu. Trimite numai după domnul David. 

"..Da, așa e", aiura Catty, amintindu-și că n-avea atâtea bătăi de 
cap pe vremea copilăriei. 

— Doamna Chester, Anne, șopti, și căzu din nou pe pernă. 

După o scurtă inspecţie, femeia îl chemă imediat pe doctor. 

Umilită cum stătea în pat, Catty se întreba dacă ar fi preferat să 
moară sau să se lase consultată de acel bărbat. Normal că viaţa era 
prețioasă, dar ar fi dat oricât să nu-l mai aștepte pe medicul oficial 
al Centrului, care avea să-i spună :"Deci, domnişoară Quentin?" 

— Deci, domnişoară Quentin? 

Singura diferenţă — în loc să stea în picioare, mândru, stătea pe 
pat, dar tot mândru era, aplecat asupra rănii. 

— Piciorul... Am antitetanosul, încercă ea să explice. 

El părea că o ignoră, examinând mai departe. Iar după o 
perioadă nesfârșită de timp, zise: 

— Ziceţi că aveţi antitetanosul, nu? 

— Așa credeam... 

— Pe la orele dimineţii? Sunt sigur că v-aţi verificat fiecare 
simptom, încontinuu. 

Ea nu-i răspunse, dar se înroși. 

— Cum aţi reușit? râse el ironic. 

— În pârâu. 

— Şi cum naiba aţi ajuns acolo? 

— Încercam să salvez lucrurile Belindei. 

— Din apă? 

— V-am spus doar... 

— Dar nu destul. Cum au ajuns acolo? 

— I le aruncase Susan. N-a fost vina ei...sau, cel puţin, nu în 
totalitate. 

— Nu? 

— Nu; vedeţi dumneavoastră, Susan era supărată din cauza 
viermilor. Așa că... și-și aminti de scena cu domnul Fitz. La fel și 
grădinarul. Cu toate petuniile ... Doctore, ce faceţi? 

Jasper pregătea un ac, și în același timp o privea intenţionat. 

— Eşti cam ameţită, așa că nu mai contează. 

— Nu sunt ameţită. Belinda a făcut un sandviș cu viermi, și l-a 
pus în pachetul lui Susan. 

— Şi grădinarul ce-are a face? 

— Belinda i-a cules de pe răsadurile lui. 

— Cred că încep să înţeleg... Și tu te-ai grăbit să salvezi ce se 
putea. Și ai călcat pe ceva ascuţit... 

— Pe o conservă. 

— Mă rog, ideea e că trebuie să-ţi fac o injecție, chiar dacă se 
poate să ai vaccinul. 

— Îl am. Deci, numai ca să-mi calmeze durerea? 

— Pentru ce altceva? Măcar până apare cămașă de forță... râse 
şi-şi suflecă mâneca, operând repede. Acum, o să ne uităm la rană. 
Mai întâi, anesteziez locul. O să lucrez cât se poate de ușor. 

— Mulţumesc. 

Simti atingerea lui, ca și cum o pișca ceva. 

— Vezi, pot să mă port frumos. 

— Chiar și cu o femeie. 

— Nu era necesar să menţionăm. Sunt doctor, iar relaţia cu 
pacientul este aceeași, indiferent de sex. Fiecare persoană e 
prețioasă. 

— În ce fel? 

— E sticlă; nu e înfiptă adânc, de aceea aveai durerile acelea. 

— Şi o puteţi scoate dintr-o pacientă prețioasă? 

— Am scos-o. Dar va trebui să rămâi în pat o vreme. Dar sunt 
multe lucruri de făcut și așa — studiezi dosare, posibili părinți... 

— Cărţile; am promis că le refac. 

Mai bine n-ar fi rostit acele cuvinte, căci chipul lui se întunecă. 
Putea fi foarte rigid, chiar și cu fetiţele. 

— Cărţile care au luat apă? 

— Da. 

— Şi ce vrei să faci cu ele? 

— Să le supracopertez. 

— Și cu vinovatele? se interesă el rece. Ca şi atunci, cu borcanul 
de gem? O să le mângâi și o să le spui că sunt fete cuminţi? 

— N-am făcut așa. 

— Dar n-ai pedepsit-o pe Ann Mary. 

— Dar nici n-am mângâiat-o. Chiar credeaţi că acești copii ar 
trebui... 

— Am zis să le pedepseşști, nu să le baţi, nici să le biciuiești sau 
aşa ceva. Ce repede vă aprindeţi, voi femeile! 

— Am să mă ocup de fete. 

— Tu? 

— Cine altcineva? 

— Eu, de exemplu, soră. Acum, cel puţin, n-ai cum să te ocupi 
de ele. 

— Doctore, n-am de gând să-mi las fetele maltratate! 

— Prețioasa mea pacientă, ai să rămâi acolo, şi-ai să mă lași pe 
mine să fac asta. Dacă îndrăznești să te mişti, şi vorbesc serios, te 
mut la spitalul Penrith. Deja am pierdut vremea pe-aici. Mai vin 
deseară, să fiu sigur că nu s-a infectat rana. 

— Fetele... 

— Auzi-le cum zbiară, zise el când deschise ușa. 

Oricât de ridicol părea, Catty era conștientă că ceea ce spunea 
era adevărat. Toate ţipau ca din gură de șarpe. Nu era vorba doar 
de Belinda și Susan. Când veniră s-o vadă, tipetele mai conteniră. 

— Sunteţi bolnavă, soră! 

— Nu ne părăsiţi! 

— O să fim cuminţi! 

— Dacă nu tăcem, poate că vă iau de-aici. 

Cel mai grav o păţiră Belinda și Susan. Ele stăteau palide în 

spatele celorlalte, evitând să scoată o vorbă. 

— Să nu muriti, soră, n-o să ne mai purtăm urât niciodată. 

Ce le spusese oare? Deși nu i se părea o metodă pașnică de a 
trata un copil, dăduse rezultate. 

Reuși să refacă volumele stricate. Repară totul. Citi și dosarele 
fetelor. Discută și cu doamna Chester. Dar în tot acest timp, 
conștiința îi era animată de gândul orelor târzii ale serii, când el 
avea să apară ca să se ocupe din nou de pacienta lui "prețioasă". 

Ajunse după ora la care fetele erau în pat. 

— Ce porcărie, se așeză el pe pat și închise ochii. 

Şi aşa cum îi zâmbise și cum stătea cu ochii închiși, fără a mai 
arunca priviri tăioase, părea ca un copil. 

— Cum te simţi, surioară? 

Adresarea o uimi, și se îmbujoră. 

— Dacă așa reacţionezi la cuvintele unui copil, cum reacţionezi 
la vorbele iubitului? 

— N-am iubit, răspunse ea, indignată. 

— Nu te-am întrebat asta, ci cum ai reacționa la "draga mea" sau 
la "iubita mea"... Dar dacă tot nu ai, normal că nu poţi reacţiona în 
niciun fel... Sau poate mai sunt și amintiri, surâse el. 

— Da, am amintiri. 

Chiar înainte de venirea lui, o rugase pe Anne să-i dea geanta și 
se uitase la pozele nepoțelelor. Retrăi pierderea încă o dată și furia 
faţă de Lilla, care o adusese într-un asemenea hal. 

— Deci, așa... 

— Mă simt mai bine, schimbă ea subiectul. 

— Adică, ne putem apuca de treabă. Da, arată mai bine, soră, dar 
tot e nevoie de repaos la pat. Întelegi? 

— Pot oare să nu înţeleg un membru al comitetului de 
conducere? 

— Așa €, se linişti el. La aceeași oră, mâine. Și ține-ţi piciorul sus. 

Catty se apucă de cusut şosete. Se documentă în ce privește 
trecutul complexului, precum și câteva amănunte medicale. 

Fetele erau atât de drăguțe, încât cu greu se putea abţine să nu 
le îmbrăţișeze. Nu voia să se lase dusă de sentimente, să le 
răspundă afectiv. Rememora durerea pricinuită de episodul cu 
Gaby și cu Georgie. Nu trebuia să se mai întâmple, pentru că le-ar 
fi afectat și pe ele. Fetele o iubeau. 

A treia vizită, o surprinse pe Catty privind aceleași două poze. 
Când intră doctorul, le puse repede deoparte. Crezuse că n-a 
observat, dar el se interesă imediat: 

— Cine e acolo? 

— Cineva care mă privește pe mine. De ce? 

— Aşa. 

În loc să se așeze, el se deplasă în dreptul ferestrei, uitându-se 
afară timp îndelungat. 

— Mâine poţi să te ridici, anunţă într-un final. 

— Mulţumesc. Nu era nevoie să mă luaţi aşa din scurt. Preferaţi 
să mă vedeţi ţintuită la pat? 

— Atâta timp cât nu dai de bucluc...Cine e în poză? 

— Copiii mei. Am fost căsătorită, spuse ea rece. 

— Îmi cer scuze. Poate că mi-am vârât prea mult nasul. 

— AŞA €. 

— Te rog să-mi accepti scuzele. Am vești bune. Conducerea a 
aprobat achiziționarea de costume de baie. Le vreți livrate de-a gata, 
sau pe alese? 

— Sydney e cam departe, recunoscu ea, dar nici fără să le vezi nu 
e prea bine. Nu au întotdeauna culori potrivite. 

— Potrivite pentru înot? 

— Normal. Trebuie să fie culori vii, ca să nu pierzi copilul din 

vedere; pe de altă parte, cum aș putea să mă ocup de Marion, de 
exemplu, dacă e îmbrăcată într-un costum roz, şi are păr roșcat? 

Fl răspunse că problema îl depășește, dar motivă că în afară de 
Sydney n-aveau de unde să ia costume. 

— Te duc mâine. 

— Poate Dorothea să aibă o zi liberă mâine? 

— De ce? 

— Pentru că e ziua ei, de cincisprezece ani. Iar cu asemenea 
ocazii nu se cade să primeşti doar un costum de baie. 

— Şi la paisprezece ani, ce intenţionai să le iei celorlalte ? 

— A, nu la toate. .Adică... Înţelegeți... 

— Nu înţeleg. Și cred că Anne e mai mare ca Dorothea. 

— Da, situaţia e diferită. 

— Încă nu pricep. Dar văd că vrei ca Dorothea să vină cu noi. 
Poate că ideea unei călătorii cu mine naște temeri. 

— Pentru Dumnezeu! sări Catty, iritată. 

— Înseamnă că mă înșel, se retrase el. 

— Da. 

— Atunci, o iei pe fată doar ca să destindă situaţia? 

— O iau ca să...sper să-și aleagă ea costumul. Ce vrea ea; și 
într-o bucată. 

— Fără slip. 

Catty nu răspunse; nici nu intenţionase s-o lase pe fată să se 
bucure de cadou, până nu învăţa, de fapt, să înoate. 

— Am făcut un formular. Trebuie doar să-l dai vânzătoarei ca 
să-l semneze. Am o zi ușoară mâine. Vin să vă iau...și pe 
Dorothea... .la unsprezece. 

Se ridică de pe pat, iar ochii îi alunecară pe poză. Preţ de o clipă, 
expresia feței lui păru contrariată. 

— Noapte bună, soră. 

Sosi exact la ora stabilită. Catty trăia cu impresia că acest bărbat 
avea să fie punctual întotdeauna, că întotdeuna se va ţine de 
cuvânt. Adică — un perfectionist. 

Era conștientă că o urmărea în timp ce o așeza pe Dorothea pe 
scaunul din mijloc. Ba chiar avea impresia că citește pe faţa lui un 
zâmbet ironic — un "Ti-am spus eu". Se prefăcu a nu-i auzi 
chicotitul. 

Porniră spre vale, trecând pe lângă pădurile de citrice, pe lângă 
culturile de fasole și de dovleci. O portiune plină cu legume și de 
tot felul de plante cultivate. Apoi le ieși în cale un râu, care șerpuia 
ca o panglică de-a lungul câmpiei. Pe fiecare mal era străjuit de 
bolovani mari; uneori se mai vedea și nisip, chiar și câte o salcie, 
sau câte un copac de bambus, în care ciripeau păsărelele. 

Traversară pe-un pod de metal, și ajuseră în Penrith, un orășel 
de provicie cu o arhitectură în stil vechi, magazinele fiind plasate la 
stradă. 

Jasper parcă, sugerând un prânz mai devreme. Catty ar fi fost 
tentată să-l refuze pentru a putea termina mai repede 
cumpărăturile și a se întoarce mai devreme la complex. Dar ochii 
fetiţei o îmblânziră imediat. Doctorul râse pe înfundate. 

— Nu putem merge într-un bar, îi șopti el lui Catty. Poate într-o 
ceainărie? 

— Da, sigur. 

Găsiră un local plăcut, iar el o lăsă pe micuță să-și aleagă tot ce 
voia. De data asta, zâmbi spre Catty. 

— Când mă gândesc că la școală mâncăm doar lapte și 
sandvișuri, zise ea, înfigându-se în chiftele și îngheţată. 

— La felul în care te îndopi, n-ai să mai încapi într-un costum de 
baie, observă el. O să ai nevoie de două deodată. 

— Mă îngraș, se alarmă ea brusc, refuzând să mai mănânce. 

— Ce zici, verde sau albastru? interveni Catty repede. 

— Doamnelor, anunţă el când ieșiră din local, vă puteţi face de 
cap. Eu am ceva treabă la spital. Ne întâlnim la mașină. 

— Nu veniţi cu noi să alegeți, doctore? 

— Nici plătit. 

— Dac-ar fi fost băieţi... nu se putu Catty abtine. 

— N-ar mai fi fost nevoie să aleg. Mergeau și cele normale. Trei 
duzine. Aveţi o oră, nimic mai mult. 

Magazinul cu lenjerie era mare și modern. Catty știa că putea 
lua de-acolo la fel de bine ca și de la Sydney. Vânzătoarea se dovedi 
la fel de amabilă, interesată, și o ajută să stabilească mărimile 
potrivite vârstei. O servi pe Catty cu tot ce trebuia. Catty ştia încă 
din copilărie cât de mult contau amănuntele, iar acum, concepţiile 
se mai schimbaseră, din fericire. Voia să cumpere culori vii, care 
să-ţi ia vederea. Termină cu toate, în afară de al Dorotheei. Femeia 
adusese unul dintr-o bucată, care considera că i s-ar potrivi. 

— A, nu soră, mi-aţi promis... 

— Nu cred, draga mea... 

— Dar, soră, toate fetele mari poartă... 

— Nu, Anne e cea mai mare, nu tu. 

— Dar ea e diferită. E...Anne. 

— Dorothea, ești un copil și nu cred că... 

— Nu-l vreau. Ştiţi bine ce vreau. 

Îi dădură lacrimile. 

Dacă fata ar fi continuat s-o înfrunte, i-ar fi ţinut piept, și ar fi 
convins-o să ia unul dintr-o bucată, până ce va învăţa să înoate. Dar 
fetiţa începuse să plângă. 

Copil fiind, Catty nu obținuse ce-și dorise. ..Iar acum, adultul 
încerca să facă același lucru. Oare Dorothea, când va fi matură, își 
va aminti la fel de bine această scenă? 

Vânzătoarei i se făcu milă. 

— Poate că unul în două piese ar fi mai bun, șopti ea. I s-ar 
potrivi, mai ales că e micuță. 

— Nu vrea așa Ceva. 

— Toate vor. Măcar să i-l arăt? 

Catty acceptă. Slipul era destul de înalt, avea și aripioare, iar 
Dorothea era extaziată. 

— Împachetaţi-l, zise Catty. 

În sinea ei, motiva că o adolescentă ar trebui să aibă ceva diferit. 
La masă, schimbase subiectul dicuţiei, ca şi cum ar fi ştiut că aici se 
va ajunge. Spera ca David Jasper să nu fi observat intenţiile ei. 

Fl le aștepta la mașină. Dorothea stătea tot între ei, dar fizic era 
cu totul absentă. Se uita fix într-o direcţie. Catty știa că fata nu vede, 
nu aude nimic. Și David realiză acest lucru după ce întrebările lui 
nu primiră niciun răpuns. 

— Ce s-a întâmplat cu ea? râse el. 

Catty își mușcă buzele. Ce să facă? 

Dar, își zicea, cu puţin noroc, nimeni n-o să-și dea seama. Un 
doctor ocupat, precum Jasper, n-ar fi găsit timp să asiste la lecţiile 
de înot...mai ales ale fetelor. 

El începu să discute cu Catty despre alte subiecte. Îi povesti din 
nou despre incendiul ce afectase dosarele fetelor, şi că încearcă să 
vadă dacă micuţele au asigurare medicală. 

— Nu e nevoie să-mi spui că au avut așa ceva, cu siguranță, 
pentru că n-ai dreptate. 

— Dar părinţii? 

— De obicei, părintele nu ştiu nimic, sau nu s-a interesat. Cât 
despre copii, de ce să-și mai bată capul. De parcă un singur consult 
ar rezolva totul. 

— lar apoi s-o ia de la capăt. 

— Deci, nu-ţi recomand, înainte de a nu ști sigur. 

— Dar nu știm. Poate. Dar aici poţi inteveni tu. Încearcă-le. 
Apropie-te de ele. De câteva ori, chiar și eu am ezitat să le ofer o 
protecţie de care ele deja au avut parte. Nu e nevoie să intru în 
amănunte medicale. Am s-o fac dacă e nevoie, dar dacă puteţi 
ajuta... 

Ea își dădu cuvântul că are să încerce, pentru că nu mai avea 
rost să lungească situaţia. Măcar, se aflau într-un loc sigur, fără 
riscuri de îmbolnăvire. 

— În plus, orele de înot au să le întărească sistemul imunitar. Am 
vorbit cu conducrea chiar despre lecţii contra cost. 

Ajunseră la complex, iar fetele se agăţară de ei, fericite. Catty 
lăsă toate grijile deoparte, căci în sufletul ei redevenise Catriona 
copilul, care abia acum obținea ceea ce-și dorise. ..dar nu mai știa 
ce. 

Găsi răspunsul în ochii Dorotheei. 


Capitolul 4 


Așa cum se întâmplă de cele mai multe ori primăvara, 
temperaturile scăzură brusc, începu să ningă din nou, astfel că 
proiectul lui Catty se amână pentru vremuri mai calde. 

Deși dezamăgite, fetele n-aveau de gând să renunţe la orele de 
înot. Ceea ce nu putea decât s-o bucure pe Catty. Când avea să 
înceapă cu adevărat, nimeni nu va mai fi interesat de subiect, cu 
excepția fetelor, desigur. Astfel, slipul Dorotheei va trece aproape 
neobservat, printre celelalte costume. 

Între timp, încercă să obțină detalii cu privire la trecutul 
medical al copiilor de la cabinetele afiliate. Ştia că David Jasper nu 
se va încrede în amintirile fetelor, având în vedere că o ironizase și 
pe ea când îi spusese că deja făcuse vaccinul. Și nici în părinţi n-ar 
fi avut încredere, la cât de meticulos era. Se concentră cât mai mult 
pe colectarea de date. Exact așa cum prezisese el, unele chiar se 
lăudau că făcuseră toate vaccinurile. 

— La asta mă și aşteptam. Dar mulțumesc că ai încercat. Acum, 
mă concentrez pe rubeolă. E foarte important, soră. 

— Da, ştiu, dar dacă îmi răspund în același ritm... 

— De data asta, nu mai pierdem timpul cu întrebări. Săptămâna 

viitoare vreau să încep controlul în tot blocul vostru. În vale este 
epidemie. Le vaccinăm pe toate. Apropo, tu ai făcut? 

— Cred că da. 

— Nu "cred". Dacă nu, o să faci acum. Mai bine mai târziu decât 
niciodată. Ca atunci când o să ai o fată... 

— Mă surprindeţi. Credeam că vă imaginaţi o lume populată 
doar de bărbați... 

— Într-adevăr, mai ales când aud astfel de vorbe prostești. 
Informaţi-vă cu privire la ce v-am apus. 

Fetele nu știau ce să răspundă. Unele chiar consideraseră că 
numele era drăguţ, și că voiau să o cunoască pe fata numită 
rubeola. Într-un final, Catty ajunse la concluzia că erau prea mici ca 
să înţeleagă. În schimb, le povesti despre picnicul organizat 
sâmbăta aceea. 

Toată lumea se distră la picnic, dar veselia dispăru pe dată când 
apăru febra, mâncărimea și disconfortul. David se felicita pentru 
succesul operaţiunii sale. Fetele se bucurară de asemenea, pentru 
că lipseau de la școală o săptămână. Catty însă se simţea extenuată 
după doar o zi. 

Apoi, sosi la complex o femeie din sat, care se dovedi a-i fi de 
mare ajutor. 

— Nici nu știu cum să-i mulțumesc doamnei Chester că s-a 
gândit la un ajutor, îi spunea ea doamnei Parker. 

— Nu doamnei Chester, ci doctorului Jasper să-i mulțumiți. 

Petele trecură, la fel și riscul complicaţiilor, dar primăvara tot se 
mai lăsa așteptată, la fel și orele de înot. 

Astfel, Catty decise să treacă la interrelaţionarea între băieţi și 
fete. Cel mai bine ar fi fost să înceapă din sala de mese. 

Prima cină împreună fu un dezastru total. Numai niște idealiști 
precum Catty sau Tony mai puteau spera în îmbunătăţirea situaţiei. 

Sau doar niște naivi, după cum se autocritica Tony. 

Băieţii erau deja aşezaţi la masă când apărură fetele. Imediat se 
auziră strigăte, fluierături, chiote. 

— Liniște! strigă Tony. 

Fetele își luară farfuriile și se aşezară la altă masă. Cei doi 
supraveghetori plănuiau ca, în timp, masa să fie în comun. Acum, 
doar făceau o încercare. 

La un moment dat, ceva ateriză în supa Belindei, împroșcând-o 
toată. 

— Cel care a dat, nu mai mănâncă, anunţă Tony. 

Dar, după un ocol al mesei, nu reuși să găsească vinovatul. 

Nu mai aruncată cu nimic, dar și Susan fusese atinsă. Avea 
mâncare pe faţă și în nas. Apoi, cu toate că cei doi erau atenţi la tot 
ce mișca, Susan ajunse cu coada în sos, iar părul Marindei în 
plăcintă. Iar fluierăturile nu încetară deloc! 

— Hei! râse Tony la final. 

Nu renunțară. A doua seară, strigătele se mai domoliră, mai ales 
că nimic nu mai surprindea. Mai puţine bile de pâine aruncate, și 
fără sosuri puse în păr. 

— Ceva, ceva tot iese, observă Tony. 

Până la sfârșitul săptămânii, s-ar fi zis că mesele se luaseră în 
comun de când lumea. Spre dezamăgirea ei, Catty află că la sfârșitul 
săptămânii următoare vor primi o vizită — niște copii de la școala de 
corecție, din partea unui judecător, deci, timp de trei zile mesele 
comune se suspendară. 

— O s-o luăm de la capăt, zise Catty. 

— Nu cred. Surpriza fetelor s-a diminuat. Cred că noutatea 
lucrului în sine a provocat toată zarva. 

Dacă așa crezuse și Catty, vineri suspiciunile i se infirmară. 
Vineri sosiră musafirii. Imediat realiză motivul pentru care Tony 


PĂDUREA DE PORTOCALI 61 


renunțase la relationare. Era ocupat tot timpul cu organizarea 
grupurilor. Și asta fiindcă băieților le displăceau intrușii, mai ales 
când aceștia veneau cu impresii de oraș. Dar, spre dezamăgirea lor, 
majoritatea musafirilor ajunseră în grădini, acolo unde mulți dintre 
cei permanenți nu aveau voie. Era treaba lui Tony să combine cele 
două grupuri, dar, așa cum îi mărturisi lui Catty mai târziu, mai 
degrabă avu trei zile de jucat rolul unui gardian. Vizitatorii se 
distingeau clar de băieţii din Centru. Purtau haine diferte, uneori 
chiar cu accesorii, erau mult mai obraznici, și veșnic nemulțumiți 
din cauza întunericului, a naturii în sine, a noroiului. Însă, până la 
final, Tony zicea că reușise a-i acapara pe toți în viaţa de Centru. 
Sau, aproape pe toţi. Unii veniseră degeaba, irosind banii 
părinţilor. 

Luni, după plecarea musafirilor, se reluară mesele comune. 
Câteva fluierături, dar total diferit de prima zi. Ceea ce o determină 
pe Catty să facă următoarea mișcare. Se consultă cu Tony, care 
părea cam sceptic. 

— De ce să-i servească pe băieţi? 

— Pentru că acesta este rolul fetelor în viaţă. 

— Adică, ești antifeministă? 

— Adică, asta e realitatea. Majoritatea fetelor au să se 
căsătorească, și-o să aibă propriul lor cămin. Chiar dacă au să 
devină femei de carieră, tot vor trebui să ştie să ţină o casă. 

— Dar băieţii au să le copleșească. 

— Doar până trece momentul noutăţii, iar dacă deja s-au 
obișnuit cu ele, cred că nu va fi prea mare hărmălaie. 

— Nu știu ce să zic. Mi se pare prea solicitant. 

— Dar când fetele se uită la băieţi cum îngrijesc păsări și animale, 
sau mulg vaci? 

— Aici ai dreptate. Mă rog, dacă tu crezi că fetele n-o să aibă 

nimic împotrivă... 

— Dacă au, renunţ la idee. O să le întreb în seara asta. 

Ideea lui Catty nu necesita prea multe explicaţii. Atâta timp cât 
micuţele înțelegeau, se putea trece la aplicare în cel mai scurt timp. 
De parcă fetele erau născute cu o înclinaţie spre domesticitate. 

— Cred că le-ai mituit cu şorțul și cu boneta, zise el mai târziu. 

— S-au entuziasmat chiar înainte să apuc să le spun despre astea. 
Nu le-am mituit, nici măcar nu mi-am exprimat punctul de vedere. 
S-au arătat nerăbdătoare, astfel că n-am avut ce face și le-am 
îmbrăcat cu șorțul, drept răsplată. 

Cumpărase materialul pentru șorțuri și bonete din banii 
proprii. După achiziţionarea costumelor de baie, considera că ar fi 
nedrept să mai ceară și pentru altceva. Iar problema slipului nu-i 
ieşise complet din minte, dar voia să aibă cât mai puţin a face cu cei 
din conducere. La urma urmei, era strict problema ei. 

Bineînţeles că băieţii comentară îndelung noutatea, dar era clar 
că le place situaţia. Unii începură să strige după fete "Picoliţă, 
aici..." sau "Servitoareo, ia asta..."; însă majoritatea celorlalți nu 
priveau aceste remarce cu ochi buni, și deci fetele fură acceptate în 
această ipostază. 

— Începem să avem rezultate, remarcă Tony. 

— Așa e, triumfă ea. 

Săraca! 

Sâmbăta următoare era ziua vizitelor. În astfel de zile, nu se 
acceptau persoane din blocurile vecine. 

Catty abia aștepta să cunoască părinţii fetelor. În afara faptului 
că încerca să afle cât mai multe despre mediul din care provenea 
copilul, voia să se informeze și cu privire la trecutul lor medical. 

Despre prima chestiune, citise puţin și înainte de ziua cu 
pricina. 

De exemplu, mama lui Deborah fusese nevoită a-și abandona 
patru din cei şapte copii, pentru că nu-i putea crește singură pe 
toţi, şi nu dorea amânarea zilelor de vizită. 

Pe de altă parte, Adrienne, de treisprezece ani nu dorea să-și 
vadă tatăl. Când mama ei plecase lăsând în urmă patru băieți și o 
fată, tatăl se văzuse depășit de situaţie. Fata nu privea cu ochi buni 
excluderea ei din familie, deși i se explicase că nu va dura mult. 
Trebuia să-i explice bărbatului că fata trecea printr-o vârstă critică și 
că-și va reveni. 

Şi-așa mai departe. Iar Anne... 

— Urăsc zilele de vizită, zicea fata. 

Primii părinţi sosiră cu autobuzul de ora două din Perinth. Unii 
veniseră pentru băieți, alţii pentru fete. Catty urmări copilele care 
fugeau în întâmpinarea acestora, deși unele dintre ele aștepau pe 
margine, cu mâinile încrucișate. După primele saluturi, Catty se 
alătură şi ea grupurilor, deschise un subiect de discuţie, după care 
atacă problema dosarelor medicale. Majoritatea știa antecedentele 
fetelor. Mama Annei sosi în mare grabă, însoțită de un șofer aprins 
la față. Când Catty îl invită înăuntru, el refuză: 

— Nu, o aştept pe Junie. Dacă vreţi să vă odihniti, urcați 
dumneavoastră. De fapt, soră... și o măsură din cap până-n 
picioare, chiar vă poftesc călduros aici, și râse. Nu știu ce va zice 
dumneaei. 

“Dumneaei" era o ființă îngrozitoare. Catty era conștientă de 
lipsa de profesionalism a unor asemenea impresii, dar nu se putea 
abtine. Hainele o prindeau, deși de foarte proastă calitate. Parcă ar 
fi fost îmbrăcată în zdrenţe; și cu o blană de nurcă pe ea, tot 
zdrențăroasă ar fi apărut. Lui Catty i se făcu milă de copilă. 

— Cum vă înţelegeţi cu Prinţesa ? întrebă femeia. Eu nu mă 
înțeleg, deloc. Nu mi se pare normal să nu mă întâmpine. Nu s-ar 

zice că suntem mamă și fiică. 

— Așa e, recunoscu Catty. 

Încercă să-l aducă înăuntru și pe prietenul ei. 

— Pe Harry? râse ea. Numai dacă aţi avea și un bar... 

— Dar dumneavoastră veniţi, nu? 

— Nu. Harry m-a adus cu condiţia să nu stăm mult. 

— V-aş ruga să intraţi. Vreau să vă arăt ceva. 

— Nu e cazul. Cât ia? 

— Nu mult. 

— Să vorbesc cu el. 

Cât timp femeia discuta cu şoferul, Catty le strânse pe fete și le 
îmbrăcă în şorțuleţe, cu bonetele pe cap. Când mama Annei se 
întoarse, fetele deja defilau prin fața părinţilor, ca niște "ospătărițe" 
conștiente, ducând tăvile cu ceai şi cu fursecuri. 

Imaginea o înduioșa nespus de mult pe Catty; chiar și Cookie 
zâmbi. Câţiva părinţi făceau semne spre Catty, apreciind iniţiativa 
ei, iar cei ce se abţineau măcar păreau a fi mulţumiţi de faptul că 
propriul copil îi servea. 

Toţi, în afară de un părinte — mama Annei. 

— Ce e asta? zise ea cu glas tare. 

Prevăzătoare, Catty o scoase afară. 

— O idee neinspirată, să le educați în spirit domestic. 

— Cred că aţi înţeles-o greșit. 

— Adică dumneavoastră îmbrăcaţi copilul într-o uniformă și-l 
puneţi să servească la masă, și-mi spuneți că mă înșel? Faceţi din ele 
servitori! 

— Nu e adevărat. Voiam doar să le educăm. 

— Adică să le îndobitociţi! 

— S-au distrat; le-a plăcut ideea. 

— Mie nu-mi place. Ba chiar mă gândesc s-o retrag pe Anne. 


PĂDUREA DE PORTOCALI 65 


Cineva apăruse între timp între ele. Catty nu-și dăduse seama 
cine, până când persoana nu deschise gura. 

— Vă rog doamnă, rosti David Jasper, să uitaţi acest gând. 

Femeia îl măsură pe doctor de sus până jos. Când văzu că nu e 
Harry, persistă în poziţia ei antagonică. 

— Am să mă mai gândesc. 

— Nu mai gândiţi. 

— Guvernul plătește locul ăsta pentru fete. 

— Şi va plăti şi dacă o luaţi pe Anne acasă. 

— Dar vreau s-o iau! Auzi la ei, să o educe! pufni ea. Să servească 
la masă! 

— Să-i spun Annei să împacheteze? 

— Soră Quentin, ia-o pe fată din sufragerie și supravegheaz-o cât 
timp împachetează. 

Catty rămase blocată... .la fel și fata care tocmai apăruse în ușă 

— Soră, nu vreau...nu vreau, șopti ea, îndurerată. 

— Soră, ţi-am dat un ordin; doamnă, vă rog să mai așteptați cinci 
minute. 

— Haide, Anne. 

— Staţi puţin! scrâșni femeia, mai domolit. Mi-e greu. Tatăl ei 
m-a părăsit când ea era doar un copil. Numai eu știu cât m-am 
zbătut. 

— Stim, în linii mari ce se întâmplă. Cu siguranță, v-aţi simţit 
foarte singură. Și poate la fel vă simţiţi și acum. Fata v-ar fi un 
sprijin acasă. 

— Nu! strigă femeia. 

— Parcă spuneaţi că vreţi s-o luaţi. 

— Vorbea gura fără mine. În ultima vreme, n-am fost în apele 
mele. Știţi, doctore, probleme afective... și-i aruncă bărbatului o 
privire şăgalnică. 

— Da. Spuneti-i vă rog prietenului dumneavoastră că o așteptați 
pe Anne. E cam nerăbdător. 

O sugestie mai mult decât clară, căci Harry claxona de zor. 

— Trebuie să se întoarcă în oraș. Stiti cum sunt oamenii de 
afaceri. Dar pentru dumneavoastră e totuna... 

— Ce anume? se interesă David. 

— Anne. Nu pot s-o iau. Adică, nu în situaţia actuală. Și-ncepu să 
plângă. 

"Atunci, las-o!" ar fi vrut Catty să-i strige. 

— Dar tocmai spuneaţi că vreţi s-o luaţi, insistă David. 

— Eram nervoasă din cauza a ceea ce am văzut, și arătă spre 
sufragerie. Fata mea nu va fi niciodată o... 

— Soră Quentin, v-am spus s-o luaţi pe fată, ca să-și facă bagajul. 

— Bineînţeles, continuă femeia, dacă Anne ar fi scutită de lecţiile 
acelea... 

— Soră! 

Trezită la realitate, Catty o luă pe fetiță de mână și dădu să iasă. 

— Stati, o opri femeia. Am să fac asta altă dată. 

— Acum. 

— Nu acum. Trebuie să plec... 

— Mergeţi cu sau fără fată? 

— Aș vrea s-o iau, dar ştiţi cât de greu e... 

— Deci, o lăsaţi aici ? 

— Păi...da. 

— Să continue ca și până acum? 

— Stiţi cum e... 

— Deci? 

— ...Da. 

— Bună ziua, după care se întoarse spre Anne. Vizitatorii nu vor 
ceai, Anne. 

— Da, doctore, și fugi înăuntru. 

Iar Catty stătea rezemată de un stâlp, vărsând lacrimi. Până când 
cineva i se alătură pentru a o feri de ochii curioșilor. 

— E-n ordine. Au plecat. E tot a ta. 

"N-o vreau, ar fi vrut ea să strige, pentru că înseamnă afecțiune, 
iar eu nu pot oferi afecţiune. Nu vreau să mai iubesc, niciodată” 

Dar rămase tăcută, protejată de statura lui impozantă. Se liniști 
după un timp. 

După plecarea părinţilor, David se întoarse la blocul fetelor. 

Catty încercase a alcătui o listă medicală cu toate amănuntele 
strânse. I-o înmână când el intră. 

— Nu e pe cât de cuprinzătoare mi-aş fi dorit-o, regretă ea. Cum 
pot fi unii părinți atât de ignoranţi? 

— Nu mai contează. Mulţumesc oricum, soră. 

Ea îl privi în ochi. Expresia feţei lui ascundea ceva incert. 

— Şi eu am făcut niște cercetări. Cred că unele fete deja au 
primit toate vaccinurile, și urmări lista. Și văd că aici mi se confirmă 
informaţiile. Ai reușit să aduni ceva informaţii legate de mediul în 
care au trăit? 

— Asta se construieşte de la sine, oftă ea. 

Amândoi ştiau foarte bine că se referea la Anne. 

— Cineva anume? 

— Adrienne, de exemplu. Tatăl ei mi s-a părut OK. 

— Şi puţin cam nebun. Cu patru băieţi și s-a gândit s-o trimită pe 
fată aici, ca şi cum ar fi fost cea mai bună soluţie. 

— Dar n-a fost. 

— Nu la modul la care te gândești tu, ci așa, ca unică soluţie de 
salvare. 

Catty îl aprobă. 

Mai discutară alte câteva cazuri. Cum el nu menţiona nimic de 

Anne, Catty o aduse din nou în discuţie, pentru că voia să-i 
mulțumească. 

— De unde aţi știut? 

— Ce anume? 

— Că mama ei n-o va lua. 

— Ştiam. Mă îngrijora faptul că puteai să strici toată povestea. 
Erai pe punctul de a te da bătută, nu? 

— Mi-era teamă că o va lua. 

— Mă îndoiesc, se mândri el. 

Se lăsă tăcere, spre fericirea lui Catty. 

— Te-ai implicat emoţional cu fetele, nu ? se auzi glasul lui. 

— Ah, nu! zise ea intens, încât el o fulgeră cu privirea. 

— Mie așa mi se pare. 

Ea nu răspunse. 

— Ce s-a întâmplat ? Nu vrei să te implici? 

— Nici nu mă implic. 

— Nu vrei? 

— Nu. 

— De ce? 

— Pentru că...nu mai am putere. N-am să mai iubesc niciodată, 
pe nimeni. 

— Înţeleg. 

Strânse foile pe care ea i le dăduse, îi mulțumi și se îndreptă 
spre ușă. 

— Se schimbă vremea, observă când să iasă, cred că vine din nou 
primăvara. 

A doua zi dimineaţă, părea că e mai mult vară decât primăvară. 
Soarele răsărise înainte ca fetele să se trezească, așternând un lac 
de lumină pe peluza bine tunsă a domnului Fritz, iar florile 
purpurii își ridicară capetele ca-ntr-o ploaie de culori. Era cu 

adevărat o zi minunată. 

Când Dorothea decise agitată că vremea e bună de înot, 
celelalte îi ținură isonul. Catty ar fi trebuit să fie mulţumită de acest 
amănunt, și era într-un fel, dar... 

"Nu te prosti acum, se îmbărbătă ea. E doar un slip...pe care nu 
l-ai raportat... " 

Era duminică, iar după slujba obişnuită, fiecare era liber să facă 
ce dorea. Catty verifică dacă și băieții aveau oră de înot, după care 
le anunţă pe micuţe că puteau folosi piscina începând cu ora 
unsprezece. 

Îşi planificase să le învăţe pe fete să aibă grijă unele de altele în 
apă, şi să înveţe prin modele, ca să nu mai aibă treabă cu metode și 
stiluri de înot. În caz că vreuna dădea semne de progres, le putea 
lua de la capăt. 

Le lăsă să se bălăcească un timp, după care se ocupă de fiecare 
în parte pentru câteva mișcări de întindere. Câţiva stropi, și toate 
ieşiră la suprafaţă zâmbitoare — primul hop fusese trecut. 

Se duse lângă fiecare, urmărindu-le cum dau din mâini și din 
picioare ca niște căţeluși ; pentru a le ajuta, Catty le ţinea de mijloc. 
La un moment dat apăru și David Jasper, urmărind spectacolul. 
Spre ușurarea ei, Dorothea nu era în raza lui de observaţie, ba 
chiar se cufundase destul de adânc în apă. David rămase un timp, 
apoi plecă. 

— Gata, anunţă Catty imediat după aceea. 

Copilele ieșiră și se șterseră, apoi se înfășurară în prosoape. 

— Încă mai am de lucrat, chicoti Dorothea, încă mândrindu-se 
cu slipul ei de așa-zisă adolescentă. 

Catty începu să râdă, dar nu mai apucă să răspundă, căci se auzi 
de undeva un icnet de dezgust. Cel puţin așa părea după atitudine, 
căci persoana respectivă nu rostise niciun cuvânt. Într-un capăt al 


70 JILL BAKER 


piscinei stătea o femeie. 

— E doamna Frances, zise Dorothea. E r.. 

— Nu, sări Catty. Până număr la trei, să vă văd pe toate în 
cameră. Unu, doi... 

Toate porniră ca din pușcă. Catty li se alăturase, radiind de 
fericire. Femeia de la piscină și chiar problema slipului i se 
şterseseră complet din minte. Abia după vreo oră își aminti de ele. 

— A venit domnul David, o anunță Mardi. Vine mai des decât 
atunci când aveam alte asistente. De ce, soră? 

— Poate că eu nu mă pricep atât de bine la copii ca ele, și vrea 
să mă verifice. 

Sau poate că voia să discute problema dosarelor medicale, 
gândi ea mai departe. 

— Ştiţi foarte multe despre copii! strigă Dorothea. Dar eu zic că 
vă place! 

O spusese într-un asemenea mod de parcă într-adevăr vorbea 
adolescenta din ea, de parcă ar fi fost cu adevărat o altă persoană și 
chiar și celelalte sesizară acest lucru. Pentru că toate erau femei, la 
urma urmei, și toate aveau un romantism înnăscut. 

Doctorul intră chiar în acel moment. Cum Catty era cea care-l 
văzuse prima, fetele nu-și dăduseră seama de lipsa oricărei urme de 
plăcere pe chipul său. Ba mai mult, arăta chiar nemulțumit. 

— Sunteţi libere, fetelor, anunţă ea. Doctorul are ceva să-mi 
spună. 

"Să-mi spună? Asta e replica anului", gândi ea. După felul în care 
o privea s-ar fi zis că e gata să o muște. 

El aşteptă ca încăperea să se golească. 

— Avem o patroană, doamna Frances. 

— Da? 

Oare unde mai auzise numele acesta? 

— Stă în casa mare, roșie de pe deal. Poate ai văzut-o. 

— A, da. E foarte frumoasă. 

— E casa de la munte. Mai are și în oraș, și la mare. 

— Ce bine. 

— Da, dar nu e bine pentru noi. 

— De ce? Pleacă? 

— Nu ea, ci sprijinul ei. 

— Da? Către cine? 

— Nu știu. 

— Atunci, care e problema? 

— Tu. Dorothea. Și niște lucruri pe care ai spus că nu le cumperi, 
şi totuși ai făcut-o. 

— Presupun că vă referiti doar la acel slip. 

— Ştii bine la ce mă refer. 

— Şi unde intervine doamna. . . Frances ? 

— A venit la piscina care e în mare parte opera ei. 

— Nu e nevoie să continuaţi. Deja m-am confruntat cu atitudinea 
ei dezgustată. E din cauză ca a văzut-o pe Dorothea, nu? Dorothea 
cu slipul ei, sau mai bine zis cu acele "lucruri". 

— Dorothea într-un slip pe care mi-ai spus că n-o să-l cumperi. 
De ce-ai făcut-o? 

— N-am făcut-o... .Adică nu pot să neg. 

— De ce? 

— Pentru că nu mi s-a părut nimic rău în asta. A făcut 
cincisprezece ani. 

— Nu mă refeream la acest aspect, ci la faptul că mi-ai înșelat 
încrederea. Sunt sigur că mă puteai duce de nas dacă am fi fost 
presaţi de timp, sau dacă ai fi venit să-mi spui "Uitaţi, fata aceea..." 

— Și cu ce m-ar fi ajutat? Care e rostul unor astfel de întrebări 
dacă nu duc la rezultate concrete? 


72 JILL BAKER 


În mintea ei răsări imaginea unei fetiţe care ceruse același lucru 
cândva, şi nu-l primise niciodată. 

— Cum adică? 

— Adică şi eu m-am confruntat cu aceeași problemă când eram 
copil, strigă ea. Și nici măcar n-aveam ce are Dorothea. Eram 
complet a nimănui. 

Se lăsă tăcere. Dacă s-ar fi uitat la el, ar fi observat cutele 
accentuate de pe chipul său și faptul că nu-și găsea cuvintele. 
Într-un final, masca rece îi reveni. 

— Micuța orfană Catriona. Spune-mi restul poveștii. 

— Sunteţi răutăcios! 

— Sunt şi...un coleg. Într-adevăr, și eu am fost un astfel de 
copil. Ceea ce ar trebui să ne lege, nu? 

— Dar nu e așa. Cum aș putea să păstrez o relaţie normală cu un 
om care face atâta caz pentru o fetiţă în sl... 

— Ştii bine că nu asta e ideea. Dacă ar fi fost după mine, fetele 
puteau să folosească piscina la nesfârșit, nu după regulile de la 
Complexul Univers. 

— Şi atunci... 

— Ai deviat de la subiect, soră. 

— Nu intenţionam. Dar a fost inevitabil. Dorothea își dorea un 
slip, care întâmplător mi s-a părut unul foarte decent, și dintr-o 
dată am redevenit fetița care cerea același lucru acum mai bine de 
cincisprezece ani. ..Ah, n-aţi înţelege. 

— Ba da, înţeleg. 

— Așa că i-am dat voie, dar nu mi-a fost uşor să vin să vă spun. 
Am crezut că o să treceţi cu vederea. A fost, de fapt, o minciună 
nevinovată. 

— Da, aşa e, continuă el după o pauză. Dar ce naiba să-i spun 
doamnei Frances? 

— E chiar așa de bogată? 

— Putred de bogată. 

— Și a donat mult? 

— Nici nu ne-am fi descurcat fără ajutorul ei. 

— Atunci, există un singur răspuns. Trebuie să-mi dau demisia. 

— Nu-mi permit așa ceva. 

Cel puţin așa i se păruse că spune, dar nu era sigură; el se 
îndrepta spre ușă. 

— Doctore Jasper. ..David... 

El se întorse sever către ea. 

— Lăsaţi-mă Să vă ajut. 

— N-ai făcut destul? 

— Am să vorbesc eu cu ea. 

— N-ai să faci asta, dar să le spui micuţelor să stea cuminţi câtă 
vreme eu îmi susțin punctul de vedere. Ce gălăgie! 

— Nu e mai mare ca de obicei, se indignă Catty. Are ceva și 
impotriva copiilor veseli ? 

El nu răspunse, ci o privi grav și plecă. 

Subiectul referitor la doamna Frances fusese dat uitării tot 
restul zilei. Cina alături de băieţi se desfășură în condiţii 
suportabile, fetele fiind acceptate în uniformele lor. 

— Ştiai de doamna Frances, Tony ? 

— Da. 

— Şi ce părere ai despre ea ? 

— Banii. 

— Înţeleg. Conducerea ţine neapărat s-o păstreze ? 

— Normal. 

— Şi e benefică relaţia cu ea? 

— Ceea ce dă nu strică deloc, rânji el. 

— Impune și...anumite reguli ? 

— A, nu. David Jasper n-ar permite așa ceva. 

"Poate" îşi zise ea. 

A doua seară, Tony se arătă cam obosit, după treizeci de copii 
ce trebuia supravegheați, după o zi de munci agricole. Cu toate 
acestea, asistentul, sau "unchiul" — încă nu se știa — zâmbea cu gura 
până la urechi. 

— Parcă ești o pisică ce a dat de oala cu smântână, remarcă ea. 

— Poţi fii sigură de asta. Am obţinut o nouă sală de gimnastică. 
Dar nu una obișnuită în care te poţi mișca, ci una cu aparate. 
Chestii pentru băieți. 

— Şi cine e zâna cea bună? Sau spiridușul? 

— E o zână, doamna Frances. 

— Adică a donat... 

— Pentru băieţi. Și numai pentru ei. Dintr-un motiv sau altul, 
de-acum înainte toate fondurile vor merge spre băieţi. Îmi pare rău. 

Totuși, lui Catty îi părea bine că sponsorul principal al 
Centrului nu plecase. Încerca să-și imagineze pledoaria cu mult 
efect a lui David. 

În acea după-amiază, el veni să continue povestea cu Belinda și 
nava spaţială. După ce termină, le trimise pe fete la joacă și rămase 
cu Catty. 

— Ai auzit vestea, nu? 

— Despre sala de gimnastică a băieţilor? 

— Da. 

— Am auzit, și vreau să vă spun că mi-a părut bine că aţi 
păstrat-o pe doamna Frances. 

— Da, dar n-a fost deloc ușor. A trebuit să-i vorbesc foarte dur 

— Sunt sigură. Adică, sunt sigură că v-aţi implicat trup și suflet 
pentru acest loc. Vă rog să-mi acceptaţi felicitările. .. și scuzele. 

— Nu, n-am să fac asta. 


PĂDUREA DE PORTOCALI 75 


Ea rămase ca trăsnită. 

— M-am săturat. Să mă agit pentru a face din ţânțar armăsar... 
— Adică o sală de gimnastică dintr-un slip... 

El o privi fix şi-ncepu să râdă. Și ea-l urmă. 

Copilele se strecurară înăuntru, curioase. 

— Sunt ca o familie fericită, zise Ann Mary bucuroasă. 


Capitolul 5 


Lucrările la noua sală începură aproape imediat. În fiecare zi, 
noi grupuri de muncitori soseau la complex. Cum majoritatea erau 
tineri, Catty le tinu deoparte pe fete, inclusiv pe Dorothea, în caz 
că doamna Frances supraveghea zona, ca nu cumva să găsească 
vreun motiv să-și retragă oferta. 

Deja toate fetele învăţaseră să înoate. Chiar și Ann Mary reușea 
să dea de câteva ori din picioare, fără ajutor. Ceea ce o bucura 
nespus de mult pe Catty, să știe că, în caz de nenorocire, fetele se 
puteau salva singure. 

Încă nu erau considerate destul de experimentate pentru a 
înfrunta trupa lui Tony, care plonjau în apă ca niște bombe sau se 
trăgeau unii pe alţii în apă. Dar, timpul nu era pierdut... 

Catty se întâlnise de mai multe ori cu Bevan Bruce. După multe 
invitaţii pe care le refuzase, începuse a se simți ridicolă, așa că 
acceptă, într-un final, să ia ceaiul cu el. 

— Ştii doar că am o menajeră, o motivă el. 

— Contrariile nu se atrag la Complexul Univers, râse ea. 

— Mi s-a părut că eziţi, râse şi el. Dar trebuia să te asigur 
că...Vreau deosebit de mult să vii la mine, Catriona. 


PĂDUREA DE PORTOCALI 77 


Ea îi zâmbi înapoi. Îi plăcea acest bărbat. Încerca să-și imagineze 
reacţia lui dacă-i va spune că ezită din cauza doctorului Jasper. Cu 
toate că, după episodul cu slipul, reușiseră să destindă atmosfera, 
era conștientă de reticenta lui și de faptul că cel mai mic pas greșit 
i-ar stârni din nou mânia. 

Și totuși, era doar un membru al conducerii, se îmbărbăta Catty; 
putea să-și ia o pauză. 

— Abia aştept să vin, Bevan. 

Doamna Mallard pregătise un ceai foarte bun, iar Catty reuși să 
se relaxeze după toată agitația de la Centru. 

După ce terminară, el o conduse încă o dată printre pădurile de 
citrice, explicându-i detalii de creștere. Bevan motiva că încă nu-i 
arătase noile apariţii și plantaţii. 

— Un portocal mai mare și mai gustos? 

— Mai mult de-atât. O încrucișare între varietățile de fructe. Tin 
o evidenţă a tuturor seminţelor. Cine știe, poate că-ntr-o zi am să 
descopăr un fruct nemaiauzit. Serios, râse, e o adevărată aventură 
să te ocupi cu asta. 

Lui Catty, toată acea muncă i se părea fascinantă. ÎL urmări pe 
Bevan ocupându-se de un copac rănit. Cu siguranţă, nici David 
Jasper nu se preocupa cu mai multă atenţie de pacienţii săi. Coaja 
copacului se rupsese în mai multe locuri, iar Bevan le punea la loc 
cu ajutorul unor benzi de pânză, muiate în ceară, în prealabil. Când 
dădură peste un alt copac asemănător, ea ceru s-o lase să încerce 
mișcarea. Terminând, se ridică mulțumită, așteptând verdictul. 
Bevan o privea nemișcat. 

— Catriona... 

Ea recunoscu tonul. 

— Alte probleme? se grăbi să schimbe subiectul. 

— Doar una, și se arătă pe sine. 

— Unde sunt ustensilele? 

— Vorbesc serios, Catriona. 

— Ba nu. 

— Ştiu că e prea repede, dar dacă am concurență... 

— Adică? 

— Emu Heights e plin de burlaci. 

— Pe care eu încă nu i-am întâlnit. 

— Ai cunoscut trei dintre ei. 

— Pe tine, zise ea amuzată. ..şi ? 

— Pe Tony Williams. 

— E ridicol! Şi? 

— David Jasper. Cel mai promițător dintre toți. 

— Cred că ai înnebunit, zise ea agitată. 

— Nu-ţi place de el? 

— Nu, dacă într-adevăr te interesează. Vreau să spun că el nu mă 
place, nu-i place nimic din ceea ce înseamnă sexul opus. 

— Bărbatul e bărbat. Cel puţin, poate, pentru că-l cunosc destul 
de bine. 

— Înseamnă că mai poţi medita asupra subiectului, Bevan... zise 
ea după o pauză. 

— Stiu. M-am grăbit. Nu mai contează, Catriona...cel puţin 
deocamdată, adăugă zâmbind. 

Pe drumul de întoarcere, el reveni asupra subiectului. 

— N-ar fi trebuit să-ţi spun acele lucruri, dar când apare o fată de 
pe meleaguri străine, singură, te gândești că trebuie să aibă un 
motiv întemeiat. Nu sunt eu acela, dar când vine vorba de tine, 
n-aş vrea să fiu o roată de rezervă. 

— O spui de parcă aș fi venit aici rănită din dragoste, râse ea. 

Dar râsul îi pieri de pe buze în scurt timp. Într-adevăr, așa 
venise. Începeau să-i dea lacrimile. Gaby şi Georgie. Fetitele ei. ÎL 

văzu pe Bevan ca prin ceaţă urmărind-o cu milă, și-și dădu seama la 
ce se gândește. 

O conduse acasă, și parcă în faţa clădirii. David Jasper stătea 
acolo, aşteptând-o parcă tocmai pe ea. 

Cei doi bărbaţi schimbară câteva vorbe, după care Bevan îi făcu 
semn cu mâna, iar David intră în sufragerie. 

— Te-ai simţit bine la ceai? 

— Foarte bine. 

— O după-amiază plăcută? 

— La fel, zise ea încordată. 

Ceva stătea să erupă înlăuntrul ei. 

— Îţi place? 

— Pentru Dumnezeu! se răsti, dar își aminti că acest bărbat e 
angajatorul ei, așa că se mai calmă. 

— Așa mai merge, răspunse el malitios. Niciodată să nu întorci 
spatele unui membru al conducerii. 

— Ce doriţi, doctore? 

— Nu mai ești angajata ascultătoare? Nu te-ai purtat la fel și cu 
el? 

— Bevan... Domnul Bruce nu e un membru al conducerii. 
Doreaţi ceva anume? 

— Da. Am primit o înştiinţare de la departamentul de sănătate cu 
privire la dosarele pierdute. Au consultat dublurile și s-a constatat, 
din fericire, că toate fetele au vaccinurile la zi. 

— Ce bine. 

— Mai ales că unele dintre ele nici nu se mai găsesc azi. Dar 
trebuie să recunosc că mi-era teamă și de antitetanos. 

— Şi mie, zâmbi ea ca pentru sine. 

— Mai ales în cazul acesta, și făcu o pauză. Caii. 

— Caii? 

Deci, asta era; observase că ceva mustea în el. Spera că nu pălise 
prea mult la față, căci pe dinăuntru era complet lipsită de vlagă. 
Nu-i plăceau... .ba chiar se temea de cai. 

— Caii? repetă cât se poate de natural. 

Nu-și putu înfrâna amintirea acelei zile când, după moartea 
tatălui ei, venise să locuiască cu mama. Roger se ocupa de mica 
fermă lăsată de tată. Din cauza faptului că fratele ei lipsea adesea 
de-acasă sau era foarte ocupat cu treburile fermei, doamna Forbes 
decisese s-o aducă și pe micuță. 

— E fată, remarcase ea, altfel ti-ar fi fost de ajutor. Știu că ai 
nevoie. 

— Pot să ajut, se oferise Catty imediat, căci îi iubea pe amândoi 
la fel de mult. 

Dar, după ce vizită grajdurile, Roger începuse să râdă de ea. 

— Să ştii că nu mușcă... 

Însă pentru ea, o fetiţă care văzuse cai doar la curse sau la 
competiţii, nimic nu părea amuzant. Se retrăsese speriată, iar mama 
îl mustrase pe Roger. Gestul o determinase pe Catty să-i iubească și 
mai mult. Poate că ar fi trecut peste frica ei, dacă nu i s-ar fi 
întâmplat chiar lui Roger. Roger, idolul pe care-l avea. ÎL auzise 
strigând din șopron, apoi auzise și ceva care fâșâia. Ea fugise 
într-un suflet în acea direcţie. Roger se afla în țarcul calului, alb ca 
varul. Ceva deranjase animalul, care dădea nervos din copite. 

— Adu-l pe Horsley, dar înainte ca ea să se miște, calul îl lovise 
direct în faţă. 

Țipetele ei îl alertaseră instantaneu pe îngrijitor. Bărbatul linişti 
calul, iar Catty se repezi la fratele ei. Venise și mama...și 
ambulanta. Episodul o afectase timp îndelungat, Roger zăcuse în 
spital patru luni. După care se întorsese la caii lui...și astfel o 
cunoscuse și pe Lilla, o iubitoare de curse. 

— Da, caii, surâse David Jasper, ca și cum i-ar fi citit teama. 
Presupun că ai experiență. 

— Nu, aţi presupus greșit. 

— O englezoaică! Membră a unuia din sutele de cluburi de 
echitație! 

— Şi asistentă, pe deasupra. 

— A, uitasem. Ruşine să-mi fie că nu mi-am adus aminte de 
situația delicată în care te aflai înainte. 

— Evident că dumneavoastră aţi fost mai privilegiat în instituția 
de care aţi aparținut. Sau aţi pretins că sunteți tot un orfan, de 
dragul situaţiei? 

— A, nu, e adevărat. 

— Un orfelinat care aduce cai pentru băieţi, încercă ea să pară 
sarcastică. 

— Nu, caii au fost aduși destul de târziu acolo. Pe atunci, nu se 
putea îndeplini un asemenea plan, dar acum se poate. Școala de 
călărie de la Emu Heights se redeschide. Am primit o donaţie de 
şase exemplare de care nu mai e nevoie în altă parte. Așa că Tony 
se va ocupa de băieți, tu de fete. 

— O, nu, murmură ea, și ar fi vrut să zică mai multe, dar se 
abținu. 

— Chiar dacă în copilărie n-ai avut acest privilegiu, presupun că 
acum știi să călărești. 

— Da, zise ea hotărâtă. 

Cum de putea minţi cu atâta nerușinare? Cu siguranță, motivul 
era bărbatul din faţa ei. 

— Bun. O să vă puteţi planifica zilele alternativ. Nu e nevoie să 
aveţi rezultate extraordinare, doar pentru puţină distracție. 

"Pentru puţină distracţie”... Catty simţea că i se face rău. 

El continuă să vorbească — spera ca aceste lecţii să nu-i 

stânjenească vizitele în pădurile de citrice. 

— Am fost o singură dată. 

— De două ori, o corectă el. 

— Prima a fost de recunoaștere. 

— Dar n-a fost una scurtă. 

— Se pare că mă urmăriţi, îl înfruntă ea, mulţumită că-l făcuse să 
se retragă. 

— Mă interesează tot ce mișcă la Complex, tot ce are legătură cu 
activităţile de aici. 

— Nu vă faceţi probleme, îmi văd de treabă. 

— Inclusiv de portocale, observă el și înainte de ai putea da o 
replică acidă, părăsi încăperea. 

Furia ei se transformă în deznădejde. Cum avea să se descurce? 
Ar fi putut să i se plângă "Nu știu să călăresc și mi-e frică” . Dar știa 
că n-ar avea curajul, mai ales după replica lui ironică "Presupun că 
acum știi să călărești” și acel răspuns atât de hotărât. 

Mai era o speranţă — fetele. Poate că fetele vor da înapoi de la 
ideea lecţiilor de echitație. Iar cu puţin ajutor, putea refuza chiar 
fără drept de apel. Ceea ce ar fi încheiat discuţiile. Chiar și o 
persoană mai severă, cum era David, n-ar fi insistat. 

Catty le anunţă pe fete chiar în acea seară de noile planuri. Nu 
minimaliză situaţia, dar nici nu făcu prea mare caz. Adoptase un ton 
lipsit de interes, și spera ca mesajul să fie înțeles. 

Se înșelase. 

Copilele se dovediră deosebit de încântate, și abia așteptau să 
înceapă. Ar fi trebuit să ţină seama și de relaţia instinctuală dintre 
un astfel de animal și un copil, cu toate că ţinea mai mult de latura 
masculină. Dacă n-ar fi trecut prin acel episod din copilărie, altele 
ar fi fost și impresiile ei. 

— Un ponei! 

— O să călărim! 

— O să galopăm! 

— Fetelor, nu vă grăbiţi. E vreuna dintre voi care ar vrea să 
renunţe? 

Pauză. 

— Nu vă temeti. O să fim înțelgători. 

Pauză. 

— Marion? 

Marion era un copil mai lent; îi luase cel mai mult să înveţe să 
inoate. 

— Abia aştept, soră. 

— Se pare că sunteţi nerăbdătoare cu toate, zise Catty , mai 
deznădăjduită ca niciodată. Am să verific pantalonii voştri, trebuie 
să fie în stare foarte bună, până când cumpărăm alții. 

— Când începem? 

— La sfârșitul săptămânii viitoare. Acum, e rândul băieţilor. 

Măcar avea ceva timp să înveţe și ea, gândi Catty. 

A doua zi, după plecarea fetelor, petrecu toată dimineaţa în 
biblioteca școlii, mai ales că nu găsea nimic despre călărie. 

— Cauti ceva și nu găsești? se interesă domnul Chester. De ce nu 
încerci la biblioteca mobilă de la Emu Heights? Chiar azi trece omul 
pe-acolo. Sunt o editură foarte bună. Dacă vrei ceva, vorbesc cu 
doamna Chester. 

— Mulţumesc, dar îmi trebuia ceva ce se poate împrumuta. 

— Du-te cu ea, totuși. Oricum, n-ai nimic de făcut până se întorc 
copiii. 

— Mulţumesc, așa am să fac. 

Doamna Chester conduse ca nebuna de-a lungul dealului. 
Vorbea foarte mult, şi nu se ştie cum, dar întotdeauna reușea să-și 
ridice mâinile de pe volan chiar în curbe. Dar mașina cunoștea 

foarte bine drumul, o asigură ea pe Catty. Ajunseră în siguranță, cu 
putin timp înainte de sosirea mașinii cu cărti. 

Era vorba despre o camionetă, înăuntrul căreia era amenajată o 
mică bibliotecă; sus pentru adulţi, jos pentru copii. La o privire de 
ansamblu, Catty se convinse că selecția de volume era variată și 
bine aleasă. 

Era sigură că doamna Chester se va interesa de alegerile ei, 
pentru că așa-i era firea. Dar pe moment, femeia nu o păzea. Îi 
plăceau cărţile romanţioase și poate era prinsă în vreo 
aventură. ..Așa că o anunţă pe Catty că mai stau puţin prin zonă. 

— Trebuie să-i iau domnului Chester o carte despre crichet. 

Catty își ținea cartea ei despre "Cum se călărește un cal" cu 
coperta înăuntru. 

Când ajunseră înapoi, Catty merse direct la grajduri. Chiar și 
pentru ochii necunoscătorului, animalele păreau foarte liniștite, 
ceea ce era explicabil din moment ce veniseră de la o școală 
profesionistă. Măcar un aspect pozitiv, gândi Catty. ÎL auzi pe Tony 
venind în spate. 

— Care e cel mai blând? și motivă repede că se interesa pentru 
Ann Mary. 

— Cred că murgul acela, cu șaua pe butoi. Apropo de butoaie, 
toate sunt uleioase. 

— Înţeleg. 

Apoi, se întoarse acasă, închizându-se în cameră, studiind de 
zor. Ignoră complet atenționarea cum că primele lecţii puteau fi 
urmate fără șa, pentru a stabili o relaţie apropiată cu animalul. 
Nu-și dorea o astfel de relaţie. 

Citi despre cum să se urce în șa. Inconștient, încerca să facă 
mișcările, încordându-și mușchii. Apoi, despre cum se ţine 
căpăstrul. Totul părea floare la ureche, dar oare va fi la fel și în 

realitate ? O trecură toți fiorii. 

Seara, auzindu-le pe fete cum pălăvrăgeau despre ponei, se 
simţi mai năpăstuită ca oricând. Măcar dacă una dintre ele ar fi avut 
reţineri...N-ar mai fi trăit același sentiment de inutilitate care o 
încerca în aceste momente. 

A doua zi dimineață, imediat ce autobuzul cu copii dispăru 
după colț, se îndreptă tremurând spre tarc. Ştia că Tony nu se afla 
acasă, iar domnul Chester nu va ieși toată ziua din birou. 

Şi-ar fi dorit să ştie numele calului, crezând că, la fel ca un câine, 
şi calul răspundea când era strigat. Îi încercă pe rând, dar niciunul 
nu părea că reacţionează. Într-un final, îl găsi pe cel în cauză. Când 
îl atinse, acesta se retrase, ca și cum nu i se mai întâmplase așa ceva. 

Strângând din dinţi pentru a-și alunga frica, urmă îndrumările 
din carte, adică se urcă pe el fără șa. Urma să relaţioneze cu el. 
Într-adevăr, calul părea că nu simte nimic, în timp ce ea se prinse 
de coamă. Apoi își aminti că nu trebuie să facă așa, și se prinse cu 
genunchii, pentru ca, în cele din urmă, să atârne pur și simplu. I se 
părea foarte dificil. 

Încet, încet, începură a se mișca. Treptat, deveni conștientă că 
n-ar fi păţit nimic dacă ar grăbi pasul. După cinci minute, se ţinea 
tot în şa. Bucuroasă, descălecă, şi se întoarse acasă. 

Studie al doilea capitol, cu privire la șei. Ştia unde se ţin șeile, 
iar a doua zi îl încălecă pe Russet, cum îl denumise, fără a mai 
păstra contactul direct. Și din nou grăbise ritmul. 

A treia zi ştia că făcea progrese. Inima încetase a-i mai bate cu 
atâta putere, nu mai brusca animalul ca la început, și nici nu mai 
transpira. 

A patra zi reuși să călărească într-un anume ritm. Încurajată, își 
petrecu o oră din după-amiază familiarizându-se cu mișcarea. În 
seara respectivă, abia-și mai trăgea picioarele spre sala de mese. 

După ce le culcă pe fete, se delectă cu o baie relaxantă, dar a doua 
zi se simţea și mai rău. Era conștientă că mersul ei nu era tocmai 
natural, dar spera să nu se observe. Însă copiilor nu le scapă nimic. 

— Sunteţi ca un robot, soră, remarcă Ann Mary. Vă simţiți bine? 

— Parcă aveţi picioare de lemn. Bunica mea era așa. 

— Adică reumatism, corectă Catty. Sunt bine, fetelor. 

Cu toate astea, nu se putea abtine să nu râdă de sine de fiecare 
dată când se așeza. 

— Vă doare fundul, continuă fetița. Bunica mea... 

— Gata! Sunt bine. 

Era seara când doctorul Jasper venea să le citească. 

Catty se retrase în camera ei. Îi auzea glasul, și, la răstimpuri, 
entuziasmul fetelor care aflau tot mai multe despre Bettina. 
Probabil că adormise — sigur din cauza lecţiilor de călărie — pentru 
ca apoi să se trezească în momentul în care David o prinse de 
încheietură. 

— Pulsul e bun, zise el apatic. Să-ţi văd limba. 

— Nici gând. Ce naiba faceţi? 

— Fetele mi-au spus că nu te simti bine. 

— Sunt perfect. 

— Ba nu, chiar dacă pulsul e normal. Ce te doare? 

— Nimic... 

De fapt, n-o durea nimic, doar că se simţea înțepenită ca un 
robot şi că ar fi avut nevoie de ajutor pentru a se ridica din pat. 

— Așa mi s-a spus. Și mi s-a spus și unde. Ann Mary. 

Simti că sângele îi năvălește în obraji amintindu-și de replicile 
fetelor. 

— Ce modestă suntem, zise el blând. Îmi arăţi unde? 

— Nu. 

— Nu-ţi cer să marchezi locul, doar să-mi spui, ca să ştiu dacă e 

reumatism sau... 

— Nu e nimic! 

Se ridică din pat cât mai normal cu putință, îndreptându-se spre 
uşă. 

— Noapte bună, doctore. E ora la care, de obicei, iau o gură de 
aer. ..Singură, adăugă, văzând că el o urmează. 

Reuși să se deplaseze destul de natural până în dreptul unui 
copac. Acolo, se chirci la rădăcina lui, blestemând toţi caii din lume, 
toţi doctorii care se interesau de dureri, şi toate fetiţele care o 
observaseră și făcuseră publică starea ei. 

Când se linişti, se întoarse acasă şi făcu încă o baie. A doua zi, o 
luă de la capăt. Simţea fiecare junghi, dar parcă durerea o mai 
slăbise. Încurajată, în acea după-amiază se întoarse la grajduri. 
Încălecă pe Russet și-l conduse chiar în afara ţarcului. Intenţiona să 
rămână prin împrejurimi, dar socoteala de-acasă nu se potrivește 
cu cea din târg. 

Abia ce închise poarta când îl scăpă pe Russet de sub control. În 
loc de plimbarea lină și plăcută cu care se obișnuise, calul o luă la 
goană. N-avea rost să tragă de căpăstru sau să-l liniștească, pentru 
că nimic nu l-ar fi oprit. Cobora la vale, iar Catty îi striga în 
continuu să se oprească. Abia după ce calul trecu peste mai multe 
cursuri de apă, ea realiză că poneiul vrea să se întoarcă la școala de 
călărie de unde fusese adus. O dorinţă imposibil de stăvilit. I se făcu 
milă pentru cal, pentru care casa era casă, dar se autocompătimea 
şi pe sine. Şcoala se afla chiar la Emu Heights, și era tocmai ora la 
care docorul Jasper avea consulaţii. Cu siguranţă că o va vedea, iar 
gestul ei de a scoate calul din ţarc va fi catalogat drept unul ridicol, 
mai ales că nu-l putuse opri, când se lăudase cu cunoștințele în 
materie de călărie. 

Încercă din nou să îmbuneze calul, dar în zadar. Animalul 

adulmeca aerul și pufnea mulţumit, accelerându-și galopul. Făcu 
încă un salt peste un râu; Catty nu avea decât să se felicite pentru 
cursa pe care o realizase. 

leșiră din tufe chiar în mijlocul orașului, pe singura stradă 
existentă. Russet cercetă orizontul, la capătul căruia văzu ţinta și o 
luă din nou la galop. Concentrându-se exclusiv la a-și păstra poziţia 
corectă, Catty abia dacă observă privirile curioase ale sătenilor ; 
după care cineva ieși în ușa cabinetului... 

În față le apăru o poartă, poarta școlii de călărie. Care era 
închisă. 

— Russet, dacă te oprești, o deschid, strigă Catty. O deschid, mă 
auzi? 

Însă calul nu mai auzea și nu mai vedea nimic; se încordă din 
toată fiinţa lui și se înălţă într-un salt acrobatic, unul din acele 
salturi despre care Catty știa că nu sfârșesc bine. Zburară împreună 
peste poartă, dar, ca și mai înainte, ea rămase tot în șa. Russet 
încetini și o luă la trap spre locul unde știa că era tava lui cu 
mâncare. La școală se aflau doi îngrijitori care rămăseseră cu gurile 
căscate, de parcă nu mai văzuseră așa ceva în viața lor. 

— Unde naiba l-aţi găsit? întrebă unul. L-am dat de-aici. 

— Şi cum de l-aţi încălecat? E unul nărăvaș. 

— E de la Centrul Univers. Nouă ni l-aţi donat. 

— Așa e, zise domnul MacWither, directorul şcolii. Chiar mă 
întrebam de ce Billy Boy încă e aici, iar Red Fury a dispărut. 

— Red Fury? murmură Catty. 

— Adică el. E cel mai sălbatic cal pe care l-am avut. 

— Nu e cel mai blând? 

— Cine? Fury? Vă simtiti bine, domnişoară? 

Domnișoara nu se simţea tocmai bine. Descălecă. Apoi se lăsă la 
pământ. 

În clipa în care se trezi, se afla pe un pat de spital, cu David 
Jasper alături. 

— Deci, de-aia aveai dureri într-un anumit loc. 

— Învăţam să călăresc. 

— Pe un cal nărăvaș? 

— Nu știam... 

Catty își dorea cu disperare ca scena prin care trebuia să treacă 
să nu se întâmple, dar degeaba. 

— Îmi vine rău. 

Cu mult profesionalism, el îi tinu capul, liniştind-o. Apoi, o mai 
tinu un timp în același loc, fără a o muta într-un spaţiu mai răcoros, 
așteptând să-i mai treacă ameteala. După care o puse pe un alt pat, 
iar Catty află cu surprindere că el locuia alături. La un moment dat, 
David ieși și se întoarse cu un prosop și cu apă caldă. Deosebit de 
atent, îi curăță fața și mâinile. Umezi o cârpă în apă rece și i-o așeză 
pe frunte, și-i spuse să închidă ochii și să rămână așa câteva minute. 
După ceva timp, se întoarse cu o cămașă curată, mult prea lungă 
pentru ea, dar dacă o vâra în pantaloni... 

— Nu, mulţumesc. 

— Cealaltă e oribilă. O să ţi se facă rău din nou. 

— Ba nu. 

— Atunci, mi se face mie, și, spre îngrozirea ei, începu să-i 
descheie nasturii. 

— E în regulă. . .adică sunt bine...deci... 

— Adică, nu vrei ca eu să fac asta? Te rog, soră Quentin... trebuie 
s-o facem. 

Ea încercă să se ridice; când se dezechilibră, el sări s-o sprijine, 
dar Catty se feri. David zâmbi pe înfundate, dar nu se mișcă din loc. 

— Vă rog să vă întoarceţi, zise ea. 

Fl o ascultă. Spre marea ei insatisfacţie, era sigură că el abia se 

putea abtine să nu râdă. 

— Gata. 

— Aduc nişte cafea. 

Nu se duse în cabinet, unde avea aparatul de cafea pentru 
pacienţii care trebuia relaxaţi, ci se duse în bucătăria proprie și se 
înapoie cu un lichid foarte tare. Dar și foarte dulce. Catty știa că așa 
se servea în cazul situaţiilor șocante, așa că nu comentă nimic. 

— Înainte de a face vreo remarcă, începu el după câteva 
momente, vreau să-ţi spun că ai făcut un efort enorm pentru cineva 
care ştie doar să călărească și nimic mai mult. 

Într-un fel sau altul, Catty era conștientă că trebuie să-i spună 
adevărul. Deşi acum era mai încrezătoare în sine decât cu o 
săptămână în urmă, el avea dreptul să știe starea de fapt, pentru a 
se decide asupra viitorului lecţiilor de călărie. 

— Nu ştiu. 

— Ce nu știi? se miră el. 

— Să călăresc. 

— Adică nu ştiai să călărești, dar, de fapt, mi-ai spus că știi? 

— Da. 

— Deci, ai încercat să înveţi de una singură? 

— Da. 

— Pe un cal ca Fury? 

— V-am spus că nu ştiam. 

— Iar eu îţi spun altceva, soră: dacă ar fi să fac după cum mă taie 
capul, locul acela despre care-mi povestea Ann Mary te-ar durea de 
mii de ori mai tare. Numai o nebună putea face așa ceva! Ştii ce 
s-ar fi putut întâmpla? 

— Dar nu s-a întâmplat. 

— Și cărui miracol să atribuim acest lucru? 

— N-a fost niciun miracol. Am citit o carte despre "Cum să 

călăreşti un cal". Am împrumutat-o de la biblioteca mobilă. În 
primul capitol se spunea despre cum trebuie să nu pui șa pe cal 
pentru a stabili o relaţie cu el. 

— Şi ai reușit? 

— Dar, dar cu anumite implicaţii. 

— Se pare că nu ti-au fost de-ajuns. Și? 

— Și atât. Am exersat în fiecare zi. Iar azi mi-am zis că sunt destul 
de experimentată pentru a ieși din ţarc. Dar Russet... 

— Russet? 

— Fury...avea alte planuri. 

— Te-ai temut? 

Privirea lui se mai imblânzise. 

— Nu atât teamă, cât rușine. Mi-am dat seama că Russet...Fury 
se întoarce acasă, și deja vă vedeam în ușa cabinetului, râzând de 
mine. 

— N-am râs, răspunse el serios. 

— Îmi pare rău pentru deranj. 

— După fețele sătenilor, se vede treaba că le-a plăcut 
spectacolul, iar directorul școlii și îngrijitorii sunt fericiți că-l au pe 
Fury înapoi. Am impresia că e un exemplar foarte scump. 

— Şi atunci, ce caută aici? 

— A ajuns doar periodic. Aici trebuia să ia o pauză înainte de 
antrenamentele serioase. Are o genealogie impresionantă și se pun 
mari speranţe în el. 

— O să fie un...cal de curse? zise ea împietrită. 

— Da. Îţi vine rău din nou? 

— Nu. 

— Oricum, mie mi-e greață, pentru faptul că n-ai venit să-mi spui 
că nu știi să călărești. Chiar așa de mult mă disprețuiești? 

Ea negă din cap. 

— Atunci? De ce? 

— Nu știu, reuși ea să șoptească. 

El nu insistă, şi-i spuse că o conduce acasă. 

— Merg singură. 

— Pe celălalt cal? Cel care ar fi trebuit să ajungă, de fapt, la voi? 

Ea se gândi la propunere, dar simţea că o vreme nu va mai fi în 
stare să încalece alt cal. 

— Merg pe jos. 

— Până la mașină; deși mai degrabă te-aș duce în braţe. 

— Dar sătenii... 

— Au să se distreze din nou. Emu Heights e un loc foarte 
pitoresc, și rareori au parte de astfel de distracţii. 

— Şi tot am să merg singură până la mașină. 

Cobori, abia reușind să-și ascundă dezechilibrul. 

Când urcă, ceva o împinse să arunce o privire la școala de 
călărie. Animalul binecunoscut apăru de cealaltă parte a grilajului; 
probabil că-și va aminti de ea, cea care îi strânsese coama cu furie, 
și care se agăţase aprig de el în primele zile. 

Ulterior, sătenii le povestiră lui David și lui Catty că animalul 
nu-și mai revenise din starea de apatie. 


Capitolul 6 


Fetele învăţară să călărească mult mai ușor decât învățaseră să 
înoate. De parcă n-ar fi fost ca peștii în apă, ci mai degrabă născute 
în șa. Se entuziasmau la orice nou amănunt, iar Catty fu nevoită să 
amâne mai multe zile de înot. Poate și din cauza vremii, atât de 
instabile pe timp de primăvară, mai ales la Emu Heights unde 
vântul se întețea din cauza masivelor de pe marele lanţ muntos din 
apropiere. Piscina căpăta o culoare metalică, iar Catty nu-și putea 
învinovăţi elevele că preferau blana moale a unui animal. 

Spre încântarea ei, caii se dovediră cooperanţi. Animalele 
acestea nu cunoscuseră o altă viaţă decât cea în preajma oamenilor 
și a drumurilor de ţară. Persoanele mici de înălțime li se potriveau 
de minune și puteau să ducă zeci de kilograme de în spinare doar 
de dragul stăpânilor. 

Catty, alături de Tony, i se plânse: 

— Şi mi l-ai recomandat pe Red Fury! 

— Eu m-am rugat mult timp de el, și credeam că n-o să ajung 
să-l stârnesc niciodată, râse el. Dar ce te plângi? Sunt sigur că ti-a 
dat o lecţie. 

— Da, dar după ce l-am călărit pe Russet nu mă mai pot obişnui 

ce ceilalți. 

În curând, se dovedi că și animalul simțea la fel. Într-o zi, 
domnul Chester trimise după Catty. Aceasta îl găsi pe directorul 
școlii de călărie în biroul șefului ei. Venise cu o propunere. Red 
Fury începuse să le facă probleme. ÎL acceptaseră din partea unui 
client bogat pentru a-l obişnui cu un ritm mai lent de antrenament. 
Însă nu reușiseră cu el mare lucru, pentru că animalul nu mai 
accepta pe nimeni în șa. 

— Şi nu vrem să ne pierdem clientul, domnişoară... 

— Eu n-am avut probleme cu el. 

— De aceea am venit. 

Şi-i propuse să-l folosească din când în când, contra unei sume 
de bani. Catty ar fi acceptat cu bucurie, dar domnul Chester 
interveni repede, spunând că atâta timp cât femeia exersa în incinta 
Centrului, nu trebuia să plătească. Afacerea avea să fie un fel de 
donaţie Centrului. 

— S-a făcut, acceptă directorul. 

Toată lumea era mulțumită, mai ales Catty, care dobândea astfel 
o poziţie asemănătoare cu cea a doamnei Frances, care-i crease 
neplăceri în urma scenei cu slipul. Fericită și că reînnodase 
prietenia cu Russet, îl încercă chiar a doua zi; murgul îi asculta 
comenzile; reuși să atingă acea relaţie profundă despre care vorbea 
cartea, o relaţie între cal şi călăreț. 

Îl duse până la poalele dealului, unde creșteau pădurici 
răcoroase; copacii erau plini de mușchi verde. Din loc în loc, 
oamenii tăiaseră arborii, făcând spaţiu unor fâșii de pământ 
destinate viitoarelor culturi de dovleci și fasole. Se vedeau și 
urmele cenușii de la focurile pe care localnicii le făceau pentru a 
curăța pădurea de uscăciuni și de gunoaie. 

Într-un astfel de loc îl întâlni pe David Jasper într-o dimineață. 

Mașina lui fusese împroșcată cu noroi de un buldozer ce trecuse 
prin apropiere și se împotmolise. 

— Slavă Cerului! zise el. Mă întrebam cum o să pot ieși de-aici. 

Ea îl privi, nedumerită. Cărarea abia se desluşea, incert, și nu 
găsea motivul pentru care el se afla acolo. 

— Aveam puţin timp liber și mi-am zis să văd ce mai face lumea 
pe-aici. E unul din locurile mele preferate. 

— Ar fi trebuit să veniţi pe jos. 

— O să știu, de-acum înainte. Dacă nu veneai tu... 

— Tot va trebui s-o luaţi pe jos. 

— Trebuie să ajung la o consultatie, și se uită la ceas. 

— Aș vrea Să vă ajut, îi răspunse ea rece — la urma urmei, el 
întotdeauna se arătase la fel faţă de ea. Dar nu cred că Russet v-ar 
lăsa să-l încălecaţi, chiar dacă... 

— A, da, am auzit despre relaţia cu călăreţul... 

— Chiar dacă sunt și eu, îl ignoră ea. 

— Şi nici tu n-ai fi de acord. Soră Quentin, e o problemă de 
aranjare a locurilor. Adică, am fi foarte apropiaţi. 

— Şi prea grei pentru Russet. Îmi pare rău, doctore. Să anunţ că 
o să ajungeţi în curând? 

— Nu, dar ai putea să apuci de frânghia asta și să mă tragi afară. 

— Să-l pun pe Russet să tragă o mașină? 

— Nu e grea, și deja am scos-o pe jumătate. Eu voi împinge din 
spate, deci nu trebuie să te îngrijorezi. 

— Ba da. 

— Poate, pentru cal. Am auzit și asta. Deci, tot ţi-a mai rămas ceva 
afecţiune, soră. 

— Dacă sunteţi sigur că nu-i dăunează... zise ea înțepată. 

— Ia frânghia și când strig, să tragă. 

Ea ascultă, fără prea mare entuziasm. Cu toate acestea, tractarea 

nu decurse exact așa cum promisese el; mașina scrâșni puţin, după 
care ieși din noroi. 

— Mulţumesc. 

— Mulţumiţi-i lui Russet. 

— Mulţumesc, Russet, se conformă el, ezitând. 

Dar David nu părea grăbit. Ea aşteptă următoarea remarcă; era 
conștientă că, deși acceptase ca ea să călărească, domnul Chester 
nu făcea parte din conducere. 

— Îţi place ţara? o întrebă el pe neașteptate și cu mult calm. 

Ea își aruncă ochii spre valea de un verde crud, spre pârâurile 
limpezi, cu excepţia locurilor în care cursul lor fusese întrerupt de 
drumuri, spre versanţii peticiţi în diverse culori, cu vegetaţia lor 
variată, spre cerul albastru, și-i răspunse: 

— Bineînţeles! 

— Şi mie. 

— Şi totuși plecaţi? 

El o privi uimit. 

— "Nu poţi ține bărbaţi ca David Jasper într-un loc ca acesta”, îl 
cită ea pe Bevan Bruce. 

— Cui îi datorez plăcerea? 

— N-aș fi putut-o spune chiar eu? 

— Nu. 

— Aveţi dreptate. Domnul Bruce a spus-o. 

— Vă vedeţi des? zise el cu mâna pe cheia de contact. 

— De ce? E interzis? 

— Te-am întrebat ceva. 

Iritată, Catty îl trase pe Russet de hăţuri pentru a se urni din loc, 
dar o mână le prinse prin fereastră. 

— N-aș face asta, observă ea. Cred că aţi auzit multe despre Red 


Fury. 

— Da, am auzit multe despre relaţia voastră, dar nu cred în 
viitorul ei. În schimb, știu de relaţii dintre un bărbat și o femeie, 
cărora li se acordă o a doua şansă, şi o privi curios. 

— Nu cred că Russet are astfel de gânduri. 

— Dar tu? 

— Nu înţeleg, doctore. 

— Amintiri — se referea la acea zi în care ea negase că ar avea 
iubit, dar recunoscuse existența unor amintiri, amintiri despre 
niște copii. 

Porni motorul și dădu în marșarier fără a se uita în spate. 

Catty îl mână pe Russet înapoi la grajduri, mergând pe lângă 
livezile Centrului. Se afla pe partea opusă celei pe care se plimba 
de obicei. Pe aici creșteau alte soiuri de copaci, arbori care 
necesitau și puţină atenţie pe lângă lumină, spaţiu deschis și 
îngrășăminte. Spre surprinderea ei, îl găsi pe Bevan lucrând. 

— Sapi? îi strigă. 

— Nu, se opri el din lucru venind spre ea, meditam. 

— La ceva anume? 

— Poate. Nu mă întreba de ce, dar am senzaţia că o să dea 
îngheţul. 

— Acum? Nu fi ridicol. 

— Din păcate, vreau să fiu precaut. Încă e primăvară, și vremea 
e foarte capricioasă. De ceva timp, studiez norul acela. 

Ea se uită în direcţia arătată, dar nu observă nimic alarmant. 

— Şi de ce te temi? 

— Mă rog, poate nu chiar de un îngheț, dar putem avea parte de 
o cădere bruscă de temperatură, urmată de călduri mari. 

— Şi n-ar fi benefic? 

— Ar distruge toată recolta, Catriona. 

— Nu se poate face nimic? 

— Ba da, să oprim îngheţul sau ceea ce va urma. Și-apoi să 
începem văruirea. 

— Aha, și-i pui pe băieţi să protejeze recolta? 

— Nu, nu i-aș putea pune la așa ceva. 

— Poţi să apelezi la blocul Sky. Fetele vor fi încântate s-o facă. Ai 
destule pensule? 

— Catriona! strigă el, căci ea începea să se depărteze. 

— Cincisprezece. .. douăzeci. . câte? 

— Ce femeie! rosti el ca pentru sine. 

După cum se așteptase, fetele ardeau de nerăbdare să 
îndeplinească acea muncă. Catty ceruse și obținuse aprobarea 
domnului Chester, și chiar îi oferi câteva pensule mai vechi pentru 
a le completa pe ale lui Bevan. 

— Ne-a tot aprovizionat cu citrice și a stat atâta timp 
instruindu-i pe băieţi; nu e de mirare că și-a neglijat propria 
cultură. 

— De obicei se văruieşte? 

— Da, de mână, iar el i-a învăţat pe copii. Dar la temperaturi 
plăcute ca cele de acum, nu se face. 

— Şi mie mi se pare destul de cald. 

— EI știe mai bine. Sper doar că se înșală. 

Bevan le aștepta cu ustensilele din dotare, pensule și mănuși de 
cauciuc. Catty rămase undeva mai deoparte, urmărind cum fetele 
stropeau cu satisfacţie trunchiul pomilor. Era ca și când s-ar fi bătut 
cu noroi, doar că acum ingredientele aveau culoarea albă. ÎI întrebă 
pe Bevan despre mănuși. 

— Pentru mâini? 

— Nu neapărat, mai degrabă pentru a-mi proteja eu pomii. Se 
poate ca microbii lor să ajungă pe fructe și să le contamineze. 

Terminaseră o mare parte din copaci când, la un moment dat, 

cerul se despică în două. 

— Norul acela e pus pe fapte mari, zise Bevan și arătă spre o pată 
întunecată pe cer. 

Domnul Chester veni după fete cu autobuzul școlii. Catty le 
instală pe toate dar-iși aduse aminte de ustensilele cu care venise și 
fugi înapoi la depozit. Nici nu deschise bine poarta că auzi mașina 
depărtându-se. leşi, strigând după ei, dar în zadar. Evident, nimeni 
nu observase absenţa ei, și n-o mai auzeau. Nu mai conta, Bevan o 
putea foarte bine conduce înapoi. 

Dar când îl căută acasă, nu-l găsi, chiar și manajera era plecată. 
Când să plece, pe verandă asistă la un fenomen ce le răsplătea 
eforturile din acea după-amiază. Cu toată așezarea geografică a 
complexului și a satului de la Emu Heights, acolo unde nu ninsese 
niciodată, iată că acum se pornise a fulgui. Catty rămase privind 
spectacolul, încântată. Luminozitatea, sunetul moale al fulgilor, 
fineţea păturii ce se așternea pe pământ. Acoperișul șopronului 
deja se acoperise cu zăpadă, la fel și vârfurile pomilor. Privi 
aleile — deja se vedeau turțurii formându-se pe ramuri. Realiză că 
lămâii nu vor rezista. Observă câteva zeci de dâre de fum albăstrui 
ridicându-se printre straturi. Bevan și doamna Mallard aprindeau 
focuri la tulpina pomilor, pentru a le păstra căldura. Catty le sări în 
ajutor, apucând de foale și strângându-le, direcționând căldura. 

— Am Să-ţi mulțumesc o viaţă întreagă, Catriona, îi zise el, obosit 
de efort. 

Timp de o oră, nu avură deloc răgaz. Alte rotocoale de fum se 
înălțară din zonele învecinate; sătenii se preocupau de proprii 
copaci. Dacă zona ar fi fost obișnuită cu asemenea fenomene, cu 
toţii ar fi fost pregătiţi. Însă nici măcar pe laţul muntos din 
apropiere zăpada nu era un fenomen frecvent. 

La fel de neașteptat precum apăruseră, fulgii încetară dintr-o 

dată. Aerul se mai încălzi. Zăpada se topi. Bălțile acoperite cu 
pojghiță se muiară. De pe acoperiș începu să curgă un firicel de 
apă, la fel și ţurțurii ce atârnau la streașinile casei. 

— E gata, zise Bevan; şi-acum, începem. 

— Ce anume? 

— O să avem probleme, nu din cauza zăpezii, ci din cauza 
greutăţii acesteia. Sigur a rupt ramurile. Ai văzut zilele trecute cum 
se bandajează un copac, nu? 

Ea dădu din cap. 

— Asta va trebui să facem acum. 

Fl părea foarte hotărât să se bazeze pe ajutorul ei. De ce nu, la 
urma urmei? gândi ea, mai ales că făcuse atâta bine Centrului. Iar 
dacă cei din conducere îi vor cere o explicaţii, le va spune că-i 
plăcea de Bevan. 

Începură să lucreze, cu mult spor. La un capăt de alee, se întâlni 
cu Bevan. Doamna Mallard trebuia să fie la un alt rând, credea ea. 
Apoi, la fel de natural ca soarele după o ploaie de vară, Bevan o luă 
în braţe şi o sărută brusc. Iar ea îi răspunse. Înlăuntrul ei simţea o 
ușurare, pentru munca depusă. Cineva se apropiase de ei, cu 
siguranță doamna Mallard. Dar abia după câteva momente Catty 
realiză că a treia persoană nu era menjera, ci chiar David Jasper. 
Aștepta, surâzând, ca ei doi să se oprească. 

— Totul e bine când se termină cu bine, sugeră el pe drumul de 
întoarcere. 

Vorbea despre copaci, dar Catty știa că face aluzie la altceva, 
şi-l ura pentru acest lucru. În definitiv, chiar dacă el era un membru 
al conducerii n-avea dreptul să-i spună ce să facă, dacă nu avea 
legătură cu copiii. Iar ceea ce tocmai făcuse nu afectase pe nimeni, 
ba chiar descătușase fericirea a două persoane în legătură cu 
munca îndeplinită. 

— Puţine pagube, continuă el, toţi s-au luat după tine. 

— Din fericire, culturile n-au ajuns în stadiu critic, zise Bevan. 

Ajunseră acasă la el, iar menajera, care o luase înainte, îi aștepta 
cu cafea și cu sandvișuri. Bărbaţii continuară să discute despre 
vreme și despre momentul neașteptat ce se abătuse asupra zonei. 
Când Bevan se interesă cum primiseră ninsoarea la complex, David 
începu să râdă, spunând că niciodată copiii nu se distraseră mai 
mult. Cu siguranţă, și-au prelungit distracţia. Deja unii dintre ei se 
aruncaseră în piscină. 

— Da? Nu-mi spune că au vrut să sărbătorească zăpada astfel. 

— Au crezut, poate, că apa îngheţase, și doreau să patineze, sau 
să se dea pe gheaţă, cel puţin. Nu, soră Quentin, răspunse el privirii 
ei neliniștite, n-a fost una din copilele tale. Erau prea preocupate 
de absenţa surorii lor, care dispăruse dintr-o dată... 

— M-am întors după ustensile și cred că nu și-au dat seama. 

— Nu e nevoie de explicaţii. Sunt sigur că Bevan a fost foarte 
încântat. 

— Ba mai mult, Catriona și fetele m-au ajutat să văruiesc azi 
după-amiază. 

— Mi-am dat seama după felul în care fuseseră improșcaţi 
copacii. La început, am crezut că e din cauza zăpezii, râse el. 

— Domnul Chester ne-a dat voie, remarcă ea. 

— Ce bine... 

Doamna Mallard se interesă de soarta celor ce ajunseseră în 
bazin. 

— Nimic grav, dar unii s-au ales cu dureri. Iar cum complexul se 
întinde pe un mic platou, și zăpada s-a depus repede, cu toţii au 
început să se bată cu bulgări, și cred că o mai duc așa până rămân 
fără. 

— Ale mele? se grăbi Catty, îngrijorându-se pentru felul cum 

erau îmbrăcate. 

— Atunci când am plecat eu, nu. Ţi-am zis doar că aveau alte 
preocupări. E remarcabil cât de repede te-au acceptat în suflețelul 
lor...mai ales când altcineva n-are asemenea idealuri, surâse el 
enigmatic. Ba chiar şi-au amânat următorul capitol din povestea cu 
Bettina! 

Bevan îi privea nedumerit. 

— E o carte, explică ea neconcludent. 

Din cauza momentului tensionat, Catty nu înțelegea de ce 
folosise David aluzia la o relaţie de dragoste, când era vorba despre 
o relaţie cu o singură persoană implicată? De ce remaca referitoare 
la relaţia ei cu calul...apoi cu un bărbat? Nici măcar nu fusese 
vorba despre un bărbat, ci despre Gaby și Georgie, pe care Lilla i le 
răpise. 

Îi auzi din nou pe bărbaţi sporovăind, dar nu-i mai putea 
urmări. În ciuda căldurii din cameră și cafelei fierbinţi, se înfrigură. 
Nu era același sentiment de pustietate interioară pe care-l mai 
încercase în lipsa copilelor, ci un fior în adevăratul sens al 
cuvântului. Iar senzaţia se înăspri. Începu să tremure și să 
scrâșnească din dinți. O durea capul, picioarele îi atârnau ca de 
plumb. "Atâta timp cât nu se observă, gândi ea disperată, mă pot 
duce la blocul Sky”. Se scuză veselă, ridicând-se cu un efort 
supraomenesc, căci parcă era de gumă. 

Urcă în mașină, continuând să vorbească animat cu Bevan și cu 
menajera. Se străduia să rămână așa, pentru ca David să nu-i arunce 
în faţă toate cele ce le făcuse, și să nu-și dea seama de nenorocirea 
ei. 

— Gata, zise el la un moment dat, te poţi lăsa pe spătar. Știu... .că 
ti-e rău, nu? 

— Nu... 

— Ba da. Stai liniştită. 

Recunoscătoare pentru că totul se sfârșise, îl ascultă. Închise 
ochii; drumul începuse a urca spre Centru, iar glasurile copiilor, 
când el parcă mașina, o treziră la realitate. 

Ceea ce văzu în faţa ochilor era parcă desprins de pe o felicitare 
de Crăciun. O imagine pe care poate că n-avea s-o mai vadă 
niciodată. Pe platou se adunase atâta zăpadă, de parcă locul ar fi 
fost situat într-o zonă muntoasă, nu într-un climat moderat de la 
baza dealurilor. Bulgării zburau în stânga și-n dreapta; oameni de 
zăpadă peste tot. Și fetele ei se aflau printre năzdrăvani, și ar fi 
trebuit să-i mulțumească doamnei Chester că le înfofolise bine și că 
le lăsase să se joace. De altfel, într-o ţară călduroasă ca Australia, 
nimeni n-ar fi trebuit privat de plăcerea aceasta. 

— Ce nerecunoscătoare, pufni David Jasper, referindu-se la fete; 
tipic feminin. 

— Cum adică? 

— Acum se îngrijorează, acum se distrează. Când am plecat, 
mai-mai să le dea lacrimile după tine și acum... 

— Sunt niște copile, le apără ea. 

— Care devin femei. 

— Da, păcat. Altfel, cu siguranță că i-ati fi transformat în bărbaţi. 

— O lume masculină, murmură el. Nu ti-ar plăcea? Sau poate. ..o 
lume cu un singur bărbat? 

— O, iar începem?! și dădu să iasă, dar el se oferi s-o ajute să 
coboare, ridicând-o în braţe. Mă descurc. 

— Nu ești bine deloc. Te conduc și te pun în pat. 

— Nici gând! 

— Atunci, mă asigur că așa ai să faci, după care am să-ţi dau să 
bei ceva. Aveţi lămâi? 

— În frigider. Dar... 

— Mai bine decât să vin să-ţi fac injecții mâine. Eşti sigură că te 
poti urca singură în pat? 

— Normal, se grăbi ea. 

— Altfel... .și zâmbi, aș fi chemat-o pe doamna Chester. 

Îmbujorată din cauza dialogului cu el, dar și din cauza febrei, 
Catty se dezbrăcă și intră sub plapumă. Era foarte obosită, prea 
obosită chiar și pentru a se preocupa de starea fetelor. Doctorul 
reveni cu băutura fierbinte şi o mai linişti. 

— Nu-ţi face griji pentru micuţe. Mă ocup eu de ele. 

— Spuneţi-le să se ducă la baie, adăugă ea. Cred că mi-ati pus și 
altceva în băutură. 

ÎL auzi râzând, parcă de undeva de departe... .iar după un timp, 
auzi pași şi veselie care se curmă dintr-o dată, apoi robinetele de la 
baie, sunetul papucilor. După care se făcu liniște și se stinseră 
luminile. 

La patul ei nu ardea nicio lampă, dar îi simţi prezența, pe 
jumătate conștientă. 

— Noapte bună, soră. 

Dimineaţă, se trezi și mai rău. Cu gura uscată, cu ochii umflaţi, 
nici nu le putea ajuta pe fete. Astfel încât acestea trebuiră să-și 
poarte singure de grijă. Nu-i păsa de nimic. 

Gluma se îngroșase prea mult, cei din conducere nu vor tolera 
ca o asistentă să se îmbolnăvească într-o perioadă așa de scurtă de 
timp. Dar nu avu răgaz prea mare pentru a medita asupra faptului, 
căci închise ochii. O luau amețelile. 

Vag, simţi atingerile unor mâini, dar nu știa ale cui. Dar mai 
târziu, își dădu seama că aceleași mâini puternice o ridică și o pun 
într-un alt pat. 

Într-un pat de spital. ÎL recunoscu imediat ce deschise ochii. 

— Slavă Domnului! zise o voce. Credeam că ai nevoie de vreun 

antibiotic care n-a fost încă descoperit. 

David Jasper se afla alături de ea. 

— Se pare că ţi-ai făcut un obicei din asta, remarcă el. 

— Da. Îmi pare rău. 

— Presupun că a fost ceva inevitabil, iar aprovizionarea cu 
portocale este foarte importantă, la urma urmei. 

— Am... 

— Ai avut pneumonie în urma ajutorului pe care l-ai dat la Sunny 
Wonder. 

— Scuze. 

Se uită împrejur. Deși arăta ca un salon de spital, locul avea ceva 
diferit. 

— E salonul de internare, explică el. Eşti tot la complex. Ceea 
ce-ar trebui să-ţi grăbească însănătoșirea. Dacă cei din conducere ar 
fi vrut să te concedieze, te-ar fi trimis la un alt spital. 

— Şi de ce nu m-au trimis? 

— Ţi-am spus că nu ești dată afară. 

— Serios... 

— Serios, nu erai pregătită pentru călătoria pe care ai făcut-o. Și 
la fel de serios, avem o asistentă extraordinară. 

— Cum adică? 

El arătă spre ușă, iar Anne cea mare intră. Purta șorțul și boneta 
pe care Catty i le făcuse pentru servire, dar cu un aer diferit. 

— Sora Anne. 

Anne lăsă tava cu suc pe o măsuţă, după care încercă cât mai 
profesional să ia temperatura pacientei. 

— Doctorul David m-a învăţat, spuse, în caz că ar fi vrut să-i 
îndepărteze mâna. 

După o scurtă pauză, continuă: 

— Cred că e normală, doctore. 

— Aşa €. 

— Nu verificaţi? 

— Nu, mă încred în tine. 

Iar fata, fericită, zbură să vadă de ceilalţi pacienţi. 

— Da, răspunse el întrebării din priviri a lui Catty. Mai avem și 
pe cei care s-au aruncat în apă atunci. Cred că băieţii n-au să mai 
încerce niciodată să patineze, nici măcar pe gheaţă adevărată, râse 
el. E ca o pedeapsă. 

— Nu văd unde e pedeapsa. 

— În faptul că trebuie să-i spună soră Annei. 

Apoi o informă pe Catty că va mai rămâne câteva zile în spital. 

— În vale a fost epidemie de meningită. 

— Dar mă simt bine. 

— Și totuşi, pneumonia merge mână-n mână cu cealaltă. În plus, 
nu-mi permit să renunţ la Anne așa de curând. 

— Băieţii... 

— Ar putea să plece. I-am reţinut numai ca să le dau o lecţie. 

— Când pot să... 

— Te grăbești? Totul se desfășoară la fel și în absenţa ta. 

— De-asta mă tem. 

— Ți-am zis că nu ești concediată, și se ridică de pe pat. Stai aici 
până miercuri, pentru că fetele planifică să vină în vizită 
de-adevăratelea. Adică flori, cadouri și toate cele ; și până ce se 
adună toate... 

— Dragele de ele! 

— Poftim? Am auzit bine — asistenta rece și calculată și-a permis 
să le îndrăgească? 

— N-o să uitaţi niciodată, nu? 

— Dar tu? 

— Doctore, intră Anne, cred că Trevor are puţină febră, să veniţi 

putin, vă rog. 

— Până miercuri, și o urmă pe fată. 

Camera era destul de plăcută. De pe fereastră se vedea satul, iar 
în spatele acestuia, cursul apei. Glasurile copiilor ajugeau până la 
ea ca niște note muzicale; poate că vocile de copii întotdeauna 
păreau muzicale când le auzeai de aproape, gândi Catty. Anne era 
o asistentă bună; o auzea cum îi mustră pe băieţii din salonul 
alăturat, răbdătoare, discretă dar fermă, urmând regulile de aur ale 
acestei meserii. 

Mai târziu, când fata veni alături de ea, Catty o lăudă, iar copila 
nu-și mai încăpea în piele de fericire. 

— Soră, să ştiţi că asta e tot ce-mi doresc. Dar...n-o să mă lase. 

— Mama ta? 

— Da. 

— Dar cât timp ești aici... 

— N-am să mai fiu. Am să plec. Luna viitoare fac cincisprezece 
ani. 

— Dar nu trebuie să pleci. 

Domnul Chester îi explicase că un copil mai putea rămâne în 
cazul în care i se găsea de lucru. 

— O să vrea să mă pună la treabă, zise Anne disperată. 
Întotdeauna a fost așa. 

— Nu cred. 

— Ba da. Așa e mama. 

Catty încercă să-i distragă atenţia, discutând despre problemele 
meseriei de asistentă, iar Anne se lăsă antrenată. Într-adevăr, fata 
era făcută pentru această muncă. 

Când sosiră vizitatorii, doctorul îi pofti înăuntru în liniște, câte 
patru o dată, nu mai mult de cinci minute. Îi aduseseră flori, care 
n-aveau să reziste mai mult de o zi. 

— Mama a venit să mă ia din spital, zise Deborah. 

— Mama crește singură copiii, remarcă Marion. 

Replicile o determinară pe Catty să-și planifice niște discuţii 
separate cu fetele când va ieși din spital. O căută din ochi pe Anne, 
dar aceasta juca rolul asistentei care trebuia să le dea afară peste 
câteva minute. 

O vizită și Bevan, care era preocupat că se îimbolnăvise din cauza 
lui. Se mai linişti auzind-o că-i place locul. ÎL primi și pe domnul 
Chester. 

La scurt timp după aceea, doctorul o lăsă să se întoarcă la lucru. 
Catty era fericită că poate pleca, dar Anne se dezbrăcă nervoasă de 
uniformă. 

— Trebuie să te întorci la şcoală ca să-ți poţi lua examenele, zise 
Catty. Toate asistentele fac la fel. 

— Dar eu n-am să fiu niciodată asistentă. N-o să mă lase. 

— Poţi să faci o școală când crești. Știu că mai e timp, dar... 

— N-o să fiu niciodată... iar Catty avea să-și amintească aceste 
vorbe mai târziu. 


Capitolul 7 


Era o bucurie pentru Catty să se întoarcă la fetele ei. În plus, 
doctorul Jasper nu-i monitoriza fiecare mișcare, altfel, cu siguranță 
ar fi făcut din nou o remacă referitoare la afecțiunea ei pentru 
copile. Dar cu fetele în jurul ei, n-avea nicio scăpare. 

Într-adevăr, asculta din nou remarcele nevinovate ale Annei de 
numai cinci ani, din nou urmărea schimbările bruște de atitudine 
ale lui Deborah, speranţele lui Marion și așa mai departe. Se 
confrunta din nou cu dragostea pe care ele i-o ofereau... .iar ea le 
răspundea cu aceeași afecţiune, deși se străduise din răsputeri să se 
abțină. 

Asta era viaţa — să dai și să primeşti dragoste. Autocontrolul pe 
care și-l impusese nu dăduse rezultate. Cu poza în mână, își cerea 
iertare de la cele două fete pe care le iubise atât de mult. 

— Cine sunt? întrebă Ann Mary, geloasă. Nu-mi plac. 

— Ti-ar plăcea de ele, draga mea; la fel cum și lor le-ar plăcea de 
tine. 

— Când vin? 

— Nu vin. 

— Înseamnă că au mame și tătici, deduse fata. 

— Da... 

Oare? Sau erau doar niște copile cuminţi dintr-o școală? Puse 
portofelul deoparte. 

— Ce s-a mai întâmplat? 

— Suntem la capitolul zece, anunţă Adrienne, și e așa de 
interesant. 

— În povestea cu Bettina. 

— Şi o să aflăm urmarea astăzi. 

Deci, David trebuia să apară. 

— Altceva? 

— Au fost câteva vizite. 

— Cineva anume? 

— Mătușa lui Mardi a adus o prăjitură mare. Mardi o să plece 
curând. 

Părinţii fetei fuseseră răniţi într-un accident de mașină, iar acum 
își reveniseră — o veste îmbucurătoare pentru Catty. 

— A venit şi mama Annei? 

Fata era în dormitor, aranjând paturile. Dacă într-adevăr venise, 
cu siguranţă nu trecuse pe la infirmerie, pe la fata ei, o dovadă clară 
a nemulțumirii faţă de munca pe care o îndeplinea copila. 

— Nu, n-a venit. Dar dacă venea, zise Ann Mary, îi spuneam că 
Anne a murit. 

— Ann Mary! 

— N-o iubeşte. 

— Ajunge. Vreau să discut ceva cu voi. 

În timpul convalescentei, se hotărâse a lămuri problema pe care 
o tot amintea Deborah, despre copiii pe care-i creștea mama ei în 
spital. Fetele se dovediră foarte atente. Toate căpșoarele stăteau 
aţintite spre ea, și-i amintea lui Catty de vremurile în care mama ei 
obișnuia a-i vorbi astfel. Le vorbea din tot sufletul, jucând rolul pe 

care l-ar fi jucat o mamă. Și-atunci, recunoscu faptul că se implicase 
sentimental. 

Nu-şi dădu seama că David le asculta până când nu-i auzi 
chicotitul într-un colț al camerei. Belinda, mai receptivă ca celelalte 
şi care avea nevoie de fapte concrete, nu de poveștile lui Catty, se 
trezi spunând : 

— În familia mea sunt doi. Săraca mama, a trecut prin asta de 
două ori! 

Nu era chiar efectul scontat de Catty, dar deocamdată era 
de-ajuns. Iar fetele erau distrase de râsul lui David, care ascultase 
toată povestea despre detaliile vieţii. 

Însă el nu comentă ca altădată, iar Catty ieși pentru o plimbare, 
în timp ce Bettina își continua călătoria spaţială. 

Vremea își revenise la temperaturile normale pentru acea 
perioadă. Cum fetele își perfecţionaseră tehnica de înot, aveau 
acum voie să înoate oricând, fiind considerate destul de 
experimentate pentru a da o replică ori de câte ori erau atacate. 
Catty nu știa ce părere are doamna Frances despre acest lucru, dar 
sala de gimnastică a băieţilor deja se construise, și nu mai putea fi 
demolată. Iar Dorothea, cu slipul ei, nu mai frecventa piscina, ci 
sălile spitalului, pentru că începuse o carte romanţioasă care se 
petrecea într-un spital, iar acum se proiecta în tot felul de ipostaze 
lacrimogene. Și Anne își trăia visul mai departe, dar unul cu totul 
diferit. 

Vara trecea într-un mod plăcut, fără evenimente majore. Băieţii 
se obișnuiseră cu compania fetelor, atât la mese, cât și la piscină sau 
la lecţiile de călărie. Catty trăia cu sentimentul că asta își dorise și 
fondatorul — o convieţuire între cele două sexe. 

Bettina își continua aventurile într-o nouă serie, iar Catty profita 
de poveştile doctorului pentru a-și face plimbarea de seară și 

pentru a se bucura de aerul proaspăt al veri. Într-o seară, se depărtă 
mai mult ca de obicei. Îi pomenise lui Bevan despre plimbările ei 
la marginea pădurii, dar nu știa de ce. 

— Miroase a portocale, zâmbi el. 

— Ca-ntotdeauna, zise ea, ceea ce era adevărat. 

— Da, dar e nevoie de o briză destul de puternică pentru a 
răspândi mirosul. Iar în seara asta bate vântul. Inspiră adânc, 
Catriona. 

— Oare e ceva pe lume mai frumos ca florile de portocal? 

Fl se pregătea să-i răspundă, dar ea o luă înainte: 

— Ce cauţi aici, Bevan? Sper că nu tai crengile tocmai acum? 

— Mi-am uitat ustensilele în livadă azi după-masă, și-și puse 
mâna sub cotul ei pentru a o ajuta să treacă un pârâu. 

— Cum merg copacii? întrebă ea ca să facă atmosferă. 

Nu voia să fie văzută în compania lui Bevan. Își aminti de 
privirea ironică și de zâmbetul lui Jasper. 

— Foarte bine, mulțumită unui înger păzitor. Catriona, am... 

— Înseamnă că n-ai de ce să-ţi mai faci griji, interveni ea repede. 

Ca orice om cu dragoste pentru culturile lui, atenţia lui Bevan 
fu distrasă spre problemele pământului. Fl îi povesti despre 
amenințările pe care le așteptau din partea posibilelor inundaţii, în 
luna aprilie, și discuţia se derulă un timp pe acest subiect. 

— O să vezi în aprilie, Catriona. 

— Dacă mai sunt aici. 

Ea rostise acele cuvinte într-o doară, iar palmele lui pe umerii ei 
o luară pe nepregătite. 

— Dacă nu mai ești aici, portocalii n-au să mai dea rod. 

— Ah, ce romantic eşti, Bevan. 

— Ceea ce unei doamne îi place mai mult decât o poveste SF. 
Bună seara, Bruce, zise David. Soră... Te-am căutat. Copilele au 

rămas singure. Așa că, noapte bună, și doctorul dipăru la fel de 
brusc precum apăruse, iar în momentul următor se auzi motorul 
mașinii lui. 

— Cam neașteptat, comentă Bevan. 

— N-ar fi trebuit să vin până aici. Trebuie să mă întorc. 

— Noapte bună, floare de portocal, şopti grădinarul. 

Catty ştia că el nu se clinti din loc nici după plecarea ei. Era 
drăguţ și amabil. Nu-i găsea niciun cusur, deci de ce mintea îi zbura 
încontinuu la alt zâmbet și la alti ochi?" Pentru că el face parte din 
meseria mea” își răspunse în timp ce se grăbea spre blocul Sky. 

În zilele ce-au urmat, a constatat cu stupoare că trebuia să dea 
socoteală și altor persoane. 

Domnul Chester veni la ea la un moment dat pentru a o informa 
cu privire la următoarea întâlnire a membrilor conducerii. 

— De obicei se ţin aici, și sunt un prilej prielnic afacerilor. Avem 
un nou membru, Snedley, care a luat parte și la alte astfel de 
întruniri...pe domeniul economic. ..și care insistă să aducă în 
discuţie probleme referitoare la opere de caritate în scop 
comercial. 

— Cred că înţeleg. Adică un fel de inspecții neanunţate. 

— Putem zice şi-așa. Atâta timp cât nu apare pe nepusă masă... 
deși e responsabil pentru mai multe inspecții precum cea de acum, 
când ne lasă doar o oră de pregătire. 

— Și cât de curând se va ţine întrunirea? 

— Destul de curând...și majoritatea participanţilor mai trec cu 
vederea, dar acest domn Snedley... 

— E agreat de restul? 

— Nu. 

— Atunci, de ce e păstrat în conducere? 

— De ce crezi că-i ținem isonul doamnei Frances? răspunse el. 

Deși, atitudinea asta nu ne duce nicăieri...Doamna Chester se 
ocupă de bucătărie; am să-i dau lui Fitz un ordin pentru grădină. 
Poate că vrei să te îngrijești tu puţin de blocul Sky. ... să-i dai o notă 
de normalitate. 

— Cum să nu, se grăbi Catty îndreptându-se spre dormitoare. 

Deși femeile de la curăţenie își făceau bine treaba, Catty mai 
curăță o dată praful. Umplu vazele cu florile oferite de grădinar, 
aranjă jucăriile în cutii și păpușile pe paturi. Așeză cuverturi curate, 
mai groase din cauza nopţilor reci. După care mai îndreptă câte un 
covoraș, perdelele, jaluzelele... 

Apoi, se auziră paşi. 

Unsprezece persoane, conduse de domnul Chester. Cei mai 
mulți păreau de treabă. Catty se învățase din copilărie cum să-i 
trieze după felul în care se uitau în jur, după cum le mângâiau pe 
copile sau le ofereau dulciuri, după cum le împărțeau gesturi de 
tandrete. Dar, bineînţeles că atunci privea totul cu ochii unui copil 
de zece ani; acum, ca asistentă, avea să-i privească altfel. Nu i se 
păru greu, iar imaginea unor oameni îngăduitori și drăguți îi 
revenise în minte...cu excepţia unui singur membru. Restul, se 
arătară doritori a-i mulţumi pe ceilalți — aici, îl includea și pe David 
Jasper, care, chiar dacă nu era un model de îngăduință, măcar știa 
la ce să se aștepte, și mai închidea ochii. 

Îi pofti înăuntru, iar domnul Chester făcu prezentările. Erau un 
colonel, doi miniștri, câțiva doctori — nu în medicină — David. 
Domnul Snedley făcea parte dintre miniștri. Ea rămase deoparte, 
așteptând ca ei să-și exprime punctele de vedere sau doleanţele. 
Redevenea Catriona cea de zece ani, care aștepta să vadă din ce 
buzunar va ieși bomboana sau care mână o va mângâia. În special 
îi plăcuse un anumit membru, care-i dădea fiori. Doctorul 
David. ..oare cum l-ar fi văzut la zece ani? 

— Chiar sunteţi sora vreuneia dintre ele sau e doar o titulatură ? 
se interesă domnul Snedley. 

— Asta mi-e meseria, domnule. 

— Aha, și cercetă florile. Nu sunt proaspete, nu ? 

— Au fost culese aseară. 

— Şi cărţile astea... 

— Cele mai multe fete sunt cititoare înrăite, domnule. 

— Dar nu la ora la care ar trebui să fie în pat, sper. Apropo, 
Morrison... 

Se adresa colonelului Morrison. 

— Ai văzut factura la lumină? A scăpat de sub control, comentă 
el în timp ce continua să se uite la cărti. 

— Stingem luminile la... 

— Ce caută jucăriile astea pe pat? 

— Sunt. . .de decor, se bâlbâi Catty. Dorm cu ele și... 

— Sunt prea multe. Mai multe decât a avut toată familia mea, 
sunt sigur de asta. 

Și Catty era de aceeași părere. ÎL ghicise pe domnul Snedley din 
prima — deși bogat, îl caracteriza acea trăsătură specifică 
bogătașilor: zgârcenia. Chiar dacă timpul pe care-l petrecea la 
complex nu-l afecta personal, ca membru al conducerii se lăsa 
influențat de meseria lui și simtea lipsa fiecărui ban cheltuit. 

— De ce să nu le aibă? se trezi ea cu voce tare. De ce să aibă mai 
putine? Cu excepţia lui Mardi, care mai primește de la părinti, 
restul sunt fie abandonate aici, fie neglijate, fie nedorite de părinți. 
Dar n-au să devină niciodată niște delincvente, căci am stat să le 
analizez, n-aveţi de ce să le învinuiți, nu le puteți găsi cusururi sau 
semne de rea purtare; deci, de ce să nu fie răsfățate?...Domnule. 

Nu rostise aceste cuvinte din impertinenţă, dar era conștientă că 
ultimul cuvânt adăugase o notă de sfidare. 

— Soră Quentin, se întoarse el înnegurat spre ea, întreţinerea 
unui copil costă destul de mult. Știu ce înseamnă asta. Am o 
familie. 

— Precum și mijloacele de a le oferi totul, îndrăznesc să spun; 
nu să le privaţi de anumite lucruri. 

— Mi-am educat familia să se aștepte la cât mai puţin. Și mă 
mândresc cu rezultatele la care am ajuns. 

— Ce fel de rezultate? zise ea, din nou fără a se gândi. 

— În primul rând, n-am copii răsfățaţi. Referitor la această 
chestiune, trebuie să recunosc că în secțiunea băieţilor n-am fost 
prea mulțumit; va trebui să reducem costurile. Să fac exact așa cum 
am făcut cu familia mea; și vă atenţionez că eu eram într-o cu totul 
altă poziţie. 

— Da, știm că aveţi de unde, zise ea. 

— Recunosc, continuă el, ignorându-i remarca. Când am început 
să strângem cureaua, n-am avut profit într-un timp foarte scurt. 

— Profit! strigă ea. Domnule, acesta este profitul dumneavoastră 
— copiii. 

— Iar aceasta, răspunse el, roșu la față, este ultima discuţie cu 
privire la operele mele de caritate. 

— Noi nu-i spunem operă de caritate, interveni domnul Chester 
vesel. 

— Dar cum? Nesăbuinţă? 

— Nu, se auzi glasul lui David. Nu e din cauza cărţilor. Dacă 
n-au reprezentat o problemă în zilele fondatorului, nu văd de ce ar 
fi o problemă acum, cu un număr de patru ori mai mare de copii. 

— N-ar fi trebuit să acceptăm atâţia, zise Snedley. Daţi-mi un 
motiv pentru care sunt așa de mulți. 

— Pentru că...au fost acolo. Doisprezece au crescut, apoi încă 
doisprezece și tot așa. lar numărul lor are să crească în continuare. 

Singura metodă de a scoate "profit", așa cum îi spuneți 
dumneavoastră, este să tăiaţi din cele necesare saloanelor, ca să 
limităm și cererea. 

— Nu e vorba doar de mine, Jasper, ci de restul. Câţiva dintre cei 
de-aici suntem oameni de afaceri. Ştii foarte bine că putem avea 
pierderi. Carter ? strigă el, dar nu-i răspunse nimeni. Mă rog, deși 
mă lași pe mine să duc greul, recunoști că nu poţi să te descurci 
fără ceea ce donez eu? 

— Nu e chiar așa, Snedley, se auzi o voce, probabil al lui Carter. 
Nu ţi-e chiar totuna dacă ai sau nu vânzări la Complexul Univers, 
cum de altfel, nici nouă nu ne este. 

— Adică, au nevoie de anumite lucruri. Păi și voi le daţi. 

— AŞa €. 

— Mai ieftin decât ceilalti. 

— Şi totuși, scoatem profit, te asigur. 

— E absurd! Adică eu critic și eu pic de fraier! 

— Domnule Snedley, interveni David, ei nu sunt oameni de 
afaceri... 

— Atunci, să le spuneți același lucru când eu mă voi retrage, 
izbucni el. 

— Şi livrările la complex? întrebă David. Legumele, nu? 

— Să vedeţi voi cum vă descurcati! 

— Asta ar însemna că fiecare dintre noi va trebui să pluseze, zise 
colonelul. Ceea ce n-ar însemna prea mult, dacă împărțim în mod 
egal, și-am putea foarte bine funcţiona fără dumneavoastră, 
domnule Snedley. Domnilor ? și se uită în jur. 

Fiecare îl aprobă din cap. 

— Tu....Tu... scrâșni Snedley. Și mai ales tu! arătă spre Catty, 
care se dădu un pas înapoi. 

Din întâmplare, nimeri în braţele celui ce se afla în spatele ei, 

dar nimeni nu observă acest lucru. Acele braţe o înlănțuiră, o ţinură 
strâns, și n-o eliberară nici după ieșirea musafirilor, în frunte cu 
Snedley. Ceilalţi îl urmară pentru a lua ceaiul la blocul Horizon, 
mulţumiţi. ..sau, cel puţin, așa părea după feţele lor. 

Ea rămase în braţele lui David Jasper. 

Se dezlipiră după o clipă prelungită la nesfârșit, și se întoarse 
spre el. Doctorul râdea. 

— Te-ai speriat, nu? 

— Putin... 

— Trebuia să ştii că sunt aici. 

"Stiam, își zise în sine, întotdeauna știu. Câteodată mi-aş dori să 
nu știu, pentru că nu-mi înţeleg reacţiile. Adică, ești șeful meu... .și 
ar trebui să te privesc astfel, dar e mai mult de-atât; e..." 

— Soră? o privi el intens. 

— Nu știam la ce să mă aştept, bâigui ea. Am izbucnit fără să-mi 
dau seama. 

— Ai vorbit mai înţelept ca niciodată. Tipul acela a fost ca un 
ghimpe încă de la început, într-adevăr, dintr-un anume 
motiv — profita de pe urma surplusului de stoc. Avem și alți 
afaceriști, dar care acționează complet diferit. Și pot să-ţi spun că 
te-ai descurcat superb. Dacă ai retrăit momentele din copilărie, te 
pot răsplăti cu o acadea sau cu o jucărie sau...ce altceva mai 
primeau orfanii? 

— Salturi în aer, săruturi, răspunse ea pe moment. 

— Pot să aleg? 

Și, fără a mai aștepta răspuns, o sărută. Ușor...Și nu un sărut 
aspru, chiar dacă nu avea mustață. 

— Nu mai am zece ani, murmură ea. 

— Nu. Stiam şi eu asta. 

Ea nu găsi un răspuns adecvat. Și nici nu era sigură că el avea să 

continue. Dar scăpă momentul, căci domna Chester năvăli peste ei. 

— Ce veste bună! În sfârșit am scăpat de acel om! $i numai 
datorită ţie, draga mea. Eşti chemată dincolo. Cu toţii vor să te 
felicite. 

— Şi să te arunce în aer, să te sărute, zise el amuzat. 

— Ce anume, doctore? zise femeia. 

— Ziceam să nu mă includeți și pe mine. Sunt în timpul 
serviciului. Am venit aici doar pentru că știam că apare și Snedley. 

Întrunirea decurse sub semnul bucuriei. Niciun membru nu 
scăpă ocazia de a o felicita, de a-i strânge mâna, de a o încuraja. lar 
Catty nu se simţi cu nimic mai prejos decât atunci când avea zece 
ani. 

Profitând de ocazie, Tony se interesă dacă mai puteau începe 
pregătirile pentru zilele de festival ce-aveau să vină, pentru zilele 
porţilor deschise, pe care el le propusese mai demult, și care 
fuseseră refuzate de Snedley din cauza costurilor. 

— Poate că n-o să facem mare lucru, dar măcar să vadă lumea că 
funcţionăm. 

— Bineînţeles, aprobă conducerea. 

La plecare, Catty le făcu tuturor cu mâna. .iar unuia dintre ei, 
prieten vechi, îi returnă sărutul. Se întoarse acasă, alături de Tony. 

— Chiar mă preocupă ideea cu zilele porţilor deschise. Trebuie 
să se audă de noi. 

— Şi care ar fi această idee? se interesă ea. 

— Vizitatorii vor fi conduși prin mai multe departamente, să vadă 
activităţi zilnice. ..La fel, putem vinde unele dintre lucrurile mai 
vechi, de exemplu mocheta din blocul băieților, sau coșurile făcute 
de mâna lor. 

— Am putea pune în ele portocale. 

— Prinzi repede, Catriona. 

— Dar conducerea o să aprobe acest proiect? 

— Unul dintre ei e de acord, ceea ce e suficent. Snedley era un 
nesuferit, nici n-avea rost să-i ţii piept. Dar cineva a făcut-o în 
sfârșit. Meriţi un premiu. 

— Am înţeles, râse ea. Adică mi-am dat seama de asta, când acel 
om a plecat. 

— Dacă eram acolo, aș fi chiuit de bucurie. Dar, revenind la 
planul meu, te implici? 

— Cu ce? 

— Să propui tururi în zona ta. Poate chiar niște creaţii manuale. 
Să vindem. Diverse activităţi. 

— Normal, se entuziasmă ea. Aș putea s-o pun pe Anne să facă 
niște vizite prin spital. Iar unele dintre ele ar putea merge pe la 
animale... 

— Perfect, spunse el, bine dispus. 

Începând cu acea clipă, blocul fetelor intră într-o cursă infernală 
pentru pregătiri, iar entuziasmul era așa de mare încât Catty simțea 
uneori nevoia unei guri de aer. Le lăsă pe fete să-și aleagă ce doreau 
să facă; din instinct, acestea își alese ceea ce le era mai drag — fie un 
covor lucrat manual, fie obiecte de mobiler micuţe, fie jucării 
împletite, fie dulciuri, pe care aveau să le ofere vizitatorilor. Toate 
aveau să fie aranjate în coșulețe de plută. 

Catty repeta cu Gloria, care se hotărâse pentru un număr 
artistic. Băieţii repetau în sala de gimnastică pentru un număr de 
dans popular. Unii copii, care se pricepeau mai bine la înot, aveau 
să facă un balet în apă. De asemenea, la recepţie, aveau să fie 
prezente și fetele, îmbrăcate cu șorțuleţele lor albe — de asta se 
ocupa Anne. 

Tony repeta și el marșuri, ore de cântat la diferite instrumente 
muzicale, numere de acrobaţii, de reprize sportive. Se ocupa și de 

trasee prin grădini și livezi, prin zonele unde creșteau animalele și 
pe la ateliere. 

— Tot ce mai avem nevoie, zise el în vinerea dinaintea 
inaugurării, e vremea bună. 

— Şi noi ne rugăm pentru asta, confirmă Catty. 

Din cauza oboselii, Catty nu se trezi decât la insistenţele fetelor. 
Mai întâi, acestea o bătuseră ușor pe umăr, după care începuseră a 
o împunge tot mai tare, strigând-o chiar. 

— Soră, soră, a venit ziua cea mare! Şi e o zi superbă! 

Catty fugi la fereastră — într-adevăr, așa era. 

Fetele nu se mai gândeau acum la micul dejun. Ceea ce-și 
doreau, de fapt, erau fursecurile și laptele pe care le pregătiseră; 
chiar dacă David avea să strâmbe puţin din nas, gândi Catty, nu era 
mare pagubă. Așa că acceptă această mică plăcere, iar fetele se 
îndopară pe săturate. Îmbrăcatul le luă ceva timp. "Ospătăriţele” 
arătau ca niște adevărate femei. Iar Anne — Anne trebuia să fie 
asistenta perfectă. Se admiră în oglindă, mândră de boneta, de 
halatul și de statura ei, în general. 

La zece sosi primul val de invitaţi. Se zvonea că încă un autobuz 
stătea în așteptare. 

Grupul era format din curioși, printre care și mama Annei, spre 
mirarea lui Catty. După figura aprinsă a bărbatului care o adusese, 
se vedea clar că n-are să stea mult. Catty realiză că începe să 
tremure; îl căută din priviri pe David, care se pierduse prin 
mulțime. Nu-l vedea. Îmbărbătându-se, le îndrumă pe fete. Fiecare 
îşi juca rolul perfect. Coșurile cu dulciuri se vindeau bine, iar 
numerele artistice pe care le pregătiseră se bucurau de un public 
numeros. La fel de admirabil se descurcau și băieţii. Fetele primiră 
laude pentru modul eficient în care serveau. Singurele atracţii 
neconsumate rămăseseră numărul de dans și spitalul. 

Catty intră la Gloria, ca să vadă cum se descurcă și pentru a o 
încuraja. Fata era într-o dispoziţie excelentă. La un moment dat, se 
auzi o bătaie în ușă. Intră mama Annei. 

— Unde e fata mea? Văd că n-aţi pus-o să servească la mese. Poate 
servește prin altă parte. Nici nu cred că dansează; e o împiedicată. 
Recunosc că v-aţi pregătit destul de bine. Presupun că acest costum 
țipător e pentru păpușile dumneavoastră. 

— Gloria se pricepe la actorie, răspunse Catty rece. 

— Chiar dacă fata mea s-ar fi priceput la așa ceva, tot aţi fi pus-o 
să facă altceva, zise femeia aprinzându-și o țigară. 

Catty se abţinu să-i interzică fumatul. 

— Vreti să mergeţi la Anne? 

— Când termin. Nu arunc cincizeci de cenți pe apa sâmbetei. 

Într-un final, ieşiră din cort. 

— Anne... începu Catty. 

— Să mai aștepte. Vreau mai întâi să beau un ceai, și se îndreptă 
spre mese, dar se opri brusc. Nu serveşte, am văzut asta încă de la 
început. Unde e atunci? Sper că nu spală rufe sau așa ceva! 

— E ceva de care aţi fi mândră, doamnă Meekes. Anne ghidează 
grupurile de vizitatori la spital. 

— Da? 

— E asistentă. 

— Un fel de-a spune. 

— Nu, e chiar asistentă. Apropo... 

Și, dintr-o suflare, Catty îi expuse tot ce-avea pe suflet despre 
Anne și despre ambițiile fetei, despre cursurile pe care le-ar fi avut 
de urmat, despre vocaţia pe care puţine femei o simțeau. Povesti 
totul cu mai multă pasiune decât cu rațiune, dar situaţia fetei o 
impresionase extrem de mult, era nerăbdătoare să afle părerea 
mamei. Şi-i spuse totul până la capăt. 

— Aţi terminat? rosti femeia. 

— Da... 

— Acum, e rândul meu să vă spun câte ceva. Treaba de asistentă 
e exact la fel ca cealaltă. Vreti să faceţi din ea o casnică, și chiar dacă 
se pricepe la așa ceva, n-are să devină o astfel de femeie. Înţelegeți? 
Are aproape cincisprezece ani. E timpul să câștige ceva. 

— Încă nu poate lucra, zise Catty, disperată; trebuie să-și termine 
şcoala. 

— Ba poate lucra. Putem face rost de o permisiune specială, mai 
ales în situaţia delicată în care mă aflu eu acum. 

Catty nu se putu abtine să nu privească rochia scumpă purtată 
de doamna Meekes. .. purtată complet fără gust. 

— O s-o iau pe Anne luna viitoare. Până atunci va împlini și 
vârsta cuvenită. O să mă întâlnesc cu conducerea, să le explic 
Situaţia mea. 

— Chiar dacă faceţi asta, să ştiţi că-i pot accepta ca un ajutor, se 
grăbi Catty. Încă de la vârsta de... 

— Ajutor? Adică... Da, vă cred în stare. Sunteţi cam încăpățânată, 
nu credeţi? N-are să ajungă o asistentă. Sunt o groază de slujbe pe 
care un copil de cincisprezece ani le-ar putea face. Ba chiar m-ar 
putea ajuta și pe mine. Chiar Harry îmi spune că mă agit prea mult. 

— Doamnă Meekes... 

— Da? o privi femeia, iar Catty își pierdu curajul. 

— Nimic. . .Adică, n-aţi vrea s-o vedeţi, totuși? 

Poate că dacă-și vedea fiica, aranjată, mândră, perfectă în 
uniforma ei, și atât de drăgălașă ... 

— Nu, n-am timp. Cred că Harry își roade deja unghiile 
aşteptându-mă. Dar îi puteţi transmite mesajul meu. Luna viitoare 
o iau. Și n-are să mai facă nimic din porcăriile astea, ci doar ce-i 
spun eu. S-o avertizaţi în privința asta. 

Femeia se îndreptă spre sala unde se servea ceaiul, dar probabil 
că bărbatul o zărise, căci imediat apăsă claxonul. Ea începu să râdă 
şi-şi schimbă direcţia, iar în clipa următoare, mașina părăsi zona. 

Automat, Catty o luă spre spital. 

Anne tocmai terminase turul cu un grup, și-l aștepta pe 
următorul. 

— Ai văzut-o pe mama ta, Anne? 

— Am văzut mașina. Vine? 

— A trebuit să plece, zise Catty. Mi-a spus să-ţi transmit acest 
lucru. 

— A, da...A mai spus altceva? 

— Nu, nu cred. Te..așteptai la altceva? 

— Am crezut că o să comenteze ceva. ..despre ceea ce fac, și se 
privi debusolată. 

— A zis. Părea mulțumită. .. Ştii tu, draga mea, un fel de mândrie 
și mulțumire în același timp. 

— Din partea mamei? 

— Da. Cred...că nu s-a gândit niciodată că ai putea face acest 
lucru. 

— Așa e. Dar chiar să fie mulţumită, soră? Aţi spus că o va 
surprinde ideea, dar să fie mândră? 

Glasul fetei ascundea un dubiu. 

— Înseamnă că va fi mândră și de-acum înainte. 

— Sunt sigură de-asta. 

— Întotdeauna mi-a spus că atunci când voi fi în stare să câștig 
bani, mă va lua de aici. S-o ajut până la vârsta studenţiei. Nu aș 
câștiga mult, dar dacă așa vrea mama... 

— Soră, aveţi un alt grup în așteptare, îi aminti Catty profesional 
şi deschise ușa. 

— Pe-aici vă rog, îi pofti fata. 

Catty ieși afară, unde o întâmpinară tipetele și agitația continuă, 
și totuși, se simţea singură. La puţin timp, i se alătură David Jasper. 

— Te-am căutat peste tot. 

— Da...? Am fost la Gloria. 

— Voiam să te avertizez despre doamna Meekes, care a trecut pe 
aici; dacă aveai nevoie de mine. Mă îndoiesc că ar fi făcut vreun pas 
cu mine prin preajmă. 

— A plecat, iar el privi spre locul în care fusese parcată mașina. 

— A încercat să facă ceva ? 

— Da. 

— Cu privire la Anne? 

— Da. 

— A fost s-o vadă? 

— Nu, 

— Vreun mesaj? 

— Da. 

— Şi cum l-a primit micuța? 

— S-a luminat la faţă. 

— Poftim ? 

— Nu i-am putut spune, zise Catty, aproape plângând. 

Și, ca altădată, el se apropie de ea, și rămase așa până când Catty 
se liniști. 

— Ce s-a întâmplat? 

— I-am spus altceva. 

— O minciună nevinovată? 

— Da. 

Se lăsă o tăcere prelungă, iar Catty își șterse ochii și nasul, după 
care-și îndreptă fusta. 

— Şi eu mai fac din astea, zis el, și o conduse de braţ spre sala 
de mese. 

După ce se așezară cu toţii, ospătărița Susan veni la ea. 

— Soră, v-am păstrat cea mai bună prăjitură. 

— Bravo, zise David, care se servi şi el sub privirile atente ale 
fetei, ca nu cumva s-o ia pe-a lui Catty. 

Când făcu acest gest, braţul lui se atinse de al ei. În timp ce-și 
beau ceaiul, Catty nu mai era atentă la niciun detaliu, perfect 
conștienă de senzaţia pe care i-o lăsase atingerea lui. 


Capitolul 8 


Profitul nu s-a lăsat așteptat. 

— Poate că nu scoatem atât cât ar trebui, se adresă Tony 
conducerii, dar lumea vede că avem activitate. 

Replica lui nu făcu prea mare vâlvă, în schimb el se repezi s-o 
îmbrăţișeze pe Catty. 

— Williams, ar trebui să aștepți o noapte cu lună sau să te afli în 
pădurea de citrice. Sorei îi place acel loc în mod special, se trezi 
spunând David, care tocmai intra. 

Pe Catty replica o irită, dar Tony surâse: 

— O să încerc și așa. 

Încasările se dovediră aşa de mari, încât ideea unei tabere 
pentru copiii din Centru se dovedi mai aproape de realitate 

— O tabără! exclamă Catty când îi auzi pe cei doi bărbaţi vorbind 
despre acest proiect. 

Ea considera că locul în sine era o tabără. 

— Dar n-avem mare, observă Tony. 

Şi-i povesti cum complexul intrase în posesia unei vile la 
marginea mării, prin bunăvoința unui fost sponsor al Centrului și 
cum până atunci nu beneficiaseră de mijloacele necesare pentru 

douăzeci-treizeci de persoane. 

— Are multe terase, deci ne trebuie doar paturile. 

— Şi mâncare? întrebă Catty. 

— Mâncăm doar proaspăt. În caz de vreo furtună, am putea 
întinde masă mare. 

— Şi scaune. 

— Mai bine bănci. 

Îi arătă lui Catty planul casei. Nu aveau la dispoziţie o avere, dar 
nici n-aveau pe ce să cheltuiască. Până la urmă, reduseră costurile 
la paturi, mese și bănci. Complexul îi putea aproviziona cu 
mâncare din producţia proprie. Tony avea să caute saltele, iar Catty 
așternuturi și pături. Ann Mary nu frecventase cursurile toată 
săptămâna, din cauza unor dureri de stomac. Doctorul îi 
prescrisese câteva zile de repaos, iar Catty jucă rolul bunicii de 
care-și amintea fetiţa. Îi povesti în schimb despre Gaby și Georgie, 
și abia târziu realiză invidia pe care o iscase în suflețelul ei. 

— Nu-mi plac fetele alea, zise Ann Mary la un moment dat. 

— Dar ti-ar plăcea. Uite-le, și-i arătă poza. 

Fata tăcu. 

Până în ziua plecării, copila se însănătoși de-a binelea, iar 
excursia avea să-i facă bine, gândea Catty. Primise un formular 
pentru aceeași firmă de confecţii ca data trecută, dar acum n-avea 
cine s-o conducă în sat, așa că urcă într-un tren. Cât timp 
cumpărase biletele, observă ceva ciudat la geanta ei, dar nu-și dădu 
seama ce; în plus, sosirea trenului o alertă și uită complet acest 
amănunt. Nici la Penrtih nu-și aminti, frumuseţea orașului 
acaparând-o complet. Abia ajunsă acasă, în timp ce-și curăța geanta, 
observă că portofelul în care-și ținea pozele îi lipsea. Căută prin 
cameră, probabil îi căzuse pe undeva. Nimic. ÎL întrebă pe Ben, 
șoferul de autobuz, apoi făcu drumul până în staţie. Fără niciun 

rezultat. 

Într-un final își dădu seama că Ann Mary, invidioasă și egoistă, îi 
furase pozele. Fetiţa ura copiii pe care Catty îi iubea așa de mult. 
Prea târziu realiză că-i dezvăluise prea mult din viața ei personală. 
Dorea să recupereze pozele, în caz că acestea erau intacte. Deși, 
slabe speranţe. Totuși, o interogă pe micuță, care-i făcu o scenă 
lacrimogenă specifică vârstei. În cele din urmă, Catty încercă să se 
îmbărbăteze, spunându-și că n-are nevoie de poze, că le păstrează 
chipurile în inima ei. 

Probabil că scena o obosise, căci în seara când David veni 
pentru următorul capitol din poveste, o întrebă ce are. Ba mai 
mult, se vedea că înfățișarea ei îi stârnise suspiciuni. Părea 
neliniștit. 

— N-am nimic, minţi ea. A fost o zi lungă. Am ales așternuturi în 
dungi, mai vesele, de "vacanţă". Crezi că portocaliul e destul de 
vesel? 

— Vesel?! 

Se hotărâse ca băieţii să se bucure mai întâi de vacanţă, și, în 
cazul în care duceau lipsă de ceva, să aducă îmbunătățiri pentru 
fete. Domnul și doamna Chester aveau să meargă și ei cu Catty. 

Era ciudat fără băieţi la complex. Deși se întâlneau doar 
ocazional, la mese, la cursurile de înot, și chiar dacă ei se aflau de 
cealaltă parte a dealului, absenţa lor era resimţită oarecum. Iar 
Catty, încă afectată de scena cu pozele, resimțea și mai acut lipsa lui 
Tony. Apoi, plecarea lui Mardi o impresionă și mai mult. Părinţii 
fetei se însănătoșiseră, și veniseră după ea. Catty își aminti de 
episodul cu Snedley și de replica lui cum că familia lui nu avusese 
niciodată atât de multe jucării. Nu, dar măcar acolo exista o familie. 
În timp ce acești copii nu aveau nici măcar părinţi. Grăbi plecarea 
pentru a nu prelungi părerile de rău, după care își conduse grupul 

acasă. În acea seară le lăsă pe fete mai mult ca de obicei, iar când le 
ură noapte bună, le mângâie mai tandru ca niciodată. Domnul 
Chester deja o anunţase că a doua zi va veni o altă fată, o anume 
Gwendolen Grace. 

— E orfană? întrebă Catty plină de speranţe, căci cei care 
proveneau din familii separate i se păreau cel mai greu de stăpânit.. 

— Nu, are o familie întreagă, chiar doi fraţi. 

— Şi atunci? 

— A fost la şcoala de corecție. 

— Are un trecut încărcat? 

— Foarte. 

— Ce anume? Furt? 

— Nu, mai degrabă mici înșelăciuni. Un copil problemă, mai pe 
scurt. Tatăl e un om de știință, iar mama la fel de cunoscută în 
domeniul ei, iar ceilalți copii, mai mici decât Gwendolen sunt 
foarte deştepţi. 

— Iar Gwendolen nu e? 

— Păi...nici proastă nu e. În raport mi se spune că diagnosticul e 
doar înapoiere. 

— Provocată, poate, de atâta deșteptăciune în jur, zise Catty cu 
milă. 

— Ar avea sens, dar trecutul familiei infirmă acet lucru. Se pare 
că toți sunt amabili, iubitori. 

— Înte-atât încât să renunte la ea? 

— La ultima ispravă a trebuit să cheme poliţia. Părinţii au decis 
să se mute în munți, și s-o aducă pe fată aici. Deci, nu cred că 
putem da vina pe ei. 

— Poate... 

Catty nu mai insistă, știind că domnul Chester era mult prea 
ocupat cu stocul de legume și cu plinul mașinilor cu care plecau. 

Gwendolen sosi a doua zi. O fată retrasă, introvertită, exact aşa 
cum anticipase Catty. Ieșirea la mare, programată pentru sfârșitul 
săptămânii, se potrivea perfect. Locul era nou atât pentru fete, cât 
și pentru nou-venită, încât aceasta din urmă se va acomoda mai 
repede. 

Destul de slab dezvoltată pentru cei treisprezece ani ai săi, 
Gwendolen nu atrăgea atenţia prin nimic special, rămânând mai tot 
timpul în carapacea ei. În trei zile, Catty nu reuși să vorbească nimic 
cu ea, și puţin probabil să fi relaționat cu celelalte fete. Un lucru era 
cert, nu punea probleme de comportament. 

Se întoarseră băieţii, foarte bronzaţi. Tony povesti că vila era 
într-adevăr o casă pe plajă. Din pat coborai direct pe plajă. 
Văzând-o pe Catty alarmată, Tony o liniști, spunând că toate fetele 
ştiau să înoate, chiar și cele mici. 

— Dar e altceva la mare. 

— Să ştii că deși așa pare,valurile sunt mici, încât n-am reușită să 
facem surf. Mai mult am mers cu barca. 

— E şi o barcă? 

— Da, şi e ușor de mânuit. O să vă distraţi de minune. 

Cu o seară înainte de plecare urarea părea că nu se va realiza, 
plecarea fiind pusă sub semnul întrebării. Domnul și doamna 
Chester primiră un telefon cum că o rudă îndepărtată avea să 
petreacă o săptămână la Sydney. Cu toate că cei doi bătrâni nu 
doreau să stea în calea distractiei micuţelor, își doreau foarte mult 
să se revadă și cu ruda respectivă. 

— Amânăm plecarea, acceptă Catty, și ea dezamăgită. 

De mult așteptase această pauză, mai ales pentru a o duce pe 
Gwendolen într-un alt loc. Poate că planul ei nu va da roade, dar 
măcar încerca. 

— Nu se poate s-o amâni, zise Tony, care știa cum e să 

dezamăgești o ceată de copii. Te descurci și fără doamna Chester. 
Însă sunt de acord cu bătrânul, că ai nevoie de o mână de bărbat. 
Trebuie să tai lemne. 

— Pot să fac și eu asta, zise Catty. 

— Şi să-ţi tai și degetele, râse el. Nu, serios, e nevoie de un 
bărbat. 

— Şi de unde vrei să-l scot? Tu nu poţi părăsi băieţii, dacă n-ai pe 
altcineva în loc. 

— Las! pe unchiul Tony, rânji el. 

Mai târziu, sună Bevan. Era așa de entuziasmat că va petrece 
câteva zile la mare, încât nu mai era nevoie să-i mulţumească 
pentru ajutor. Deși, nu erau câteva zile...era o săptămână. 

— Şi David Jasper a zis că o să treacă pentru câteva zile, adăugă 
Tony. 

— Înţeleg... 

A doua zi, autobuzul de la Emu Heights le duse direct la Sydney, 
iar de acolo se urcară în tren până la destinaţia finală. 

Totul era nou pentru Catty care admira peisajul fascinată, la fel 
ca micuţele ei. Staţiunea, Rainbow Bay era un orășel cu o bisericuţă 
și alte câteva mici magazine. Mai avea și o staţie de autobuz, unde 
o aștepta Bevan, care venise cu mașina lui. 

— A fost o călătorie confortabilă, remarcă ea. 

— Nu are perne. Ţi-am adus una special pentru tine, Catriona. 

— Te gândești la toate, râse ea. 

— Nu chiar. La una singură. 

— Anne, strigă ea. O să mă duc cu domnul Bruce înainte, ca să 
deschidem. Eşti responsabilă pentru fete. 

Ştia că se poate încrede în ea. 

Maşina o luă printre pădurile de eucalipți; autobuzul era chiar 
în spatele lor. Apoi, dintr-o dată, apăru marea, cu albastrul ei 

strălucitor, și plaja aurie. 

Blue Pete era într-adevăr o vilă construită special pentru astfel 
de vacanțe. Avea terase mari, la toate camerele, o baie mare, o 
bucătărie suficientă pentru a hrăni tot grupul în caz că vremea nu 
le va permite să mănânce în altă parte. 

Catty le ordonă fetelor să-și aranjeze lucrurile pe paturi, după 
care le dădu undă verde la înot, adică exact ceea ce așteptau. În 
timp ce micuţele se jucau în nisip sau explorau stâncile, căci 
soarele începuse a asfinţi, Catty și Bevan ieșiră în oraș pentru a 
suplimenta alimentele cu care veniseră. 

— Sper ca briza să se păstreze la aceeași intensitate ca astăzi, zise 
el la un moment dat. Vreau să scoatem barca. Știi să navighezi ? 

— Nu. 

— Nici eu, așa că o să ne distrăm. 

A doua zi, una perfectă pentru a ieși în larg, nu doar Catty și 
Bruce se delectară cu o plimbare cu barca, ci și restul, în grupuri 
mici. Și, într-adevăr, petrecură pe cinste. Bevan era amuzant. 
Bevan...era dulce. Era partenerul perfect, iar în ultima seară, o 
ceru de soţie. Catty ar fi avut în el tot ce-şi putea dori; îl plăcea și 
oare nu era mai important să-ți placă o persoană decât să o iubeşti? 
Iubea și meseria lui, preocupările lui, deci de ce... 

— Îmi pare rău, Bevan, oftă ea. 

— N-am vrut să te grăbesc, dar nu pot să merg mai departe. 
Înţelegi? 

— Nu. 

— Oricum, e ceva, zise el ca pentru sine. 

A doua zi dimineaţă, Bevan plecă devreme. Trebuia să se 
îngrijească de portocalele lui. În seara aceea avea să sosească David. 

Cu toate că nu duceau lipsă de ocupaţii, Catty găsise timp să o 
cerceteze pe Gwendolen. Dar relaţia lor nu avansase deloc. Noul 

mediu, nou și pentru celelalte fete, n-o detensioase. Fata era la fel 
de introvertită. Catty realiză că trebuia să-și ia rolul și mai în serios. 

Ca de obicei, grupul își petrecu ziua pe plajă. După care Catty 
se confruntă cu o altă problemă, spălatul. Ann Mary se întoarse de 
pe stânci plină de nămol. 

— Ann Mary, strigă Catty văzând-o, la duș cu tine. 

Între timp, celelalte fete pregăteau masa. Fetiţa fugi repede spre 
baie. Vila avea mai multe băi, pe sistem vechi. Catty o strigă s-o 
aştepte, căci cada era destul de mare și nu se putea urca singură. 

— O să scot dopul. 

— Bine, draga mea. 

Se auzi clipocitul apei, apoi tipetele fetei. Catty se grăbi spre 
baie, crezând că micuta alunecasc. În schimb, fetiţa se afla în vană, 
panicată. 

— Soră, mă duc la fund. 

— N-ai cum, ești prea mare. 

— Ba da; deja mi s-au dus degetele. 

Ann Mary își vârâse degetele în gaura de scurgere și acum nu le 
mai putea scoate. Cele trei degetele începeau să se umfle vizibil. 
Bineînţeles că ea și le vârâse acolo, dar nu era momentul o certe. 
Catty se panică și ea. Măcar de n-ar fi fost cea mică. Ştia că în curând 
copilul va începe să plângă și să suspine, ceea ce o dărâma moral. 
Se gândi repede ce să facă. Nu găsi nicio soluţie, doar un instalator 
ar fi ştiut cum să scoată inelul de la canal. Poate că cineva din oraș 
cunoștea vreun instalator. O chemă pe Anne cea mare cu o voce cât 
mai naturală. Fata veni și i se încredinţă sarcina de a chema pe 
cineva. 

Fetița începuse a se teme și-a se zvârcoli neliniștită, încât Catty 
nu reuși deloc să o stăpânească. În cele din urmă, inevitabilul se 
produse, și Ann Mary începu să plângă. Celelalte fete se strânseseră 

între timp în ușa băii, urmărind scena în tăcere. Catty le era 
recunoscătoare că stăteau în liniște. Apoi, brusc, cineva apăru în 
spate, cu ursuletul lui Ann Mary. Era Gwendolen. Îi dădu animalul, 
iar fetița se mai linişti, şi-ncepu să sughită. Văzând acest lucru, 
nou-venita îi aduse o altă jucărie, apoi alta și alta, până ce baia se 
umplu de animale de pluș. Cum fetiţa nu mai trăgea de degete, 
acestea nu se mai umflară. 

— Săpun, se auzi o voce masculină. 

Spre ușurarea lui Catty, David sosise. 

— Era în oraș, cerea îndrumări, zise Anne cea mare. Cum e Ann 
Mary? 

— Se pare că...au ieșit. 

— Și nu s-a rănit prea tare, zise David ridicând-o pe micuță în 
braţe. Trebuie să-i mulțumim cuiva, adăugă arătând spre 
Gwendolen. 

— Gwendolen, noua noastră colegă, zise Catty mândră. Care 
este şi foarte isteaţă. 

— Isteaţă e prea puţin spus. Mai degrabă deşteaptă, zise David. 
Ştii ce-nseamnă asta? 

— Oarecum, răpunse fata cu un glas calm, luminos, la care Catty 
nu se așteptase. 

Era o fată foarte plăcută. Restul se strânseseră în jurul ei, 
acceptând-o ca pe o regină. Ann Mary se gudura pe lângă ea, 
invidioasă pe cele ce încercau să-i fure "garda de corp". 

— Soră Quentin, cred că ţi-ai pierdut un susținător, zise David. 

— Cred că m-aș fi descurcat și înainte fără, remarcă ea, 
amintindu-și de pozele distruse de fetiţă. 

— De ce? 

— Numai așa, se înroși ea, refuzând a-l implica și pe el în 
problemele personale. 

El aşteptă un timp, apoi, dându-și seama că ea nu va intra în 
detalii se interesă de nou-venită, iar ea îi povesti atât cât știa. 

— Cum se poate ca o singură situaţie să schimbe 
comportamentul unui copil? comentă ea la final. 

— N-au schimbat copilul, au schimbat mediul, care a devenit mai 
stresant, iar copilul s-a retras în sine, a devenit antisocial. 

— Domnul Chester spunea că trecutul familiei este unul 
exemplar. 

— Are dreptate. Îi cunosc familia. 

— Și atunci? se miră ea, neînţelegând ce provocase situaţia lui 
Gwendolen. 

— Ambii părinţi sunt foarte inteligenţi. Am fost la facultate cu 
Hugo. 

— Dacă e așa, înseamnă că și-au dat seama că e ceva în neregulă 
cu fiica lor. 

— Nu e nimic în neregulă, e pur și simplu mai puţin deşteaptă 
decât restul familiei. 

— E absurd! 

— Poate, dar oamenii deștepți precum cei din familia Grace au 
anumite standarde. 

— Cred că a-ţi înţelege propriul copil e mai important decât 
orice altceva. 

— Da, tu crezi asta. Dar... adăugă el misterios, ai cumva un 
doctorat în psihologie? Nu, mă gândeam eu. Ai doar o diplomă de 
asistentă pe perete. 

— Nu e pe perete, se înfurie Catty. Scuze că vă dezamăgesc prin 
cunoștințele mele, dar mi s-a cerut doar o diplomă, nu un doctorat. 

— Calmează-te; ești la fel de sensibilă ca Ann Mary. 

— Promit că n-o să-ncep să plâng. 

— Mai bine. Înainte de a închide subiectul, aş vrea să-ți amintesc 

că sunt doar unul din membrii conducerii. Și...n-am fost 
dezamăgit. 

— Pun pariu. N-aţi fi angajat pe cineva mai prost decât 
dumneavoastră. 

— Familia care a adoptat un orfan, din toți cei disponibili...pe 
care o chema Catriona... 

— Da? 

Oare unde bătea? 

Dar nu încerca nimic. 

— Nu te-au "scuturat" prea bine, zise el cu răutate. 

— Nu m-au "scuturat" niciodată. 

— Pun pariu. 

Anne îi anunţă că venise timpul ceaiului. Catty îl informă cu un 
glas cât mai calm, în ciuda faptului că-i crescuse tensiunea, că 
n-aveau mare lucru de mâncare și-l conduse spre bucătărie. 

Ann Mary și Gwendolen deveniseră prietene nedespărțite, iar 
nou-venitei îi plăcea situaţia. 

A doua zi, Catty și Gwendolen rămaseră împreună pe plajă, în 
timp ce David le luă pe fete la o plimbare cu barca, asumându-și 
rolul căpitanului de vas, mai artistic decât apaticul Bevan. Fata 
reuși, în sfârșit, să-şi deschidă sufletul. 

— Am un frate și o soră, dar sunt diferiți de Ann Mary. 

— Vrei să spui că nu sunt la fel de atașați de tine. Poate că sunt 
mai mari decât asta mică. 

— Într-adevăr, dar n-au făcut-o niciodată. Sunt mai mari și mai 
inteligenţi decât mine. Știu să răpundă mai repede; și eu răspund 
corect, dar cu întârziere. 

— Sunt multe lucruri pentru care ai nevoie de timp. De 
exemplu, să scrii poezie, să pictezi. 

— Mi-ar plăcea, dar părinţii... 

— Ar fi mândri să afle în tine ceva diferit de ceea ce fac ei sau 
fraţii tăi. Poate că nu le-ai spus niciodată, nu ? 

— Despre poezii și pictură? Nu. 

Se lăsă o clipă de tăcere. 

— Te-ai purtat foarte bine ieri, cu Ann Mary. 

— Dar n-a fost o mișcare inteligentă, nu? Știu că așa aţi spus, dar 
n-a fost. 

— Doctorul David a numit-o deşteaptă, iar eu sunt de acord cu 
el. Și mi s-a părut şi un gest extraordinar. Așa că am de gând să 
le-o povestesc părinților tăi într-o scrisoare. Îţi iubeşti părinţii, nu? 

— Da, dar ei nu mă pot iubi. Adică sunt drăguţi cu mine și se 
străduiesc, dar cum ar putea mai mult, când eu sunt înceată? Nu 
primesc premii, nu mă remarc prin nimic. 

— Deci... .ai încercat să-i atenţionezi prin altfel de metode. . . prin 
ceea ce n-ar fi trebuit să faci. 

— Da. 

— Să ştii că sunt sute de posibilităţi de a le arăta ce poţi. De 
exemplu, sora ta... .ar fi liniștit-o pe Ann Mary la fel? 

— Nu, recunoscu fata, dar are note mai mari ca mine la 
matematică. 

— Matematica n-ar fi salvat-o pe Ann Mary, zise Catty, conștientă 
că exagerează. Ai o intuiţie foarte bună, mă refer la un simţ a ceea 
ce se poate face și a felului în care trebuie acționat. Poartă-te la fel, 
într-un mod calculat. Deși. ..ai umplut cam repede baia cu jucării. 

— Aș fi putut şi mai repede, dar m-am gândit că o să pară un gest 
prostesc. 

— Niciodată să nu gândești așa; pur și simplu acţionează. 

— Dar ai mei... 

— Ar fi mândri de tine. Încearcă. Vorbesc eu cu ei, după care să 
te deschizi și lor, bine? 

— ...Da, zise fata ezitând. 

Barca se înapoiase, iar Ann Mary își regăsi idolul. 

— Cum e să fii detronată? zise David. 

— Să nu exagerăm! 

Ultimele cuvinte le rostise pe un ton cam iritat, dar își amintise 
din nou de pozele furate, și sentimentul geloziei reveni, cu toate că 
nu i le aducea înapoi pe Gaby şi pe Georgie. 

— Soră, îţi vorbesc și nu mă asculti, îl auzi. 

— Îmi cer scuze, doctore. Ce spuneaţi? 

— Să vii în barcă. Eşti singura rămasă. 

— Am fost cu Bevan, însă el n-o luă în seamă. 

— Anne, tu ești mama lor, și-i făcu semn lui Catty să urce. 

Deși se feri o clipă, îl urmă. Călătoria cu David nu semănă deloc 
cu stilul de a conduce al lui Bevan. Acesta din urmă o făcea ca la 
carte, pentru că așa citise, în schimb David preţuia fiecare element 
pe care o astfel de călătorie îl putea oferi. Ieșiră din golfuleţ, 
mergând de-a lungul coastei, urmând direcţia vântului. 

La un moment dat Catty observă că mijlocul bărcii începe să ia 
apă, şi-l informă pe David. El se încruntă, dar își păstră calmul, și 
încercă să remedieze crăpătura cu un placaj și nişte gumă de 
mestecat, dar nu reuși. 

— Nu ne putem întoarce? întrebă ea. 

— N-am fi în siguranță. Mai e un golf după stâncile alea. O să 
ridic pânza, ca să mergem mai repede. Te simţi bine? 

Nu era în apele ei, mai ales că din lecturile ei despre navigaţie 
ştia când situaţia devenea critică. Şi începuse a bate vântul, iar 
valurile se înteţiseră. 

— Da... 

— O să fie bine. 

Traseră aproape de coastă, iar David conduse barca printre 

stâncile dese, o treabă destul de dificilă. Apoi, ancoră bine barca și 
o ridică pe Catty în braţe pentru a o duce pe mal. Cu toate că nu se 
plimbaseră mult, pe Catty o luase cu ameteli, iar când David o lăsă 
jos, se dezechilibră. El o prinse ferm, iar ea îi simţi trupul puternic, 
parfumul bărbătesc, cămașa udă ce se lipea de bluza ei, tot udă. 
Și-apoi, buzele lui sărate. 
Conștientă de mișcare, nu se împotrivi, ci se lăsă purtată de val. 


Capitolul 9 


Două zile mai târziu, se întoarseră la Complexul Univers. După 
episodul din larg, se pornise ploaia. Cerul se întunecase dintr-o 
dată. 

— E un avertisment, îi anunță vânzătorul de la magazinul de 
unde se aprovizionau. 

Catty trebui să se descurce singură cu plasele, David o aștepta la 
mașină. 

Trecuse abia o oră de când acostaseră, și deja se aflau la cutite; 
din nou. Amintirea momentului în care se dezlipise de el îi dădea 
fiori. Bulversată de întreaga scenă, nu înţelegea cum de... Probabil 
că și el simţise mirarea ei, căci se retrăsese oarecum rușinat, 
nedorind a da impresia unei slăbiciuni de moment. Considerând 
masca pe care o purtase-ntotdeauna, gestul lui n-ar fi trebuit luat 
în serios. 

— Cred că e din cauza mării, șopti ea. Mai întâi Bevan, apoi... 

"Apoi tu" ar fi vrut să zică, dar licărul neliniștit din ochii lui o 
împiedică să continue. Nu-l mai văzuse niciodată atât de nervos. 

— Colecţionezi inimi precum scoicile, soră? 

— Nu la asta mă refeream, dar se potrivește. 

— Nu în ce mă privește. Nu sunt cel pe care să-l aduni pentru ca 
apoi să-l lași. 

— Îmi strâng scoicile pe-o sfoară, îl provocă ea furioasă. 

Îi oferise o portiţă de salvare, un semn al neimplicării ei; la urma 
urmei, şi el se simţea la fel de ridicol, dar refuza să profite de 
ocazie. Îmbrăţișarea instinctivă nu putea fi una serioasă, deci dacă 
nu-i accepta scuza cu marea, înseamnă că fusese un gest pentru 
amuzament. Îi ardeau obrajii. 

Ea se întoarse pe călcâie, dar el îi tinu calea. 

— Mai întâi Bevan — ce-nseamnă asta? 

— Ce ţi se pare? 

— Răpunde-mi, la naiba! 

— Ar trebui? După cum ai spus, ești doar unul din membrii 
conducerii. Și oricum, e o chestiune ce mă privește. 

— Răspunde-mi, Catriona. Ce-ai vrut să spui. 

— M-a cerut de soţie, răspunse ea distantă. Pot să mă duc acasă, 
acum? 

— Şi ce i-ai răspuns? 

— Îmi dai drumul, te rog? 

— Ce i-ai zis? 

— Doctore, ia-ti mâna de pe mine. 

— Dacă nu-mi spui, sunt în stare să te las fără suflare! 

— L-am refuzat, zise ea mai nepăsătoare decât și-ar fi închipuit că 
putea fi. La fel ţi-aș spune și ţie. 

— Pentru că nu mai ai nimic de dăruit? Pentru că totul s-a 
consumat? Detașare — asta îţi dorești, nu? 

— Chiar nu ti-ai dat seama? 

— Te iluzionezi, răspunse el. 

Se asigurase că barca e bine legată, după care porniseră 
impreună spre vilă. Nu-i acordase niciun ajutor pe drumul stâncos. 

Obosită din cauza legănării, a clipelor tensionate din barcă a ceea 
ce urmase, Catty se căzni cum putu în spatele lui. 

După consumarea momentului, niciunul nu mai deschisese 
gura. Întrebat de barcă, el îi răspunse că se întoarce după ea mai 
târziu. David se interesă dacă are nevoie de cumpărături, și se oferi 
s-o ducă în sat. 

— Nu e nevoie. 

— Ba da. O să plouă. De fapt, o să toarne. 

— E doar un nor, zise ea iritată. 

Dar vânzătorul era de aceeași părere cu David. Până să ajugă 
înapoi la vilă, previziunile se confirmară. Privind spre mare, Catty 
constată apele tulburi, talazurile mari și furia acestora. După care 
începu să plouă. Din instinct, numără fetele. Erau toate. Puse de 
ceai, cu toate că se simţea parcă ameţită, ca atunci când coborâse 
din barcă. 

Potopul nu se potoli întreaga noapte, iar spre dimineaţă ritmul 
părea că se mai domolise. Atât David cât și vânzătorul considerau 
că vremea va continua la fel, iar Catty se hotărî să împacheteze și să 
se întoarcă acasă. Fetele nu se împotriviră, căci începuseră să se 
plictisească. David se interesă de mersul trenurilor și al 
autobuzelor. O invită pe Catty să meargă alături de el în mașină. 

— Trebuie să le supraveghez pe fete, se scuză ea. 

— De ce nu spui că, mai degrabă, ai vrea să le supraveghezi pe 
fete ? 

Călătoria de întoarcere fu dezolantă de la început până la sfârșit. 
De la Sydney până la Emu Heights nu încetă să plouă. Nimic nou la 
Univers. Ben, şoferul de autobuz, spunea că cei de-acasă deveniseră 
îngrijoraţi. 

Și totuși, spiritele păreau că se încing la sosire. Ann Mary n-o 
slăbea din ochi pe Gwendolen. Aceasta din urmă se schimbase 


144 JILL BAKER 


radical. ...Adrienne pleca acasă. Ceea ce nu putea decât să o bucure 
pe Catty. Singurul lucru cu care nu se putea împăca era privirea 
dezarmantă a copiilor ce rămâneau în urmă, abandonaţi. Astfel că 
planifică o petrecere pentru plecarea Adriennei. 

Fericite la culme, copilele se distrau, profitând de dulciurile și 
de muzica pe care Catty le-o adusese. Făcuse rost de un pick-up și 
de discuri care să se potrivească gusturilor și vârstei fetelor, prin 
bunăvoința lui David. 

— Nu era nevoie, remarcă ea fericită că le vedea pe fete bine 
dispuse. 

— Acum spui "Nu" la toate? 

— Hai să nu ne certăm. 

— Bine, surâse el. 

Zâmbetul lui avea ceva fermecător. Ar fi vrut să-i mulţumească, 
dar lăsă asta pe mai târziu. 

— Crezi că eu nu le cunosc, soră ? Nu uita că și eu am fost orfan, 
adăugă cu un glas ciudat. N-am discutat niciodată despre asta, nu ? 
Despre ceea ce ne leagă din trecutul nostru. 

— Ar fi prea mult. În plus, povestea mea a sfârșit fericit. 

— Da? Eşti sigură? Uneori am impresia... 

— Da, întări ea imediat. 

Copilăria ei fusese minunată alături de mama și de Roger; își 
refuza nostalgia pierderii celor două nepoţele. 

— Catriona, îl auzi deodată, vrei să-mi spui ceva? 

— Să-ţi spun. ..Da, îţi mulţumesc din suflet pentru pick-up. Dar 
cred că efortul e prea mare. 

— Nu la asta mă refeream. Ci la...copii. 

— La copii? se miră ea. Adică la Gwendolen, desigur. Da, e cu 
totul alta acum. 

— Nu mă refeream nici la ea, dar dacă tot ai adus-o în discuţie, 

să ştii că familia ei vrea s-o ia acasă. 

— Nu, se grăbi Catty. 

— Cum adică? Dar acolo e locul ei. 

— Încă nu. Pot să-ţi explic, deși n-am dreptul, dar vreau mai întâi 
să vorbesc eu cu ei. Să... 

— Cu astfel de părinţi, e nevoie de cineva calificat pentru treaba 
asta. Iar tu nu ești. 

Ea tăcu. 

— Vrei s-o mai ţii? 

— Da. Pentru Ann Mar... 

— Nu pentru Ann Mary. În sufletul tău, vrei, de fapt, să-i 
pedepsești. 

— Nu, bineînţeles că nu. Or fi așa cum mi i-ai descris, înzestrați 
și cu pretenții, dar... 

— Dar e mai important să-ţi accepti propriul copil. 

— Așa cred eu, zise ea fără a-l privi. 

— Ştiai, nu? Cred că da. 

Nu se așteptase la o asemenea reacție, și-și ridică ochii. El 
zâmbea....un zâmbet fermecător. 

— Și totuşi, soră, nu-ţi bârî nasul unde nu-ţi fierbe oala. Am să 
discut eu cu ei. 

— Ca vechi prieteni ce sunteţi? Mă privește și pe mine. 

— Deși n-ai dreptul la replică, am să-ţi răspund. Am să port o 
discuţie strict profesională, nu familiară, soră. Întâmplător, am o 
diplomă și în psihologie. 

— Nu e de mirare că nimeni nu ţi se împotrivește, zise ea 
regretând imediat scăparea. 

— Ai fi vrut să ai acestă satisfacţie? 

Fl făcu o mișcare bruscă, încât Catty avu impresia că vine spre 
ea. 

— Dacă nu mai e altceva de comentat. ..referitor la situaţia lui 
Gwendolen... 

— Nu înţeleg. 

— Dacă mai ai ceva de obiectat... 

— Nu mai am, doctore, nu-mi mai vâr nasul. Dar măcar pot să 
mă întâlnesc cu familia Grece când vin sâmbătă în vizită? Sunt 
asistenta fetei. 

— Oi fi tu surioara lor, dar ai niște gheruţe ca o tigroaică. Mă duc 
să le citesc următorul capitol din poveste, așa că-ţi poţi continua 
seara alături de Bruce. 

— Ne-am întâlnit o singură dată. Să le chem pe păsărelele 
înnăscute, cu acea curiozitate neţărmuită și felul lor calculat de a 
gândi, în ciuda vârstei fragede? 

— Ai ținut mine vorbele mele? rânji el. 

— Nu. ..Adică ... 

— Ba da. Cuvânt cu cuvânt. De la prima întâlnire. Catriona, și o 
privi adânc în ochi, simt că ai vrea să-mi spui ceva...să mă 
întrebi... 

— Vreau să-ţi spun că-mi fac plimbarea obișnuită cât timp le 
citeşti. Și voiam să întreb dacă e în ordine. 

— Este, și sper să cazi de pe stânci! îi trânti el. 

— Să văd ce pot face. 

Familia Grace sosi chiar a doua zi, fără copii, pentru a o lua pe 
Gwendolen. 

Catty nu fusese de față la discursul lui David, deci nu știa 
împrejurările în care acesta se desfășurase. În orice caz, dădu 
rezultate, căci cei doi plecară fără fată. Cu siguranţă, nu le plăcea 
prea mult ideea, ceea ce înseamnă că David jucase un rol important 
în decizia lor. Mai târziu, chiar Gretel Grace admisese acest lucru, 
pe când lua ceaiul împreună cu Catty la blocul fetelor.. .servite 

fiind de Gwendolen. 

Catty descoperi în Gretel o femeie foarte plăcută. Un chip 
inteligent, cu ochi luminoși ca a unei adevărate mame, dar și ai 
unei fiinţe înzestrate. 

— Niciodată n-am perceput-o pe Gwendolen drept ceea ce este 
cu adevărat. Nu cred, totuși, că ne-am purtat rău cu ea, ba chiar 
cred că eu și cu Hugo am închis ochii la răutăţile ei ; poate că ea 
ne-a ghicit frustrarea. Felul ei de a gândi... 

— E cu totul diferit, interveni Catty. 

Îi expuse părerea ei despre înclinațiile fetei. 

— Presupun că ceilalți copii sunt mai spontani. ..pricep totul 
mai rapid. Însă Gwendolen simte fiecare cuvânt, obiect, culoare; 
are visurile ei. Poate că astfel de lucruri nu clădesc o naţiune, dar... 

— Mă uimiţi — fiica mea să fie poetă? 

— Ar putea deveni o artistă sau orice altceva; doar pentru că 
n-are aplecare spre ştiinţă, spre lucruri exacte... 

— Am trecut-o cu vederea. De fapt, nu i-am arătat-o, dar ea a 
simţit, a conștientizat faptul că o excludem și, disperată, a încercat 
să iasă în faţă, să ne atenţioneze. 

— N-are să se mai întâmple acum. Aici se simte importantă. După 
cum spuneam, fetele au rămas impresionate de acel incident. 

Familia Grace plecă odată cu ceilalți vizitatori. Catty, u 
rmărind-o pe Gwendolen, observă o stare de liniște interioară pe 
care fata nu o avea atunci când apăruse la Complexul Univers. 

— Aș putea merge acasă oricând, dar știți. ..Ann Mary... 

Ann Mary. Nu se știa nimic despre mama ei, doar despre bunică. 
Iar Catty ştia că ea seamănă cu bunica fetei. Probabil că Gwendolen 
intuise faptul că fetița are nevoie de cineva apropiat, mai ales în 
ziua respectivă. Seara, David veni la blocul Sky cu vestea că bunica 
lui Ann Mary murise. Catty nu știa cum s-o ia pe fetiță. Deja își 

închipuia suspinurile ei. 

— Mai are pe cineva? 

— Nu ştim decât că mama a încredinţat-o bunicii. 

— Înseamnă că e a nimănui, acum. 

— Deocamdată, da... 

— Ce vrei să spui? îl privi ea întrebător. 

— Încă nu sunt sigur. Dar nu vreau să speriem copilul, mai 
aşteptăm puţin. Nu vreau să dau naștere chiar acum unui șoc 
emoţional. Poate nu știi, dar sunt preconizate inundaţii. 

— Poftim? Dar nu mai plouă...nu așa de tare. 

— Plouă încontinuu de săptămâni. 

— S-a mai întâmplat? 

— Au mai fost doar ieșiri din matcă, de care s-au ocupat 
fermierii. Dar ameninţarea n-a fost niciodată la fel de mare ca acum. 

— Şi ce-o să faceam? 

— O parte din Centru va fi izolată. Ştiu care, iar autorităţile deja 
au început evacuările. Dar, normal că mulţi n-or să accepte să 
plece, și nu-i putem învinui. Și-atunci, va trebui să intervenim cu 
elicopterul, oftă el. 

— Şi satul o să fie complet izolat de Univers? 

Se gândea, de fapt, la persoana lui. 

— Da. S-ar putea să ajungă și aici, pe platou. Dar dacă nu ieşiţi 
în calea apelor furioase, nu vă va afecta prea mult. 

— Bine. Pot să ajut? 

— Să sperăm că nu întâlnești vreo situaţie critică, dar dacă e să 
fie, să rămâi calmă. 

— Bine. Dar mă refeream dacă te pot ajuta pe tine. 

— Pe mine? și o privi îndelung, încât ea se intimidă. 

— Adică, în sat. Cu acţiunile de evacuare. 

— Nu, răspunse el, urmărind-o. 

O conduse acasă, şi intră în spital pentru a face un inventar al 
medicamentelor. Aveau de toate, în afară de anestezice. Dar poate 
nu va fi nevoie. 


Capitolul 10 


A doua zi, școala rămase închisă. Cursurile de apă din 
imprejurimi creșteau văzând cu ochii și exista temerea că micuța 
clădire ar putea fi izolată, iar copiii părăsiţi acolo. 

Catty nu se alarmă la aflarea veștii, iar cărarea de întoarcere 
acasă era încă uscată. Ştia că micuţele se vor entuziasma la ideea că 
pot arunca în apă bărcuţe și ramuri de copaci. Atâta timp cât 
rămâneau la blocul Sky nu-și făcea griji pentru ele, cu toate că-i 
lipsea momentul de respiro dintre nouă și cinci. 

Insistă ca fetele să formeze o clasă pentru a continua orele ; 
astfel, reuși să le acapareze atenţia timp de câteva ore cu lecţiile 
noi. Descoperi veleităţi de profesoară în Dorothea, pe care o știa 
mai împrăștiată, și care-și preluă rolul ca şi cum ar fi fost profesor 
calificat. Ciudat cum talentul unui copil se putea ascunde sub un 
temperament aparte, pentru ca apoi să răsară dintr-o dată, 
dovedind ce e în stare. O profesoară din Dorothea, o fire de artistă 
în Gwendolen. O asistentă în Anne. 

După-amiază, Catty le scoase pe fete să ia o gură de aer. Chiar 
de pe creasta cea mai înaltă, nu puteau vedea mare lucru. Râul din 
vale căpătase o culoare gălbuie, dar nu părea amenințător. După 

plimbare, serviră ceaiul, se întoarseră acasă, ascultară muzică în 
lipsa lecturii din povestea Bettinei, apoi se culcară. 

Nu se știe cât de mult aţipise Catty, când bătăile din ușă o 
treziră. Era Anne, echipată complet în uniformă. 

— Ce s-a întâmplat ? 

— Avem o urgenţă, soră. Trebuie să mergem la spital... Adică 
dumneavoastră trebuie... 

— Nu, mergem împreună. Dar cum de te-ai pregătit așa de 
repede, draga mea? Dormeam chiar atât de adânc încât nu m-a 
putut trezi Tony? 

— Eu m-am trezit înainte să ajungă el; aveam un 
presentiment...Nu ştiu cum să vă explic, dar știam că trebuie să mă 
trezesc. 

Catty nu știu ce să-i răspundă. 

— Ţi-a spus despre ce e vorba? 

— Un copil. 

— Poftim ? 

— O doamnă pe nume Brennan, care a intrat în travaliu. E din 
cartierul Felix. 

— Nu poate veni aici. 

— N-are unde să meargă; a fost evacuată. Numai aici poate veni. 
Dacă fătul așteaptă până dimineaţă, doctorul David ar putea ajunge 
cu elicopterul să preia cazul; nu poate ateriza în noaptea asta. 
Sunteţi gata? 

Gata? Niciodată Catty nu se simţise mai puţin pregătită pentru a 
înfrunta situaţia. Nu avea cunoștințe de  obstetrică și nici de 
pediatrie; tot ce ştia învățase prin saloanele de spital. 

— E primul copil, anunţă Anne. 

— Atunci, O să dureze ceva timp, zise Catty ușurată. 

— Deja a trecut destul timp. 

— De...unde știi? A, de la doamna Chester... 

— Da, dar familia Chester nu e aici. Nu știaţi? Au plecat ieri după 
provizii și nu s-au putut întoarce din cauza apelor. 

— Si-atunci, cine mai e? 

— Numai dumneavoastră, soră; și dacă vă pot fi de ajutor... 

— Eşti foarte drăguță, dar acum e vorba de un copil... .Adică, știu 
că am discutat noi atunci, dar situaţia e mult mai serioasă, și ești așa 
de tânără. 

— Nu sunt. Poate pe dinafară, nu și pe dinăuntru. Am învăţat 
multe lucruri, deci, dacă mă îndrumați... 

— Sper că nu vom avea prea mult de furcă... 

Intrară în camera unde se afla femeia. Tony discuta cu soţul 
acesteia, care păși jenat spre Catty. 

— Stiu că e o situaţie delicată, dar Janet a ţinut neapărat să 
rămână alături de mine până în ultima clipă... 

— Înţeleg, zise Catty încercând să pară calmă, după care îi rugă 
pe cei doi să iasă din salon. 

Cercetă femeia, care zăcea liniștită pe pat. Inspiră adânc și-i 
puse câteva întrebări. Janet îi povesti câte contractii avea pe minut 
— le numărase — și că nu urmase dieta doctorului, că nu știa mare 
lucru despre nașterea pe cale naturală. Catty îi verifică temperatura 
și ieși să discute cu bărbatul și cu Anne. Tony se întorsese la băieţii 
lui, ceea ce era de invidiat. 

— Anne, ascultă-mă puţin. 

— Da, soră. 

— Nu vreau să te sperii de ceea ce ai să vezi. 

Şi-i expuse procesul nașterii, iar fata primi informaţia cu multă 
naturalete. Ca şi cum ar fi discutat cu o femeie matură, nu cu un 
copil de cincisprezece ani. 

— Nu avem anestezice, dar mama trebuie să rămână relaxată. 

— Relaxată, încuviinţă fata. 

Se întoarseră în salon și o rugă pe fată să dezbrace femeia. Îi 
numără contracţiile şi decise că bebelușul nu va mai aștepta ziua de 
mâine. O așeză pe Anne în spatele femeii pentru a o ţine de 
încheieturi. ÎI trimise pe soţul acesteia la Tony cu un mesaj special 
pentru a-l scoate de-acolo. Până să se întoarcă, Anne preluase rolul 
încredinţat, cu toate că femeia păruse reticentă la început. Anne 
i-o luase înainte cu tot ceea ce trebuia făcut — Anne care avea să 
părăsească Universul luna următoare, care avea să lucreze într-o 
fabrică sau ca menajeră, Anne tăiase cordonul ombilical exact așa 
cum îi explicase Catty și înfășurase copilul într-un prosop. 

— E băiat! 

— Da? Strigă femeia, fericită. Unde e Jim? 

Copilul și mama dormeau de câteva ore. Jim și Catty se relaxau 
cu o cafea. 

— E ciudat, soră, spunea Anne în timp ce curăţau totul. Nu mă 
mai preocupă problema asta, deși cred că niciodată nu voi mai avea 
ocazia să fiu asistentă. Dar m-am simţit minunat, cu adevărat 
minunat. 

Se luminase de ziuă. În timp ce toată lumea stătea liniștită, se 
auzi șuvoiul de apă năvălind peste complex. Din fericire, trecu pe 
lângă spital și pe lângă majoritatea clădirilor din Centru, 
năpustindu-se la vale. Însă o luase pe Anne. Până să se 
dezmeticească Catty și Jim, Anne era târâtă odată cu apele 
învolburate. Dacă ar fi intrat înăuntru cu un minut mai 
devreme. ..sau cu un minut mai târziu...surâzând. ..Catty ştia că 
fata râdea, era fericită de miracolul la care participase. Ar fi fost cu 
ei. Un moment de care-și va aminti întreaga viaţă. 

La ora opt, Tony o anunţă că o găsiseră pe Anne. Și negă din 
cap, prevăzător. Totul se petrecuse atât de neașteptat, încât fata nici 


154 JILL BAKER 


nu avusese timp să reacționeze. Nu mai existau alte asemnea 
pericole, apele se liniștiseră. Apoi o sună David. 

— Da, răspunse ea, întrebată fiind dacă totul e în regulă. 

— Am fost îngrijorat, se auzi glasul lui răgușit. N-am avut răgaz 
nicio clipă, urgentele au sosit încontinuu, dar în fiecare clipă... 

— Am asistat la nașterea unui copil, un băiat, îl anunţă ea, la fel 
de sec. 

— E bine ? 

— Da. 

— Mă bucur, și-ncepu s-o laude — dar nu ea merita laudele, ci 
Anne. 

— David... îl întrerupse. 

— Da? 

— Anne. 

— Ce e cu ea? 

— Am pierdut-o. 

— Ann Mary? strigă el după o clipă de tăcere. Sau Anne cea mare? 

— Anne, îngăimă ea, nemaiputându-și stăpâni lacrimile. 

— Vin imediat, șopti el. 

După cinci minute apele care se strânseseră pe platoul de la 
campus începuseră a se scurge în jos, iar după cinci zile, se 
retraseră complet. Singura dovadă a dezastrului erau mormanele 
de pietriș și de resturi pe care șuvoaiele le strânseseră de prin 
grădinile oamenilor...și amintirea Annei. Ea fusese singura 
pierdere umană. Ironia sorții făcuse ca pe acea culme, cel mai sigur 
loc dintre toate, să se înece o fată. 

Veni și mama ei, îmbrăcată în haine negre, scumpe. Se lamentă 
la nesfârșit, se plânse de cheltuieli, motivând că fata ei ar fi trebuit 
s-o susțină. David o asigură că înmormântarea va fi suportată din 
bugetul Centrului. 

A doua seară, doctorul veni pentru următorul episod cu Bettina. 

— Nu se termină niciodată, o anunţă pe Catty. Și e doar prima 
carte din serie. 

— Care e doar despre Bettina? 

— Îi putem schimba numele, dacă e nevoie. 

— Nu contează, zâmbi ea pentru prima oară după două zile. 

Trebuia să-și recapete zâmbetul. Copiii aveau nevoie de ea. 

— Dar ar fi ciudat să avem o Bettina aici; adică, nu ciudat, ci 
nelalocul lui. Oricum, o să avem o fată nouă, pe nume tot Anne. 

— Sunt trei. 

— Trei? 

— Una pentru Anne, una pentru Gwendolen, și una pentru Ann 
Mary. 

— Ann Mary ? Ştiam că Gwendolen pleacă, dar cea mică... Unde? 

— Cu Gwendolen. Speram că așa are să se întâmple, explică el, 
văzând-o mirată. Sunt oameni inteligenți, și au întrevăzut că n-au 
şanse să le despartă tocmai acum. 

— Dar şi-o doresc? 

— La fel de mult ca pe propria fiică. 

— Ce vârste au celelalte? 

— Şapte și cinci. 

— Sapte și cinci... "Ca Georgie și Gaby", gândi Catty. Sunt 
orfane? 

— După tată. 

— Si mama? 

— Nu le mai dorește. 

— O să fie greu; astfel de copii sunt întotdeauna cei mai dificili. 

— Nu și acum. Ele au vrut să vină ? 

— Au auzit de Univers? 

— Nu...dar au auzit de tine. 

— De mine? întrebă ea, bulversată. Cum adică? 

— Gabrielle Forbes și Georgiana Forbes. Dacă vrei o descriere, 
ti-o dau. Uite, am și o poză, și scoase portofelul pierdut al lui Catty. 

— De unde... .îl ai? 

— L-am Salvat înainte ca cea mică să-l arunce în vale. 

— Era geloasă. 

— Nu la fel de geloasă cum am fost eu. 

Ea îl privi fără cuvinte. 

— Nu, nu la fete mă refeream; ele au să fie întotdeauna ale mele. 

Ale lui? se întrebă ea. 

— Pe tatăl lor. Eram gata să mă lupt cu o amintire vie, Catriona, 
nu şi cu una moartă. 

— Roger a fost fratele meu. . .nu în adevăratul sens al cuvântului, 
dar l-am iubit. Și le-am adorat pe fete. Când Lilla le-a luat de lângă 
mine... și se opri, nelămurită. Ai zis că întotdeauna vor fi ale tale? 

— Da. Lilla a fost sora mea vitregă. O consideram muza mea. 
Plecarea și căsătoria ei în Anglia m-a distrus. Când mi-a trimis o 
poză cu fetele. ..cu aceste fete... .le-am considerat ca fiind ale mele, 
exact aşa cum tu le-ai crezut ale tale. 

— Dar urăști femeile. 

— Le-am urât o vreme. O veneram pe Lilla, care m-a dezamăgit. 

— O iubeai? Nu voiai ca ea să se căsătorească? 

— În niciun caz. Când a murit soţul ei și s-a recăsătorit, mi-a scris 
că în sfârșit va scăpa de fete. Cred că asta a pus punct la toate. 
Atunci, am început să urăsc femeile, toate femeile...cu excepția 
celor două care erau ale mele. 

— Ale mele, îl corectă ea. 

— Ale noastre. 

Se lăsă o liniște deplină. 

— I-am pierdut urma. Nu mai voiam să știu nimic de ea...Până 

când am observat această poză la tine. Nu eram sigur, dar mi-a atras 
atenţia. Și de-atunci, am început s-o caut și abia recent am dat de 
ea. 

— Şi fetele? 

— Erau la o școală care nu mi se părea de încredere. Lilla e eșuat 
și-n a doua căsnicie și m-a rugat să le preiau eu. 

— N-ar fi făcut asta dacă ar ști că şi eu sunt aici. 

— I-am spus. I-am spus că fetele n-au să fie doar ale mele, ci ale 
noastre. 

— Şi a acceptat? 

Din nou tăcere, iar Catty realiză că bărbatul din faţa ei se 
străduia să-și înăbușe disprețul. 

— Ar face orice pentru bani. 

— Adică. . le-ai cumpărat? 

— Se poate spune și așa. 

— Dar. ..n-am bani Să-ţi dau partea mea... 

Același moment tensionat, cel mai lung dintre toate. 

— Poate că...aș putea să te cumpăr eu pe tine. 

— Ai vrea? 

— Nu în mod special. Aș putea să fac ṣi un schimb. 

— Cu ce? 

— Cu dragoste. 

— Cu dragoste? șopti ea. 

— Ai auzit vreodată de acest sentiment? În afară de afectiunea 
pentru copii...pentru pădurile de portocali. ..pentru....Catriona, 
ai auzit de dragoste vreodată? 

— Da. 

— Şi o ai? Acea dragoste? 

— Da. 

— În ciuda glumelor mele pe seama lui Bevan, l-ai iubit? 

— Nu. 

— Pe altcineva? Pe Tony? Sau vreun alt sătean? 

— Nu. 

— Pe cine? 

— Pe tine. 

El nu reacţionă la început. 

— Spui asta doar ca să pui mână pe fete. Să știi că nu e nevoie, 
sunt corect. 

— Câtă generozitate! N-ar fi fost mai bine să spui asta de la 
început, ca să nu mă pui pe mine în situaţia de a recunoaște? 

— Te-am pus într-o postură delicată? 

— Da. . .adică nu... Adică... 

— Adică ce? 

— Adică, presupun că ești mulțumit acum că m-ai umilit, că... 

Nu continuă, căci braţele lui o cuprinseră. 

— Te iubesc, femeie. Te voi iubi la nesfârșit. Te-am iubit încă din 
prima clipă. Recunosc că te-am și urât, dar mi-am dat seama că sunt 
influenţat de Lilla. Te voi iubi cu sau fără copiii noștri ; dar e mai 
bine cu ei. Trebuie să sosească din minut în minut. Ba chiar, dacă 
te uiţi acolo... 

Și Catty se uită pe fereastră. Într-adevăr, autobuzul sosise. Două 
fiinţe micuţe coborâseră și fugeau spre ei. 

— Dragele mele! 

— Mătușă Catty! 

— Aici i se zice "soră", observă David, dar vă obișnuiți voi. Pe 
mine mă știți. Sunt David. 

— Unchiul David, zise Catty. 

Cei patru se îndreptară spre blocul Sky, sub privirile curioase 
ale celorlalte fete. 

— Doctore, zise Dorothea făcând pe profesoara, dacă vreți să vă 

ocupați de nou-venite, pot eu să le citesc capitolul următor. 

— Nu, n-aş pierde asta pentru nimic în lume. 

Și luă cartea, aruncându-i lui Catty o privire grăitoare — chiar 
dacă povestea se sfârșea, chiar dacă fetele aveau să viseze în curând 
în paturile lor cu luminile stinse, noaptea continua. 


Sfârşit 


